
BEVEZETÉS. 

Honi  bárkánk,  ha  nem  is  közvetlen,  nem  sokára 
kétségtelenül  ugyancsak  hullámos  tengerre  jut,  hol 
nagyobb  a  mélység,  sűrűbb  a  szikla,  s  melynek 
hátán  akadatlanuljátszszaharczait  a  szélvész.  Errül 
—  azt  hiszem  —  senki  nem  kételkedik,  ki  a  jöven- 
dőnek szövedékibe  a  legközelebbi  napnál  tovább 
látni  bír. 

Ha  nemzeti  eseményeink  évrajzait  ütjük  fel, 
azt  látjuk :  fajtánk  jobbadán  vihar  és  fergeteg  közt 
élte  napjait,  s  csak  újabb  időkben  szenderült  álomba. 
Előbbi  harczaiban  azonban  szilárd  bátorságnak  és 
nyers  erőnek  fegyvereivel  vítta  ki  leginkább  diadalit; 
midőn  ma,  miután  ezeknek  élét  eltompítá  a  civilisa- 
tio,  egyedül  értelmi  súly  által  lehet  győztes  s  tart- 
hatja fenn  magát.  Valamint  a  bátor  s  az  erős  volt 
a  hős  hajdanta,  most  pedig  egyedül  az  okosb,  tanul- 

tabb  és  a  jobb  számoló  a  sikeres  bajnok :  úgy 
nemzetünk  is  más  fegyvertárbul  kénytelen  meg- 
szerezni mai  időkben  védelmi  és  győzedelmi  szereit, 
mint  azelőtt,  ha  mint  makacs  gyermek,  mely  lábai- 
val rugdos,  karjaival  csapdos  stb.  —  az  okosb 
dajka  által  magát  bepóly áztatni  és  ekkép  felette 
nevetséges  állásba  sülyedni  nem  kíván;  minél 
nemzetekre  nézve  nincs  nagyobb  kárhozat,  mert 
a  nevetségesbül  ma  többé  nincsen  feltámadás ! 

Mi  tehát  a  teendő,  ha  csakugyan  igaz,  hogy 
mozgalmasb  idők  küszöbén  állunk?  Mire  én  így 
sóvárgok  az  egekbe :  bár  állna  valaki  elé,  kinek 
keble,  kinek  feje  tiszta,  és  ki  ily  színben  is  áll  a 
nagy  közönség  előtt,  s  harsogtatná  angol  hajós- 
kapitányként azon  ismert  parancsot  minden  magyar 
hallatára:  „Ali  hands  on  deck",  mely  parancs 
akkor  szakítja  a  tengeri  moraj  és  a  szelek  bús 
fuvalminak  monotoniáját  ketté,  midőn  sötétre  borul 
a  láthatár,  s  vihar  közelít,  vagy  mikor  ellenség 
tűnik  a  komoly  habokbul  elé.  „Mindenki  a  helyére 
s  kötelességét  teljesítse!"  Bizony  mondom,  ez  most 
a  legfőbb  szükség;  mert  máskép  csakhamar  oda 
lesz  élet  és,  mit  már  megmentettnek  tartánk,  becsű- 

let,  de  még  más  nemzetek  rokonszenvü  emlékezete 
is.  Elsülyesztve,  kitörülve,  a  nag-y  természetnek 
egyetlenegy  könyörületes  könnye  nélkül !  S  pedig 
nem  más  jövendő  vár  ránk,  —  Istenért,  ne  csaljuk 
magunkat  —  ha  azon  vakbuzgóságnak,  hogy  ne 
nevezzem,  irigy  agyarkodásnak,  még  mielőtt  késő 
volna,  nem  vettetik  gát,  mely  szerint  bajaink  okát 
a  leghangosabbak  lankadásra  nem  térő  szorgalom- 
mal főkép  bizonyos  osztályoknak  és  felekezetek- 
nek tulajdonítják,  melyek  véletlenül  magasabban 
állnak,  mint  ők,  vagy  melyekre  a  játszi  szerencse 
kedvezőbben  mosolyga,  mint  rajok;  és  ha  nem 
szakíttatik  tüstént  félbe  azon  szerencsétlen  hév, 
melyhez  képest  bizonyos  párt  parancsolva,  sőt 
erővel  követelve  buzgólkodik  a  magyart  felemelni 
azon  állásra,  azon  felsőbbségre,  melyre  mai  idők- 
ben egyedül  értelmesség,  türelem  és  idő  emelhet.  — 
Igen,  elsülyesztve,  kitörülve  a  nagy  természetnek 
egyetlenegy  könyörületes  könnye  nélkül,  felejtve 
lesz  a  magyar.  Mert  osztályok,  felekezetek  meg- 
támadása, lealacsonyítása  ellenhatást  szül,  kivált 
mai  rugékonyabb  napokban,  a  visszalökés  pedig 
isméti  megtámadást  s  így  tovább,  míg  a  kölcsönös 

lemocskolás  és  sárral  dobálás  undok  harcza  által 
a  részek  kifáradva  és  tönkre  döntve  végül  annyira 
elbágyadnak,  hogy  aztán,  ha  ármány  veszteg  marad 
is,  —  s  nagy  Isten!  Magyarországban  mikor  pihent 
ez  —  maga  magátul  bekövetkezik  azon  bús  logika, 
mely  szerint  lelkesedés,  szilárd  akarat  s  remény 
helyibe  a  viszontorlás  átka  által  halál,  rothadás 
és  féreg  áll.  Erő  nélküli  hetvenkedés  és  nagylelkű 
felpuffadtság  —  mint  a  Jelenkor  idei  42-ik  számá- 
ban^) igen  graphice  írva  van  —  ellenben  kaczajt 
gerjeszt.  Azon  nemzet  sírján  pedig,  mely  kitürni 
tudás  helyett  —  mi  ugyan  soknak  ajkán  peng 
vagy  inkább  kong,  de  felette  kevésnek  keblében 
él,  —  pajzán  viszketegében  minden  erőket  maga 
ellen  felingerei  s  belső  agyarkodás  által  sülyed 
el,  —  mi  nem  egyéb,  mint  az  őrültnek  agóniája 
és  rothadás  —  ily  nemzet  sírján  a  sympathiának 
bizony  egyetlenegy  virága  sem  fejlik ;  annak  köz 
utálat,  köz  undorodás  egyedüli  bére  és  felejtés. 
Más  országokra,  kivált  Galliára  hivatkozva,  a 
viszontorlások  eredménye  más  színben  mutatkozik, 
s  nem  tagadhatni,  hogy  az  ott  kiállott  crisisek 
után    —    más    kérdés,    vájjon    a    kiállott  crisisek 

által-e  —  mint  elaggott,  loinbjaitul  megszabadított 
fa,  új  erővel  sarjadoz  nemzeti  élet  és  nemzeti 
dísz.  De  ugyan  Magyarország  ilyféle  körülmények 
közt  létez-e,  s  nem  szőve  vény  esb-e  állapotja  nem 
mint  Francziaországé,  de  mint  eddigelé  a  világ 
akármely  népéé?  0  ne  csaljuk  magunkat,  itt  fek- 
szik nemzeti  bajaink,  nemzeti  súlyos  nyavalyánk 
gyökéroka,  mi  ha  kellő  tekintetbe  nem  vétetik,  a 
legékesebb  szó,  a  legbölcsebbnek  látszó  vágy, 
indítvány  vagy  tett  bizony  a  dolognak  csak  fel- 
színén marad. 

Engedd  a  szőlő  fürtjeit  szabadon  és  egészen 
kiforrni,  s  kedvemelő  aranynedv  leszen  eszközlésed 
díja;  ámde  késztess  különelemü  részeket,  mielőtt 
a  bölcseség  és  idő  vegytana  által  nem  rokono- 
sultak  volna  egy  kissé,  vagy  mielőtt  egy  rész  a 
másik  fölött  bizonyos  felsőbbséget  magának  ki 
nem  vitt:  s  ugyan  nem  természetes-e,  mikép  tisz- 
tára forrt  egész  helyett  az  egymást  emésztő  hete- 
rogén részekbül  valami  undok  zagyvalék  válik, 
mely  legott  rothadásba  megyén  át?  S  im  ez 
Magyarország  mostani  állapotja,  melyet  némi  túl- 
buzgó, de  elég  mély  felfogással  nem  bírónak  visz- 


ketege  és  tapintatlansága  idézett  ránk.  Úgy  hogy 
nyavalyánk  mindinkább  s  inkább  súlyosodni  látszik, 
s  már  a  végvonaglásnak  is  mutatkoznak  bizonyos 
jelei ;  mikor  az  érzékek  gyengülnek,  szédeleg  a 
fő,  s  ide-oda  kapkodások  közt  józan  összeköttetés 
nélkül  majd  magasztos  phantasiára  hevül  a  ha- 
landó, majd  visszaborzad  a  megsemmisüléstül  s 
segítség  után  eseng,  vagy  a  megtörött  remény 
elszánásával  az  öröklét  megnyílt  küszöbére  mereszti 
szemeit.  S  ezen  kép  —  kérdem  —  nem  hasonlít-e 
országi  mozgalmink  s  kivált  honi  literatúránk  — 
az  újságlapokat  természetesen  s  igen  igen  ide 
értve  —  újabbkori  összességéhez?  Valóban,  úgy 
látszik,  mintha  már  az  utolsókban  volnánk. 

Ki  volt  első,  tizedik,  századik,  ki  a  magyar- 
nak hátrafordított  arczát,  miszerint  mindig  csak 
Mohácsot  és  Mátyást  bírt  látni,  előre  fordítá,  hogy 
elvégre  ne  mindig  a  múltba,  de  egy  kissé  a  jö- 
vendőbe is  tekintsen,  nem  tudom,  s  ez  mindegy ; 
csak  hogy,  hála  az  ég,  már  most  néha  előre  is 
néz ;  de  annyi  igaz  marad,  mikép  én  is  —  s  pedig 
jó  ideje  annak  —  a  „magyar  volt"  helyett  a 
„magyar  leszen "-t  tííztem  ki  zászlómra. 


Azonban  valamint  megtörténik  soknál,  hogy 
ha  fél,  maga  magának  efféle  kis  beszédet  hajlandó 
tartani:  ilyen,  amolyan!  itt  nem  kell  félni  stb. 
Úgy  megesik  szinte  soknak,  hogy  azért  igér 
Magyarországnak  jövendőt  és  azért  jósol  fajtánkrul 
még  csak  most  „ leszen  "-t,  mert  olyannyira  sóvá- 
rog ez  után,  és  hogy  önmagát  felbátorítsa,  jóllehet 
hidegebb  megfontolás  és  belső  meggyőződésénél 
fogva  tisztán  áll  előtte,  mikép  Magyarország 
vagy  haldoklik,  vagy  már  meg  is  holt,  s  soha 
többé  fel  nem  támad,  belőle  soha  semmi  nem 
lesz,  s  mostani  melegsége  nem  egyéb,  mint  az 
életnek  még  tökéletes  ki  nem  hűlte  vagy  már  a 
rothadási  forrongásnak  heve.  S  most  vallják  meg 
azon  magyar  férfiak,  kik  ha  visszaborzadnak  is 
a  haláltul,  még  is  elég  bátrak  annak  szeme  közé 
tekinteni,  mit  gondolnak  minden  magok  és  mások 
előtti  rejtély  nélkül  veséik  legbensőbb,  legrejtettebb 
redőiben;  s  ugyan  vessenek  e  komoly  kérdés 
iránt  magukkal  elvégre  őszinte  számot:  hiszik-e 
csendes,  hideg  vérrel,  kivetkezve  minden  vágy-, 
remény-  s  édes  ámításbul,  hogy  valóban  még  lesz 
valami   nevezetesb    —   értődik,   nemzeti  és  alkot- 

mányi  tekintetben  —  belőlünk  magyarokbiil.  vagy 
nem  akarják-e  magoktul  is  eltitkolni,  mennyire 
sejtik,  sőt  mennyire  hiszik  nemzetünk  aggasztó 
közelítését  végképi  elenyészéséhez,  és  ha  ki  nem 
merik  mondani  azon  komoly  szót:  „oda  vagyunk", 
ugyan  nem  teszik-e  ezt  sokan  azért,  hogy  legalább 
pillanatokra  távoztassák  a  honi  hajónak  tökéletes 
elsül yedését,  melynek  természetesen  annál  elkerül- 
hetlenebbül  és  szaporábban  kell  bekövetkezni,  minél 
szaporábban  és  nagyobb  egymásellenzésbe  jö  a 
sülyedö  hajónak  népe  —  ti.  a  magyar.  S  ugyan 
nem  ily  meggyőződés  él-e  felette  számosban,  kivált 
a  tehetősb  osztályban,  kérdem,  és  nem  fő  oka-e 
ezen  nézet  mindazon  hidegségnek  s  visszavonulás- 
nak vagy  legalább  közönyösségnek,  melylyel 
annyi  magyar  viseltetik  Magyarország  iránt?  Ki 
semmit  sem  vagy  csak  keveset  remél,  az  rend- 
szerint —  és  csak  Istenért  ne  keressünk  úton- 
útfélen  Deciusokat  —  semmi  vagy  csak  felette 
kevés  erőt  lelend  akármi  nehezebbre  is  magában 
és  mindig  hajlandó  lesz,  nemesb  vagy  nemtelenebb, 
vagy  mi  tán  éppen  annyira  megy:  külföldi  képek- 
kel vagy  belföldi  mámorral  gondolkozó  tehetségét 

—  mely  csak  sötétet  mutat  —  akármicsoda  álmokba 
is  ringatni. 

Van  azonban  —  s  itt  nem  szólok  azon  ábránd- 
seregrül,  Magyarország  azon  szerencsétlen  kinövé- 
sérül, mely  valami  képzelet  alkotta  hazában  él,  és 
mely  minden  gyakorlatit,  minden  ténylegeset  elle- 
nezvén vagy  gyaniisítván,  Magyarország  polgári 
kifejtését  szinte  lehetlenné  teszi,  e  felekezetrül 
nem  szólok ;  mert  hiszen  ki  bírja  azt  felszámolni, 
mi  mindent  nem  képzel  ez  —  de  van  olyan  is, 
mondom,  ki  nem  maga  magának  s  másoknak 
felbuzdítása  és  felbátorítása  végett,  hanem  bona 
fide  s  nem  felhevült  ábrándozások  s  szívandalgó 
remények,  hanem  a  hihetőség  hideg  számai  után 
hiszi,  hogy  ,,a  magyar  még  lesz".  Már  mely 
osztályrésznél  áll  itt  a  való,  melynek  számegybeve- 
tése mélyebb,  helyesb,  az  más  kérdés.  Mi  engem 
illet,  én  mindig  hittem  s  most  is  hiszem :  Magyar- 
ország még  nem  volt,  de  csak  most  lesz:  vagy 
határozottabban  mondva,  hogy  a  magyar  faj  még 
el  nem  érte  léte  főpontját.  Ámde  ennek  bővebb 
fejtegetése,  okokkali  támogatása  nem  ide  tartozik. 
Elég  az,  hogy  egy  körül  senki,  — -  s  itt  ki  merem 


—     12     — 

mondani  —  kinek  feje  hűn  szolgálja  gazdáját  s 
csak  félig  meddig  is  kellő  helyén  áll,  nem  kétel- 
kedik; egyben  mindnyája  kezet  fog,  abban  t.  i., 
hogy  a  magyar  fajnak  léte  koránt  sincs  biztosítva 
még,  a  magyarság  éppen  nem  kőszikla,  melyen 
az  idők  és  körülmények  eseménye  habként  könnyen 
szétpattanna,  s  hogy  nemzetlink  kifejlését,  felemel- 
kedését eszközleni  valóban  nem  csak  nem  könnyű 
és  távolrul  sem  gyermeki  játék,  de  maga  nemében 
tán  az  a  legszövevényesb  működések  egyike, 
melyek  az  emberiség  évrajzaiban  csak  valaha  is 
előadták  volna  magukat. 

Legokosabb  embereink  nagyon  kételkednek  s 
nemcsak  nemzetünk  egykori  nemesb  kifejlődésén, 
hanem  hogy  alkotmány  és  nemzetiség  tekintetében 
csak  in  statu  quo  is  némileg  megmaradhatunk-e? 
Állapotunk  maga  nemében  valóban  egészen  külö- 
nös, s  mondhatni,  az  emberi  események  közt 
egyetlen. 

Ázsia  kebelébül  kiszakítva  Hunnia  határjai 
közé  szorítkozék  a  magyar.  Idegen  népek  veszik 
körül,  melyekhez  se  rokon  vére,  se  rokon  keble. 
Századi  viharoktul  hányva-vetve,  feltűnik  a  dicső- 

ség  fényében  ugyan  néha-néha,  de  mindig  csak 
pillanatilag,  mert  léte  jobbadán  inkább  csak  túlhév 
vagy  pangás,  futva  vagy  alva,  se  hátra,  se  előre. 
Ujabbkori  összeköttetésénél  vagy  inkább  házas- 
ságánál fogva  mély  álomba  merül,  és  a  civilisatió- 
nak  álfényétül  s  álgyümölcseitül  elszédítve,  elcsá- 
bítva, durva  dicsőségébül  lassan  kivetkőztetni  hagyja 
magát  a  nélkül,  hogy  a  vesztett  durva  fény  helyett 
a  polgári  csínosodás,  a  köz  szabadság,  a  köz 
nemzetisedés  fény  koszorúját  tenné  fejére.  Majd 
kimondhatlan  belső  megelégedéssel  —  a  jobb  em- 
bernek szemében  azonban  utálatteli  —  nyugvásba 
merül,  s  szinte  századon  át,  betű  szerint :  Papadacsi 
Mustafa  szerepét  játszsza,  s  parókájának  hajporán 
kívül  —  ha  felette  kicsinyeket  erővel  nagyokra 
emelni  nem  akarunk  —  szinte  nincs  más  áldozat, 
melyet  a  nemzetiség  angyalának  engesztelésül  meny- 
nyekbe  küldene.  Elvégre  Magyarországban  min- 
den inkább  van.  mint  magyar,  s  az,  ki  vau,  nem 
tudja  az  ember,  tulajdonkép  magyar-e.  latán-e  ?  — 
Ennyire  vagy  inkább  ily  mélységre  terjedett 
már  csak  néhány  évvel  ezelőtt  a  köz  marasmus. 
Csak  egy  hajszál  szakadjon   még,  s  nem   marad 

egyéb  hátra,  mint  a  hat  deszka.  —  Ötven  s 
néhány  esztendeje  azonban,  mióta  megint  az  élet 
felé  fordult  a  magyar.  Most  mint  a  halálos  beteg- 
ségbül  kiszabadult,  még  felette  gyenge,  felette 
bágyadt;  láznak,  sőt  lobnak  a  symptomái  mutat- 
koznak itt-ott  stb.,  szóval:  a  test  még  felette 
kérdéses  állapotban  van.  A  tökéletes  fellábadozásra 
egyébiránt  a  legnagyobb  hihetőség,  mert  mindün- 
nen  fejledeznek  a  nemzeti  erőnek  jelei,  de  csak 
jelei,  mert  igazi  erő,  az  oly  hosszas  és  súlyos 
nyavalya  által  tökéletesen  elgyengült  testben,  még 
éppen  nincs. 

A  magyar  lehető  legmélyebbre  sülyedt,  s  ag- 
gasztó ideig  feküdt  a  legéletnélkülibb  dermedezés- 
ben ;  de  magában  csuda  erőt  lelvén,  a  halál  küszö- 
bén fordult  vissza  az  élet  felé,  s  minden  hihetőség 
szerint  legszebb  férfiúságra  virul,  ha  most,  midőn 
külveszélyibül  némileg  kibontakozék,  maga  magát 
meg  nem  gyilkolja,  vagy  inkább :  ha  bizonyos 
nemzeti  operatorok  általi  és  minden  ellentállás 
nélküli  meggyilkoltatását  nem  tűri.  Hol  van  más 
ily  eset  az  emberiség  évrajziban?  S  ugyan  száz- 
szor  kell-e  ilyeseket  ismételni,  mikép  végre  kellő 

figyelmet  gerjeszszenek  ?  Hol  tartá  magát  száza- 
dokon át  egy  kis  sarjadék  idegen  határok  közt, 
úgy  mint  a  magyar  a  német,  a  tót,  a  törökség 
árjai  közt  fenn?  Micsoda  nemzet  löké  hosszas 
álmai  közt  minden  eredetiségének  jeleit,  sőt  még 
nyelvének  használatát  is  magátul  annyira  el,  s 
melyik  taposta  maga  magát  oly  otrombául  s  oly 
irgalmatlanul,  mint  a  magyar;  s  ennyi  szégyen, 
ennyi  gyalázat  után  mely  nép  bírt  viszont  annyi 
lelki  erővel,  annyi  élettel,  saját  bűnein  elpirulva 
vagy  inkább  elhalványodva,  magával  a  halállal 
szállni  szembe  ?  Mely  nép  eseményei  mutatnak  ily 
lépcsőzetet,  mely  nemzet  élete  fejlődött  ekkép  ki? 
Egyé  sem. 

A  magyar  állása  felette  különös,  s  valóban, 
ha  tán  a  világon  minden  kivétel  nélkül  nem  a 
legszövevényesb  is,  mit  nem  kívánok  erősítni,  s 
mit  tán  kár  volna  ezúttal  taglalni,  minden  esetre 
mégis  a  nemzetek  körülményei  közt  bizonyosan  a 
legbonyolódottabbak  egyike.  Ez  —  azt  hiszem  — 
senki  által  kétségbe  nem  vett  vagy  legalább  nem 
vehető  tény.  De  ha  ez  áll,  s  e  sarkolatot  kellene 
azon   számtalan   időelőtti  indítvány   s    megbocsát- 

hatlan  rögtönzés  és  handabandának,  melytül  sze- 
gény hazánk  gözölg,  kimentésére  és  kiszépítésére 
alapjábul  kiforgatni,  s  nem  mindigi  lamentatiókkal 
s  széles  phrasisokkal  állni  elő,  ha  —  mondom  — 
tény  s  megczáfoihatlan  tény,  hogy  létünk  a  lehető 
legszövevényesb,  igazi  filigrán :  akkor  oly  kevéssé 
tagadhatni,  mikép  kétszer  kettő  nem  öt,  hanem 
négy,  azt  is,  hogy  egyedül  a  lehető  legnagyobb 
óvakodás,  türelem  és  bölcseség  által  tarthatja 
fenn  magát  a  magyar,  s  köthet  ki  egykor  a  nem- 
zeti üdv  partjára ;  midőn  viszont  bizonyosan  mind- 
inkább összekeveredik,  nagyobb  és  nagyobb  forron- 
gásba s  végkép  hagy  mázba  esik,  ha  maga  magára 
felette  nem  vigyáz  és  lépcsönkénti  felüdülés  helyett, 
melyhez  türelem,  szilárd  elszánás  és  bölcseség  kell, 
rögtönzés,  hiú  fénykeresés  és  felszínség  pedig 
éppen  nem  kell,  már  most  kiáll  túlbízott  bramar- 
básként  a  síkra,  mindenkit  kihívó,  ledörgő  és  le- 
mennykövező,  vagy  ha  álprófétáknak  ad  hitelt,  kik- 
ben semmi  mélység,  semmi  tapintat,  de  annál  több 
öntúlbecsülés  és  innen  fakadó  arrogantia,  vagy 
ha  kuruzsolóknak  enged  szabad  kontárkodást,  kik, 
bárhol  fájjon  is  a  nemzeti  test,  ha  ez  egész  ország 

lenne   is,  mint  például  Horvátország,  sok  fejtörés 
nélkül,  mint  éppen  iadignatiójuk  csosszan,  minden 
tétova  nélkül  rögtön  amputatiót  javaslanak,^)  s  volna 
csak  annyi  erejük,  a  mennyi  jóakaratjuk ! !  végbe 
is  vinnék,  kivált  ha  egy  kis  kialvásra  nem  enged- 
tetnék  nekik   egy   kis   idö,    midőn    aztán    felette 
ügyesen  ugyan,  de  a  kissé  mélyebbre  látó  szemé- 
ben felette  szánakozásra  méltólag  ismét  bekanyarít 
nak  a  magyar  nemzet  nagy  dicsőségére,  s  azt  hiszik 
a   boldogok,    hogy   ily  gögteli  mennydörgés  vagy 
inkább    ily  féle    gőggel    megterhelt    felhőszakadás, 
mikor  egész  nemzetnek  fejedelméhez    hite    vétetik 
kérdésbe  s  gyanúba,  bosszú  nélkül  marad  and. 

Húsz-harmincz  évvel  ezelőft  s  még  újaitban 
is,  mikor  azt  mondám :  „nincs  nagyobb  kín,  mint 
rothadó  nemzetnek  tagja  lenni",  a  megmenekülés 
lehetősége  szintúgy  lebegett  előttem,  mint  ma. 
Ha  azonban  remélettem,  sőt  azon  szent  hit  tartá 
fenn  legiakább  létemet,  mikép  a  magyar  dísztele- 
nül a  népek  sorábul  ki  nem  fogna  törültetni, 
mégis  szakadatlanul  rebegett  keblem,  nemzeti 
súlyos  nyavalyánk  annyi  epesztő  symptomáin. 
Erőtlenség,  köz  bágyadtság  vala  akkor  a  legfőbb 

2 


—     18     — 

baj  és  vízkórság-i  vég  a  szomorú  prognostikon ; 
mikor  ma  többé  nem  annyira  erőtlenség,  nem  köz 
bágyadtság  kórságunk  fő  jele,  hanem  a  mindin- 
kább fejledezö  erők  kicsapongó,  lázba,  lobba  menő 
iránya ;  s  ha  halnunk  kell,  gyulladás  vagy  gutaütés 
által  leljük  most  végünket.  S  valóban  nem  csudál- 
kozhatni  eléggé  azok  meg  nem  fogható  vakságán, 
kik  nemzeti  diagnosisunk  egészen  megváltozott 
létét  nem  bírják  vagy  nem  akarják  látni,  vagy 
legalább,  ha  nem  látják,  mások  tanácsát  oly  kevés 
figyelemre  méltatják.  Nemzeti  állásunk  egészen 
megfordult.  De  azért  mindent  összevéve,  nem  rosz- 
szabb  az  most,  sőt  sokkal  szerencsésb,  mint  vala 
ezelőtt;  mert  ha  azelőtt,  mielőtt  felébredénk,  tán 
hosszabb  élet  volt  is  előttünk,  mint  ma,  oly  nem- 
zetiség nélküli,  oly  korcs,  oly  gyáva  élet  vala  az, 
hogy  minden  ,,nemesbnek"  ily  állati  tengésnél, 
ily  szégyenteli  létnél  bizonyosan  még  az  öröki 
elszenderedés  is  sokkal  kívánatosb;  midőn  ma 
mint  szirtek  közti,  vihar  űzte  s  irányát  vesztette 
gálya,  ha  csakugyan  vesznünk  kell,  rövid  kín  után 
leljük  a  felejtés  tengerének  fenekén  örök  sírunkat 
csakhamar.  És  ez,  habár  szomorú,  de  gyakorlati- 

lag  szólva,  mégis  nagy  nyereség,  minthogy  vala- 
mint egyesnek,  úgy  népnek  is  elmúlhatlan  üt  órája, 
mikor  az  életnek,  a  sokszor  oly  keserű  életnek 
drága  bérét  letenni  köteles.  S  ha  a  magyar  faj- 
nak, e  keleti  rajnak  valóban  ütött  volna  órája, 
legyen  annyi  epedései  után  legalább  végvonaglása 
lehetőleg  rövid.  S  ez  csak  nyereség!  S  mi,  a 
magyar  fajnak  egyes  tagjai,  kik  éltünkön  keresz- 
tül hűn  szolgáltuk  a  nemzetiség  s  szabadság 
angyalát,  és  semmi  nem  törheté  meg  szent  hitün- 
ket, hogy  habár  későn,  de  egykor  bizonyosan 
kimondhatlan  nemzeti  díszre  fogna  virulni  a  ma- 
gyar, mi  ne  gyengüljünk  gyáva  panaszra,  habár 
létünk  Istene  csak  altatás  volt  volna  is;  mert  ha 
kifejlett  nemzeti  nagyság,  salakjaibul  kitisztult 
köz  polgárisodás  utáni  sóvárgásunk  mint  szappan- 
buborék ketté  pattan  is,  s  világosan  tűnik  fel 
előttünk  virrasztásink,  verítékünk,  fáradalmink  min- 
den ok  s  gyümölcs  nélkülisége,  s  hogy  hasztalan 
pergett  le  életünk,  mégis  csak  áldhatjuk  sorsun- 
kat, mert  legalább  az  emberi  álmák  legtisztábbjait, 
legnemesbjeit  álmodtuk,  s  vérrokoninktul  magun- 
kat a  halál  óráján  sem  különözvén  el,  sülyedjünk 

magasztos  elszánással !  Készüljünk  el  a  legrosz- 
szabbra,  mert  soha,  de  soha  a  magyar,  nemzeti- 
ségi és  ekkép  alkotmányi  tekintetben,  minthogy 
e  kettő  szorosan  egybefügg,  nagyobb  veszélyben 
nem  volt!  De  azért,  mivel  sebesebben  váltják  fel 
magokat  az  események  és  nemzeti  testünk  inga- 
dozásban van,  s  mindinkábbi  mozgalmak  árja  bő- 
szül okvetlenül  ránk,  s  tán  nemsokára  bukunk, 
azért  ne  hagyjuk  magunkat.  Álljunk  ki,  keblünket 
kettőztetett  erőre  lelkesítve,  mindnyájan  a  gátra, 
és  akár  volna  utolsó  óránk,  akár  csak  most  fakadna 
nemzeti  létünk  szebb  hajnala,  „virraszszunk", 
mint  csak  folyó  évi  június  19-én  igen  bölcsen 
van  mondva^)  .  .  .  csak  hogy  ekkor  is  e  tájbul, 
mint  szinte  mindenkor  mindenben,  ismét  el  Ion 
hibázva  a  józan  alkalmazás.  Mert  ha  virrasztás 
által  azt  értjük,  hogy  forró  vérünknek  s  hörcsö- 
kös  indignatiónknak  ne  vessünk  féket,  de  hagy- 
mázos álmatlanságinkban  jobbra-balra  csapván, 
mindenkit  tőlünk  elidegenítsünk  és  ekkép  magun- 
kat mindinkább  elszigeteljük ;  éjjeleinket  azért 
töltsük  álmatlan,  mikép  képzelethevülten  rosszul 
sült  terveket  koholjunk  az  úgy  is  eléggé  zagyva- 

lékos  honnak  végképi  chaosba  döntésére;  Faust- 
ként éjjeli  mécsünknél  azért  üljünk  lankadatlan 
éberségben,  mihez  képest  nyavalyás  túlbízottságunk- 
ban  minden  erőket  magunk  ellen  felidézzünk,  fel- 
riaszszunk  és  saját  hasznunk  vagy  felemelésünk 
végett  koczkára  tegyük  fajtánk  üdvét  s  e  kárho- 
zatteli  játékot  elveszítsük  :  akkor  inkább  aludjunk  s 
aludjunk  mélyen;  s  ha  hiú  viszketegünk  ezt  nem  en- 
gedi, mert  coute  que  coute,  ha  egy  egész  nemzet  el- 
siilyesztésével  volna  is  ez  egyedül  megvásárolható, 
a  nép  bálványa  akarunk  lenni  :  akkor  jobb 
óráinkban,  ha  csakugyan  nem  egyedül  külszín  és 
széles  szó  sajátunk,  de  bennünk  belbecs  és  magát 
megtagadó  lélek  is  él,  vagy  ha  csak  egy  kis 
gyakorlati  eszünk  is  van,  akkor  térdeljünk  le  a 
nemzet  oltára  előtt,  s  a  nemzetiség  angyalának 
engesztelődéséért  esedezvén,  tegyük  le  a  kolompot 
s  álljunk  megint  a  közsorba,  hová  úgy  is  elsodor 
minden  túlbecslényt  az  idő  meg  a  tizenkilenczedik 
század  szelleme,  mely  kivált  lelki  zsarnokot  sehogy 
sem  tűr,  csakhogy  a  lerántott  bálványt  nemzeti 
átok,  a  maga  leszálltat  pedig  minden  jobb  ember 
köszönete  kíséri,  s  mi  több,  ily  drámát  a  mostani 

még"    annyira    gyenge    magyar    alkalmasint    csak 
életével  fizethetne,  ha  végig  ki  volna  játszva. 

Miután  azonban  ritka,  kivált  Magyarországban 
ritka  oly  lelki  büszke,  —  mert  hiszen  itt  szinte 
mindenki  azt  hiszi,  hogy  országlás  körül  mindent 
tud  —  ki  önként  lépne  azon  bitorlotí  trónrul  le, 
melyet  ahhoz  kívántató  tulajdon  s  országlási  böl- 
cseség  nélkül  egyedül  nép  hev^e  és  indulat  zsar- 
noka rakott,  de  a  helyett  a  kis  hiúságnak,  a  törpe 
kevélységnek  vajmi  édesen  s  jóízűn  esik  a  rokon 
szenvedélyű  hősök  általi  felhőkbe  emeltetés  és  a 
sokaság  hódolata,  miszerint  nem  a  hon  java,  nem 
a  nemzet  feldicsőítése,  hanem  ezeknek  hízelgő 
szavakkal  kegyben  és  jó  kedvben  tartása  az  efféle 
hazafiak  fő  szempontja,  —  és  e  körül  ne  csalják 
magokat  az  illetettek,  valamint  az  egy  kissé  mé- 
lyebben látót  meg  nem  csalják  —  miután,  mon- 
dom, ezen  utolsó  a  közönséges  szempont,  melynél 
csak  felette  kevés  emelkedik  magasbra,  valóban 
virrasztanunk  kell.  Virrasztani  pedig  azért,  nehogy 
pompás  és  hízelgő,  de  egyedül  csaleszmékkel  teli 
szavakkal  maga  legnagyobb  kárára  a  józanság 
útjábul  csábíttassék  a  sokaság;  virrasztani,  nehogy 

meg  nem  emésztett,  időelötti  újítások  árja  által, 
a  visszahatás  ki  nem  játszható  törvénye  szerint, 
minden  okszerinti  s  napirenden  levő,  sőt  még-  a 
legsürgetőbb  életkérdés  feloldása  is  lehetlenné 
tétessék ;  virrasztani,  nehogy  gyengéinek  hízelegve, 
restségének  tömjénezve,  vérét  felizgatva,  indula- 
tosságát használva,  álpróféták  a  közmegelégedet- 
lenség  mérgét  a  község  közé  hintsék ;  virrasztani, 
nehogy  indiscret  hetvenkedések  és  minden  érdekek 
egymás  ellen  és  tűhegyre  állítása  által  tökéletes 
forrásnak  induljon  a  magyar  közönség,  és  az  egyes- 
ség  istenangyala  helyett  a  viszálykodás  ármánya 
üsse  köztünk  tanyáját  fel;  virrasztani,  nehogy 
büntetlen  emelhesse  parancsoló  szavát  köztünk  a 
felszínes  túlbízottság,  s  magasztos  gögében  bün- 
tetlen ne  tiporhassa  mindazt,  mit  a  szerényebb, 
de  éppen  oly  őszinte,  sőt  tán  őszintébb  hazafinak 
keble  rejt ;  virrasztani,  nehogy  felbőszült  garaboncz- 
ként  szilaj  erővel  ostoroztassanak  honunk  külön- 
ajkú  népei  a  magyarság  megkedveltetésére,  de 
annyira  becsülje  meg  a  magyar  maga  magát  s 
másokat,  s  a  csínosodás,  értelmi  súly  és  jó  ízlés  annyi 
bájaival  fonja  magát  körül,  mikép  erkölcsi  erővel 

vonzza  magához  a  hon  heterogén  felekezetit ;  vir- 
rasztani végre,  nehogy  rögtönzés,  minden  ok  nélküli 
gyanúsítás,  ijesztgetés  és  durva  erőszak  legyenek 
a  megbecsült  hazafiság  jelei,  de  egyedül  a  kitűrni 
tudás,  türelem,  mérséklet,  józan  tauintat  s  mély 
bölcseség  nyerje  bérül  a  polgári  érdemkoszorút. 
Nincs  s  nem  lehet  tehát  most  egyedül  arrul 
szó,  mit  kelljen  tenni;  de  az  most,  midőn  honunk- 
ban szinte  már  minden,  úgyszólván,  túléberségre 
fajul,  tán  a  sokkal  fontosabb  szempont:  „abban- 
hagyni, mit  tenni  szent  kötelesség  tilt",  minthogy 
összebonyolódott  körülményeink  közt  a  lehető  leg- 
jobb szándékkal,  éjjeli-nappali  munkával  és  a  leg- 
világosabb értelemmel  is  vajmi  súlyos  legkisebb 
hasznost  alkotni ;  midőn  rontásra,  a  legnemesebb 
műnek  megsemmisítésére  csak  „akarni"  kell.  Mihez 
képest  ilyesre  mostani  mozgalmas  ideinkben,  mikor 
indulat  a  fővezér,  sokkal  több  is  hajlandó,  mint 
csendes  munkára;  minthogy  amaz  nemcsak  köny- 
nyebb,  de  rendszerint  jutalmazóbb  is.  Jutalmazóbb 
t,  i.,  ha  azon  féktelen  sokaságnak  elragadtatása  és 
az  által  felhőkbe  emeltetés  —  mely  sokaság  min- 
denütt ugyanaz,  s  igazsági  tapintatánál  fogva  (!) 

Úgy  viszi  vesztőhelyre  Baillyt,  mint  Krisztust  — 
valóban  jutalomnak  vétetik.  Miszerint  mostani  kö- 
rülményeink közt  mindenféléknek,  számtalanoknak 
—  mik,  fájdalom,  napirendüek  —  abbanhagyása 
sokkal  szentebb  hazafiúi  kötelesség  is,  mint  szél 
és  dagály  ellen  vagy  invita  Minerva  valamit  erő- 
vel teremteni  akarni. 

Állásunk  azonban,  mint  érintem,  most  mégis 
sokkal  kedvezőbb,  mint  akkor  vala,  mielőtt  fel- 
ébredtünk, mert  akkor  pangánk,  most  ellenben 
mindinkábbi  mozgásba  jövünk;  kedvezőbbnek  ezt 
pedig  azért  nevezem,  mivel  pangásnak  bizonyos 
megsemmisedés  a  vége,  ha  mozgalom  nem  váljta 
azt  fel ;  midőn  viszont  egyedül  mozgás  által  fejlik 
és  virul  az  élet,  ha  t.  i.  ez  nem  kicsapongó  és 
saját  erejét  túl  nem  haladó,  minthogy  különben 
időelőtti  halált  idéz  és  sürget  okvetlen  elő. 

Őszinte  hálával  üdvözlöm  is  ennek  okáért  az 
emberi  események  Isíenét,  hogy  undok  tespedé- 
sünkbül  kilábolni  elég  akaratot  s  elég  erőt  önte 
kebleinkbe.  De  azért  mégis  kimondbatlan  belső 
gyötrelmek  és  szóval  ki  nem  fejezhető  kínos  epedé- 
sek   közt   kelnek   és    alkonyodnak  napjaim !  Mert 

többet  vártam,  többet  reméltem  és  soha  se  gon- 
dolhatám,  hogy  miután  ki  fog-tunk  volna  vergődni 
a  hátramaradás  zátonyibul  nagynehezen,  legott 
örömittasan,  mintha  már  most  vitorlát  lehetne 
vitorlára  felvonni,  minden  tétova  nélkül  megint 
egyenesen  a  megsemmisülés  sziklái  közé  fognók 
magunkat  vezéreltetni  engedni.  —  A  magyar  kö- 
zönségben több  tapintatot  tettem  fel.  megvallom, 
s  erősen  hittem,  mikép  ha  eleinte  az  ezernyi  szó- 
csábtul  és  képzeleti  eleven  festvénytül,  mely  leg- 
közelebbi időkben  hagymázálomként  árasztaték 
elibe,  egy  kissé  szédelegni  is  fogna,  csakhamar 
ismét  visszanyerendi  azon  egyensúlyát,  melynek 
leginkább,  vagy  jobban  mondva,  melynek  isteni 
befolyáson  kívül  szinte  egyedül  köszönheti  nemzeti 
létének  s  némi  szép  szabadságinak,  német,  szláv 
és  törökség  közt,  annyi  századok  ótai  fenntartását. 
Azonban  nem ;  s  a  helyett,  hogy  lassan-lassan 
eszére  jöne  s  azon  egyszerű  problémát  fejtené 
meg  magának,  mikép  szél  ellen  vitorlázni  nem 
lehet,  s  minden  efféle  kísérlet  a  mathesis  vas- 
törvényei szerint  elmúlhatlanul  nem  előre,  de 
hátra  lök,   e   helyett  mindinkább  zajong  bizonyos 

tárogatók  után,  melyeknek  majd  nyájas  syreuei, 
majd  dörgő  zeusi,  majd  haragos  peleusi  themái  s 
hangjai  közt  nem  veszi  észre  a  szerencsétlen  botor, 
mennyire  közelít  már  a  virágok  minden  nemeivel 
behintett  fenektelenhez ;  vagy  ha  a  prosa  jobban 
tetszik,  mennyire  van  már  azon  farkasgúzsban, 
mily  közel  áll  már  azon  farkasgödörhöz,  mely 
neki,  tudja  az  ég  ki  által,  ügyesen  ásaték,  s  melybe 
bizonyosan  bele  is  esik,  csak  adjon,  adjon  még  egy 
darabig  vakhitelt  álprófétáknak,  mikor  aztán,  nem 
mint  éneklék,  szánakozó  nemzetek  veszik  a  magyar 
sírját  körül,  de  teli  torokbul  kaczagó  cselszövök 
hahotáznak  le  azon  dicső  verembe,  hová  titkos 
kajánság  és  az  ezt  —  akarom  hinni  —  sejtetlen 
szolgáló  vak,  de  hangos  buzgalom  dönté  a  magyart. 
Nem  kétlem,  fára  köti  magát  akkor  néhány  maga 
keblébe  nézett  s  kétségbeesett  Ischariot  meg  nem 
egy  becsületes,  de  túlbuzgó  és  ekkép  fegyverül 
vagy  inkább  „portékául"  használt  hazafi  ájul  el, 
mikor  majd  a  rejtvény  feloldtát  látandja  és  észre- 
veendi,  mily  gyönyörű  szerepet  játszott.  Mi  mind 
szívemelő  és  felette  szép  látvány  leszen  ugyan,  de 
haszna  az  erkölcsi  tanulmányon  kívül  —  de  nem 

ám  a  magyar,  hanem  mások  számára  —  felette 
csekély;  mert  sülyedjen  eg-yszer  a  magyar  csak 
a  verembe,  s  majd  látni  fogjuk,  mily  gyűlölet 
gyűl  bosszúkép  mindünnen  ellene,  s  pedig  köl- 
csönül,  azon  ki  nem  menthető  arrogantia  és  le- 
nézés által  hosszú  évek  során  végkép  a  legnagyobb 
indignatióra  érlelve,  melylyel  nem  a  nemzet,  mely 
mindig  üledeLmes  vala,  de  néhány  hetyke  bitor, 
ki  már  szinte  bevett  szokásként  mindig  a  nemzet 
nevében  szemtelenkedik,  széles  sententiáit  s  fel- 
színes oktatásit  árulgatni,  németet,  tótot,  horvá- 
tot, ráczot  sat.  —  tán  a  zsidót  kivéve,  mert  az, 
mint  mondják,  kész  pénzzel  fizet  —  s  minden  elő- 
kelőt s  minden  felsőbbséget  egyiránt  illet  meg- 
bocsáthatlan  durva  faragatlansággal,  vagy  mi  több: 
kiállhatlan  s  minden  jobb  vért  bosszúra  gerjesztő 
kevélység-  és  gőggel.  —  Ilyféle  otromba  barátok, 
lágyvelejű  jóakarók  híjával  soha  nem  volt  fajtánk; 
de  mióta  nemzeti  oraculumokkal  áldott  meg  a  sors, 
és  systematice  declamáltatik  a  triposrul  szakadat- 
lan munkássággal  a  rögtönzés,  ijesztgetés,  köve- 
telés s  minden  más-ajkúakkali  s  minden  erőkkeli 
hajbakapásnak   nagy   haszna,    most    valóban    fél- 

hetni,  e  dicső  faj  annyira  elszaporodik,  ha  még 
jókor  eszére  nem  jő,  mikép  aztán  nincs  oly  érte- 
lem, nincs  oly  ckerubi  ész,  mely  ily  hősökkel  vagy 
inkább  ily  hősök  daczára  ki  tudná  vívni  a  lét  és 
nemlét  közti  eldöntő  nagy  csatát.  Ha  azelőtt  handa- 
bandával  is  lehetett  némi  sikerrel  hadakozni,  és 
néha  egy  dobos  in  summo  singulari  menté  meg, 
mert  nagyon  dobolt,  a  sokszor  felette  gyenge  várt, 
meg  néha  egy  széles  száj  sok  előtt  annyi  volt, 
mint  most  egy  ágyúszáj,  azért  mai  időkben  ily 
fegyvernek  varázsereje  már  tökéletesen  nemcsak 
kettépattant,  s  legfőkép  a  sajtó  hatalma  által  pat- 
tant ketté,  de  egyenesen  ellenkezőleg  hat ;  misze- 
rint felette  különös  is,  hogy  nálunk,  hol  a  sajtó 
egy  idő  óta  sokkal  szabadabban  mozog,  éppen  a 
sajtó  apologiáljon  ilyféle  szétbontásra  s  rontásra 
ugyan  felette  jó,  de  építésre  s  alakításra  annál 
helytelenebb  szerek  mellett;  holott  éppen  a  sajtó- 
nak volna  hivatása  anyaföldünk  heterogén  részeit 
nem  fenyegetve,  pirongatva,  lealázva,  egy  lélekte- 
len massába  dögönyözni  és  korbácsolni  akarni, 
hanem  a  bölcseségtül  vezérlett  gratiák  által  min- 
den részeket  egy  lelkes  nemzetté  bíibájolni. 

Ámde  ilyes  műtétei  eszközölhetése  ezúttal  már 
el  van  hibázva  vagy  legalább  igen  messze  hátra- 
lökve; mert  hol  a  repressaliák  háborúja  megkez- 
dődött, s  az  egy  darabig  foly.  annak  mint  tengeri 
csatának  leperegni  kell,  míg  t.  i.  a  részek  némi  lan- 
kadtságTa  nem  bágyadtak  volna,  s  mindaddig  a  hideg 
értelem  mezején  haladni  felette  bajos,  tán  lehetetlen. 

Az  emberi  események  mottója:  nunquam  retro !  — 
Nem  is  idézhetni  azért  többé  a  török  fanatismu- 
sát  vissza,  melytül  felhevülve,  diadalmas  hadai 
a  kereszténységet  is  szinte  feldönték;  nem  a 
spanyol  inquisitióját,  mely ly el  vas  karikán  tarthatá 
a  remegő  s  gondolkozni  is  alig  merő  népeket  a 
zsarnok ;  nem  a  magyarnak  hűbéri  állapotjához 
hajlamát,  mely  közt  magában  ketté  szakadva,  mind- 
inkább elszigetelé  a  civilisatiótul  magát,  s  naprul 
napra  hervadtabb  lőn  stb.;  ki  ilyest  akarna,  vissza- 
lökni akarná  a  jelent  s  jövőt  a  múltba,  mi,  leg- 
alább emberi  felfogásunk  szerint,  még  az  istenek 
mindenhatóságával  is  daczol.  Nem,  nem :  a  leper- 
gett időt  többé  fel  nem  támaszthatni.  Mit  ma  el- 
hibáztunk, elszalasztánk,  azt  holnap  nem  bírjuk 
többé,    mint   például    —    ha   csalni    nem   akarjuk 

magunkat  —  a  Liidoviceumot,  a  magyar  színházat 
stb.  helyreütni ;  s  ekkép  ha  mégis  üdvös  czélhoz 
kívánunk  jutni,  a  kipótlást  más  úton  és  más  mó- 
dokkal kell  eszközlenünk,  ha  lehet. 

Már  Magyarországban,  ha  nem  is  éppen  min- 
den, de  újabb  időkben  bizonyosan  két  harmadá- 
nál több  hibáztatott  el  —  értődik  intra  mui'os  et 
extra.  —  Kétségkívül  pedig  az  volt  mindenekfölött 
a  lehető  legnagyobb  hiba,  hogy  a  nagy  nemzeti  sö- 
tétség közt  igazi  saltus  in  natúr  a-,  vagy,  mondhatni, 
salto  mortale-ként  egyszerre  oly  szemeket  kápráz- 
tató világ  gyújtatott  marul  holnapra  fel,  mikép  a 
nagy  tömegnek  jó  töredéke  ily  fényhez  nem  szok- 
ván, majdnem  megvakult  és  a  valót  a  csábtul  többé 
el  nem  különözhetvén,  bizony  már-már  a  vak  légy 
vagy  az  ártatlan  birka  szerepét  játszsza,  mely  való- 
ban mindig  avec  un  héroísme  sublime  hajlandó 
esni  a  gyertyába,  vagy  miudig  farkast  legázoló 
dühvel  kész  rohanni  a  lángokba.  Csakhogy  a  ne- 
vetséges a  magasztosnak  tőszomszédja,  honnét  a 
bátor  legyet,  a  hős  birkát  tán  légy  és  birka  roko- 
naikon kívül  senki  a  világon  nem  bámulja.  Ámde 
szánakozik   rajta   sok,    sőt  kárhoztatja  is,  —  ha 

általa  a  legjobb  igyekezeteket  is  compromittálva 
látja. 

Törökországban  csak  néhány  évvel  ezelőtt  köz- 
dolgok körül  több  világosság  vala,  mint  Magyar- 
ország latán  bilincsei  közt,  s  most  több  világ,  vagy 
legalább  —  ingoványba  vezetni  szokott  —  több 
lidércz  fénylik  Magyarország  fövényei  és  mocsarai 
fölött,  mint  a  földgolyó  akármely  részén,  mert  ha 
szabad  is  például  a  francziának,  az  angolnak  min- 
dent sajtó  alá  bocsátani,  könnyen  nyakon  ragad- 
ják ott  a  hazugot,  a  rágalmazót,  a  hamis  hírek- 
kel túlcsapongót  és  erszényét  kiürítve,  vajmi  szé- 
pen, vajmi  híís  helyre  fektetik,  pedig  jó  időre; 
midőn  nálunk,  csak  íija  oda  nevét  valaki,  bár 
gázoljuk  con  amore  egymás  hírét  s  becsületét,  sőt 
egymást  agyon,  bár  piszkoljunk  be  megyét,  várost, 
azok  tisztviselőit  s  tanácsát,  —  a  mely,  közbevetőleg 
legyen  mondva,  titkot  esküdvén,  nem  is  védelmezheti 
magát  —  mi  bajunk  lesz  ?  Semmi.  Ha  ellenben  mi 
vagyunk  a  megtámadottak,  a  sárral  dobáltak  kijelel- 
tettjei,  akkor  valóban  legjobb, keresztény  türelemmel 
—  mint  írva  van  —  jobb  pofánk  helyébe,  ha  ez 
már  kikapta  magáét,  bal  pofánkat  nyújtanunk. 

S  ugyan  ki  nem  látja,  hová  kénytelen  vezetni 
ily  meg-engedett  szabadosság"?  Bizonyára  sehová 
máshová,  mint  teljes  bomlásunkra,  mikor  aztán  a 
„divide  et  vinces"  és  „inter  duos  litigantes''  themája 
szerint  nem  különös  mesterség  leend,  a  magyar- 
bul  akármi  különöst  is  faragni.  Ezt  azonban  ho- 
nunk mostani  szerepviselö  atyái  eddigelé  nem  bír- 
ták vagy  nem  akarták  átlátni.  És  azért  felszóla- 
lék.  Rimánkodtam,  esengtem.^)  Istenért,  ne  gyújta- 
nák fel  a  hazát,  ne  ölnék  meg  a  magyart.  De  haszna 
nem  nagy  volt. 

Mert  azoknak,  kiket  figyelmeztetek,  vagy  kik 
par  devoir  et  pour  le  bonheur  du  pays  ex  officio 
elleneim,  jobban  tetszett  üres  phrasisokkal,  pró- 
kátori  allegatiókkal,  sas-,  disznó-  és  macskaféle 
felette  mély  bölcseségü  mesékkel  és  diadalmi  sze- 
rekkel válaszolni,  —  mert,  mondják,  ez  egy  kis 
pénzecskét  is  hozott  —  mint  kérésemre  hajolni  vagy 
hideg  okokkal  verni  vissza  görcsös,  de  őszinte 
aggódásim  kifakadtát.  Igaz  ugyan,  egy  darabig 
kevesb  paprika,  kevesb  inger,  ritkább  és  kisebb 
gyúlszer  kevertetek  levesinkbe,  s  úgy  látszék,  mintha 
tiszta  szándékú  figyelmeztetésem  s  egy  korán  el- 

hunytnak")  —  mit  nem  minden  emberrül  mondhatni  — 
értelmi  feisőbbség'e  eg"y  kissé  észre  hozta  volna  azo- 
kat, kik  —  akarjuk  hinni  —  legtisztább  lelkület- 
tel, de  tűzzel,  vassal  és  par  force  és  marul  holnapra 
akarják  a  magyart  kifejlett,  erős  és  dicső  nemzetté 
emelni  és  per  anticipationem,  e  jövendő  nagyság 
gyönyörteli  előérzetében,  mint  a  tojásos  leány  ma- 
jor jairul,  ők  a  nemzet  követeléseiriil,  a  nemzet 
haragjárul,  a  nemzet  sympathiáirul  oly  színházilag 
declamálnak,  minél  —  ha  eredménye  nem  volna  oly 
kérdéses  s  oly  komoly  —  mulatságosbat  hiába  ke- 
resne az  ember  Budapest  három  színháziban  s  hét 
arénájában,  úgy  hogy  ha  valamiben  nem  —  némi 
más  nyilvános  drámákat  vagy  inkább  bohózatokat 
ideértve  —  comediákbau  valólag  egy  cseppet  sem 
szűkölködik  mostanság  a  magyar.  Azonban  a  ja- 
vulás csak  kevés  ideig  tartott  vagy  inkább  csak 
színlelt  volt,  mert  az  „expellas  furca''-ként  mind- 
ünnen  kitűnik  megint  a  fehér  fog,  hosszú  köröm, 
a  kis  szarv,  és  az  apostol  lassanként,  tán  a  nél- 
kül, hogy  maga  is  észrevenné,  ismét  régi  szere- 
pébe esik  és  mindegyre  régi  felizgató  nótáját  fújja. 
Történnék  mindez  érettebb  nemzetek  színpadán, 

vagy  volna  csak  egy  kissé  több  gyakorlati  felfogás 
honunkban,  s  csak  egy  kis  tapintat  a  körülménye- 
ket okszerintileg  használni  és  sehol  —  mint  a  né- 
met mondja  —  kapustul  nem  tömi  a  házba,  akkor 
bizony  egy  szót  sem  szólnék,  sőt  éppen  oly  hasz- 
nosnak tartanám  a  néha-néha  közénk  vetett  csal- 
képzetet,  mint  a  forró  mustnak  nem  árt,  de  hasz- 
nál a  vele  összekevert  bizonyos  mennyiségű  kénkő. 
Csakhogy  a  kénkövet,  miután  minden  mocskot  ma- 
gához szítt,  megint  kiveti  a  bor,  mely  tisztább, 
mint  vala  azelőtt;  midőn  soha  nem  hiszem,  hogy 
azon  többé  fel  sem  is  számítható  csaleszmék  árját, 
melylyel  egy  idő  óta  naponta  elboríttatik  a  magyar, 
magábul  többé  kivethesse  vagy  inkább  abba  bele 
ne  fúljon,  ha  t.  i.  a  honszeretet  angyalaiul  vezetve, 
minden  becsületes  magyar  a  gáti'a  tüstént  ki  nem 
áll,  s  minden  eíféle  impositiók  visszalökésére  s 
megsemmisítésére  őszinte  és  férfias  kezet  nem  fog. 
Miután  azonban  nyilvános  helyekrül  egész  a 
nádviskókig  egy  bizonyos  párt  némi  hőseinek  szép 
szorgalma  által  szerencsésen  már  eljutott  —  szájuk 
járása  szerint  —  a  mindent  melegítő,  mindent  bol- 
dogító világ,  s  annyi  öntetett  újabb  időkben  a  ga- 

ratra,  mikép  bizony  nemcsak  az  eddig  mindig 
sötétségben  létezőnek  és  vízhez  szokottnak,  de  a 
legnagyobb  világban  és  a  legnagyobb  ingerek  közt 
élőnek  is  káprázik  szeme  és  szédeleg  feje;  s  aztán 
mert  a  természet  szótárában  nem  áll  a  „retro'' : 
azért  nem  foroghat  arrul  többé  szó,  mi  módon 
lehetne  mindazt,  mi  történt,  ismét  megsemmisítni, 
elsimítni,  elmellőzni  vagy  bizonyos  expediensek 
által  paralysálni;  hanem  azért,  mert  mindez  így 
áll  és  nem  máskép,  az  van  most  egyedül  a  teen- 
dők során :  a  felszínséget  talpraesettel,  az  ál-okot 
józan  okkal,  a  hamist  valóval  verni  vissza. 

A  szerénységnek,  bármily  felszínes  szavakkal 
bitorlaná  is  az  időt,  kímélettel  tartozunk;  de  annyi 
gőgöt,  annyi  kevélységet,  annyi  szemtelenséget, 
melylyel  egy  idő  óta  bizonyos  helyekrül  perorálni 
és  legfelszínesb,  legkevesebbé  megemésztett  dolgo- 
kat felhozni  hallunk,  jóllehet  mindig  az  igényte- 
len szerénység  czíme  alatt,  tűrni  egyáltalában  többé 
nem  lehet.  Én  legalább,  ha  bárki  más,  tíirni  nem 
fogom.  Hadd  lássuk,  mindenkinek  —  mint  állítja  — 
ugyan  Isten  van-e  keblében,  —  kinek  nevében  szólni 
merészel  —  s  nem  inkább  Dsemon-e  az,  ki  őt  Pan- 

dora  szelenczéjű  zavar,  összekeveredés  és  ebbül 
folyó  kín  tárogatására  készti  és  sürgeti?  Hadd 
lássuk,  van-e  mindenkinek  csak  lelke  is,  mely  nem 
mag'áért,  de  inkább  a  honért  buzog,  ki  azt  affec- 
tálja  vagy  legalább  declamálja,  mintha  lelkének 
még  egy  más  lelke  is  volna?  Hadd  lássuk,  azon 
Jupiternek  mennykövei,  ki  —  ha  valaki  értelmé- 
ben nem  bízik  és  akkép  ezt  hazafiúi  kötelessége 
szerint  gyanúba  hozza  is  —  kövekkeli  dobálást, 
s  nagy  pathossal  méltatlan  gyanúsítást  emleget  és 
lesújtást  igér,  hadd  lássuk,  mondom,  ezen  új  Zeus 
Tonansnak  mennykövei  okok,  számok,  szoros  tudo- 
mányi czáfolatok  helyett  nem  lesznek-e,  mint  ed- 
digelé mindig,  egyedül  a  meg  nem  szűnő  lamentó- 
nak,  kebeltisztasági  eskünek,  prókátori,  jobbadán 
maga  rakta  kelepczébül  kibújásnak,  soha  árúba  nem 
bocsájtott  tollnak  és  mindenekelőtt  a  kiállott  nagy 
szenvedéseknek  langyos  vízcsapásai?  Hadd  lássuk 
végre,  kötelesség-felejtve  vesztegelni  s  resten,  vak 
kábulásban  fog-e  dermedni  a  magyar,  s  elszédítve 
bálványai  által,  még  egy  kis  szemfelnyitás,  egy 
kis  gondolkozás  fáradságára  sem  fogja-e  eltökélni 
magát,  mikép  elvégre  tisztába  jöjjön  azzal,  hogy 

ha  Mag'yarország'nak  felüdülése  —  s  értsük  egy- 
mást: felüdülése  nemzeti  és  alkotmányos  tekintet- 
ben —  nem  éppen  lehetetlen  is,  ehhez  legalább 
felette  közel  jár,  s  mindenesetre  az  emberi  esemé- 
nyek oly  összebonyoiódott,  olyannyira  kényes  szö- 
vedéke, hogy  abból  sem  vak  véletlen,  sem  vak  buz- 
galom, de  ha  valami,  egyedül  a  száraz  tudományi 
calculus  vezethet  ki? 

Szerettem  hinni,  mert  lelkemnek  fövágya  vala, 
hogy  a  magyar,  kinek  pillanatai  oly  drágák,  uiás 
nemzetek  példáján  okulva,  a  visszatorlások  sokszor 
oly  hosszú  háborúja  nélkül  fogna  nemzetté  alakulni, 
s  ezért  minden  szavaim-,  minden  írásim-,  minden 
tetteimben  csak  azon  rendet  ócsárlám,  csak  annak 
tulajdonítám  honunk  szégyenteli  hátramaradását, 
melybe  a  sors  helyze.  Hittem,  mikép  magaslelküleg 
minden  rend  így  fogna  cselekedni,  minden  rend  saját 
ajtaja  előtt  fogná  az  ott  összegyűlt  szemetet  el-else- 
pergetni.  De  csalódtam,  és  a  prókátorrá  vált  mag)  ar 
ennyi  lélekkel  nem  bírt ;  hanem  ex  concessis  kezdvén 
meg  és  folytatván  perét  —  mert  hiszen  „magok 
vallották  meg,  magok  szavaiák  el  a  mea  cul- 
pát",  —  csak  a  főbb  rendekre,  csak  a  magasab- 

ban  állókra,  csak  a  vagyonosbakra  —  a  kikre 
minden  hosszú  fejtörés  nélkül  oly  jóízün  esik  hátra- 
maradásunk minden  okait  kenni  —  szórták  a  sárt 
és  epét,  magokrul  pedig,  kristály  tisztaságú  létük- 
nél fogva  —  ó  Isten,  bocsásd  meg  bűneiket  — 
hallgattak  vagy  csak  egyoldalút,  csak  hamist,  sőt 
dicséretet  mondának. 

Jöjjön  ennek  okáért  minden  napfényre  s  min- 
den kímélet  nélkül.  Isten  neki ;  hadd  éldelje  a  kül- 
föld s  kivált  a  szomszéd,  marczongásainknak  s 
egymást  a  legundokabb  sárral,  a  legkeserűbb  epé- 
vel hajgálásinknak  bús  bohózatát,  s  legyen  végkép 
ő  bíró  köztünk. 

Vagy  ha  ilyest,  egyesek  bűneiért,  még  sem 
érdemlene  meg  a  csak  most  fejledezö  magyar, 
melynek  sorsátul,  legyen  az  bár  nemtelen  vég, 
bár  üdv,  azt  hiszem,  egy  derék  sem  fogja  magát 
soha  is  elkülönözni ;  ha  —  mondom  —  ilyest  tilt 
hazafiság,  erény  és  becsület,  jöjjön  legalább  min- 
den, sőt  a  legjobb  is  —  a  garatra,  ne  pedig  azért 
—  s  itt  vigyázzunk  —  hogy  az  eddigi  példabeszéd 
szerint  még  ittasb  legyen  a  magyar,  hanem  mikép 
mindaz,   mi   vak   hévvel,  vak  buzgalommal    vagy 

hagymázban,  sőt  mi  legjózanabbul  is  jö  a  világra, 
öntessék  rá,  s  a  hideg  súrlódásnak  minden  hen- 
gerein átmenve,  végre  a  tápláló  liszttül  elválasz- 
tassék  a  korpa,  a  sepredék;  mi  okbul  „Garat"  is 
lön  e  közleménynek  czíme. 

Üdv  és  béke  minden  magyarnak,  ki  hatáskörét 
férfiúlag  tölti  be;  engesztelhetleu  háború  az  ahhoz 
való  tulajdonok  nélküli  fennhéj azoknak ;  azon  kor- 
csoknak végre  szánakozás,  sőt  megvetés,  kik  sem 
az  országot,  sem  a  nemzetet  veszélyben  látni  nem 
bírják,  mert  hiszen  mindkettő  meglehetősen  nyu- 
godt, saját  drága  maguk  pedig  jókarban,  divat- 
és  előmenetben  vannak! 


I. 


Valamint  gróf  Dessewffy  Aurél  X.  Y.  Z.  köny- 
vének 5-ik  lapján  felette  helyesen  állítja,  hog-y 
mielőtt  azon  politikai  kört,  melyben  mozoj^nunk 
szabad,  némi  helyességgel  meghatározhatnék,  min- 
denekelőtt szemben  kell  tartanunk :  hol  születtünk, 
hol  vagyunk,  mi  ama  politikai  forma,  mely  alatt 
élünk ;  úgy  tán  nem  egészen  felesleges  s  felszínes 
kérdés  az  is,  ha  mindenekelőtt  azt  tudakoljuk: 
ugyan  mi  magyarok  mit  akarunk,  s  politikai  éle- 
tünk- s  fáradalminknak  mi  a  végczélja?  Mire  „a 
magyarnak  lehető  legmagasb  boldogságra  emelése", 
tudom,  a  felette  egyszeríí  felelet;  s  bár  volna 
ezen  czélnak  —  mely  mindent  kimerít  —  elérése 
is  oly  egyszeríí!  Ámde  azon  felette  kényes  és 
bokros  „miképen  juthatni  boldogsághoz"  —  mely 
probléma  feloldásán,  ha  lehetne  mondani,  az  egész 

természet  szünetlen  töri  fejét,  és  csak  felette 
ritka  és  akkor  is  csak  igen  határozott  sikerrel 
—  a  magyart  sem  illeti  kevesebbé,  mint  a  világ 
akármely  népét ;  sőt  számos  okoknál  fogva,  melyek- 
ről tán  később  szólandunk,  egy  nép  sincs,  mely- 
nek boldogsági  felemelése  göröngyösb  és  kerülöbb 
utakon  volna  egyedül  eszközölhető,  mint  éppen  a 
magyar. 

Mi  az  emberi  vagy  inkább  nemzeti  boldog- 
ság? Erről  százezer,  tán  több  a  fogalom.  Sze- 
rintem általjánosan,  —  mert  itt  is  lehetnek  kivé- 
telek, noha  ezek  mindig  abnormis  állapotra  mu- 
tatnak —  szerintem :  sok  egyén  s  család  boldogsági 
öszvege,  t.  i.  —  nyelv  és  némileg  vér  által 
egybefüggő  oly  egyének  és  családoké,  kik  anyagi 
és  lelki  mivoltukhoz  kötött  szükségeiket  lehető 
legtökéletesebben  kipótolhatják,  s  pedig  nem  kép- 
zeletileg,  hanem  valódilag. 

Már  többször  tevék  említést  e  nézetemrül,  de 
úgy  látszik,  elhangzott,  s  azért  ismét  és  ismét  felhozni 
vagyok  azt  kénytelen,  s  pedig,  mert  azon  tant, 
mely  szerint  az  emberi  boldogság  valami  ráviteles 
volna,    a    legveszélyesb    fallaciákba    bonyolítónak 


~-     43     — 

tartom,  s  nehogy  ekkép  azon  pont,  melyrül  fejte- 
getésimben  kiindulni  kívánok,  ingó  és  homályos 
maradjon. 

Az  ember  boldogsága  sem  nem  ráviteles,  sem 
nemleges  valami,  vagy  más  szavakkal:  sem  pan- 
gásban nem  maradható  vagy  egyedlil  képzeletben 
festett  lét,  sem  a  jobbnak  nem  ismerésébül  eredő 
megelégedés,  hanem  —  mint  érintők  —  anyagi 
és  lelki  szükségeinek,  s  most  azt  teszszük  hozzá : 
mindig  növekedő  s  maga  maga  előtt  el  nem  titkol- 
ható szükségeinek  lehető  legtökéletesb  kipótolhatása. 

Egészséges  és  bő  eledelt  kíván  az  ember; 
s  nem  negéd-  vagy  valami  különczködésbül, 
hanem  mert  ez  anyagi  mivoltához  van  kötve,  s 
nélküle  oly  egészséges,  erős,  hosszúéletű  s  ekkép 
oly  boldog  nem  leend,  mint  mi  voltánál  fogva 
lehetne.  Majd  hüvösb,  majd  melegebb  ruha,  mint 
nemkülönben  hőség,  hideg,  szél  és  zápor  elleni 
födözet  szinte  kivánatainak  tárgyai;  s  tán  negéd- 
btil,  bizonyos  szenvedelem  után?  Korántsem,  hanem 
mert  köntös  és  födözet  nélkül  szinte  nem  élhet, 
s  ha  él,  inkább  csak  baromilag,  mint  emberileg 
teng.  —  Biztosság  létének  egy  föfeltétele;  és  szinte 

nem  makranczbul,  hanem  mert  előrelátó  tulajdo- 
nánál fogva,  melyet  —  bár  akarta,  bár  nem,  mit 
nem  vizsgálok  —  magával  hozott,  személyének  s 
bármi  csekély  sajátjának  biztosítása  nélkül,  mint 
mindig  űzőben  levő  vadállat,  inkább  csak  sínleni, 
mint  élni  fog;  s  így  tovább.  Jönek  most  legsür- 
getőbb szükségei  után,  s  bár  akarja,  bár  ne,  tár- 
sasági szellemébül  eredő,  s  ha  nem  is  éppen  élet-, 
de  mindazon  mivoltához  kötött  szükségei,  melyek 
számtalan  árnyéklaton  keresztül  ugyan,  de  fő- 
vonásokban  az  emberiség  legalacsonyabb  néposz- 
tályai viszonyaiban  is  feltalálhatók,  úgymint:  há- 
zasság, családosodás  ösztöne,  övéi  sorsáruli  gond, 
sajátjának  védelme  és  ennek  sikeresb  eszközöl- 
hetése  végett  többekkeli  kézfogás,  sőt  az  erősb  s 
okosb  parancsainak  teljesítésére  való  hajlam,  sat. 
Vágyai  azonban  itt  korántsem  állapodnak  még 
meg ;  mert  helyezze  csak  mindaz,  mi  a  vad-  vagy 
inkább  gyermekember  viszonyaiban  előbb-utóbb 
bizonyosan  kifejlik,  magát  egyszer  némi  arány- 
súlyba, és  szűnjék  csak  a  mindennapi  legsürge- 
tőbb szükségek  utáni  gond  némileg  meg,  s  lép- 
csőnként mindinkább  fognak  növekedni  mind  anyagi, 

mind  szellemi  vágyai,  melyek  nemsokára  szinte 
szükségeknek  fognak  mutatkozni,  —  s  újabb  s 
újabb  vágyakkal  cseréltetni  fel  sat.  Mi  szerint  úgy 
látszik,  mintha  az  ember  a  megelégedés  pontjához 
sohasem  juthatna  el.  —  S  igaz,  úgy  van:  e  föl- 
dön a  tökéletes  megelégedés  pontját,  az  emberiség 
legalantibb  fokozatátul  kezdve  fel  a  király  szé- 
kéig, egészen  de  egyetlen  egy  halandó  sem  éri 
el,  s  annál  kevesebbé  minden  vágyainak  tökéletes 
kielégítését,  —  s  mit  ha  tán  elér,  rögtön  a  leg- 
szerencsétlenebbek sorába  sülyed;  mert  valamint 
csak  addig  nem  esik  kétségbe  a  halandó,  míg 
remél,  szintúgy  egyedül  addig  élvezi  életét,  míg 
bármi  kis  eszméinek  s  vágyainak  kivitelére  s 
elérésére  ösztönt  s  kedvet  érez  keblében.  Nem 
irigylésre,  de  szánakozásra  is  méltó  azért,  ki  már 
mindent  elért;  mert  ezáltal  megszűnt  a  nagy  te- 
remtésnek dolgozó  tagja  lenni,  s  öt  a  nausea,  nz 
életuntság  előbb  vagy  utóbb  bizonyosan  megöli. 
S  ugyanis:  gyámoltalanabbul  s  több  sztikségektiil 
körülvéve  helyezé  az  egek  ura  az  embert  e  földre, 
mint  akármely  más  lehelő  teremtményt;  ámde  azon 
gyámságnak  pótlásául,    mely    alatt    ezek    kivétel 

nélkül  állnak,  értelmet,  —  eddigelé  is  már  csudá- 
latosan kifejlett,  naprul  napra  mindinkább  fejledezö, 
s  határát  korántsem  érte  és  ekkép  szüntelen  haladó 
értelmet  -  adott  néki,  azon  isteni  szikrát,  mely 
minden  emberben  él,  —  s  csak  kifejtését,  csak 
felszabadítását  várja,  —  mikép  még  az  anyagi 
kéjeknek  is  sokkal  tágabb  és  illatosb  körébe 
állíthassa  önmagát  az  ember,  mint  e  föld  bármily 
teremtménye  lön  helyezve,  s  annál  inkább  emel- 
kedhessek a  mindig  táguló  lélek  gyönyöreinek 
sphaeráiba  is,  melyekbül  nemcsak  kitagadva  nincs, 
de  tán  egyedül  azokban  lelheti  unalom  és  túl- 
lakottság  nélküli  örömit.  Nem  állati  pangásra, 
mely  szerint  úgy  lakja  barlangját  a  medve,  úgy 
rakja  fészkét  a  haris,  úgy  csattogja  dalát  a  fül- 
mile  ma,  mint  ezredek  előtt;  nem  ily  lelketlen 
mozdulatlanságra  van  teremtve  az  ember,  sem  nem 
öröki  álomra  s  álmodásra,  melybül  felébredés 
nincs,  hanem  egyedül  azon  haladási,  azon  soha 
nyugvásra  nem  lankadó  előmeneteli  szellemben, 
melyet  Isten  önte  keblébe,  lelheti  földi  üdvét. 

Növekedő  vágyainak   mindinkábbi    kielégíthe- 
tésében,  testi  és  kivált  lelki  szomjának  el-elolthatá- 

sában,  a  nélkül  hogy  e  szomja  eg-észen  meg'szűn- 
jék,  találhatja  ennélfogva  a  halandó  földi  boldog- 
ságát egyedül  fel.  Ki  semmi,  emberhez  illőbb  után 
nem  vágyik,  nem  szomjazik,  s  csak  azon  okbul 
nem,  mert  róla.  ismerete  nincs,  nem  lehet  boldog, 
minthogy  csak  állatilag  teng;  de  az  sem  boldog, 
ki  vágyik,  ki  szomjazik,  de  kielégítlen,  oltatlan 
mindig,  —  mert  akkor  megint  nem  él  oly  lelki 
és  anyagi  kéjek  közt.  mint  milyenekre  mivoltánál 
fogva  kifejthető;  míg  végre  legboldogtalanabb, 
kinek  semmire  nincs  vágya  és  szomja  többé, 
mivel  akkor  leélte  napjait.  Ilyes  végnek  azonban 
csak  az  van  kitéve,  ki  egyedül  anyagi  részének 
vágyai  és  szomjai  kielégítése  után  törekedek,  mert 
a  lelki  örömök  kifejthetése  nemcsak  annyira  nem 
határzott,  mint  az  anyagé,  de  oly  határtalan, 
mikép  az  életen  keresztül  ezernyi  árnyéklataiban 
mindinkább  nő,  —  s  mint  több  eset  mutatja,  még 
a  koporsó  küszöbén  sem  hagyja  el  azokat  —  azon 
keveseket,  —  kik  inkább  a  szellemnek,  mint  az 
anyagnak  éltek  honában.  —  Mihez  képest  azon 
lépcsőzeten  lelheti  az  ember  földi  boldogságának 
lehető  legmagasb  fokát,  hoi  nemcsak  felnyilvánul- 

nak  előtte  az  anyag  és  szellem  kéjei,  hanem  azokra 
némileg  szert  is  tehet. 

Az  anyagi  kéjek  noha  sokoldalúak,  azért 
mégis  csak  bizonyos  határig  fejthetök  ki.  Jó  eledel, 
csinos  lak,  kényelmes  ágy,  czélszerü  köntös,  kocsi^ 
fürdő  sat.  mind  oly  tárgyak,  melyek  többé-keve- 
sebbé az  életnek  kellemesítésére  befolynak  mód 
nélkül  ugyan,  mit  kár  volna  tagadni;  de  azért 
a  leggazdagabb  sem  éldelheti  például  az  ízlés  kéj- 
csiklandj ait  —  ceteris  paribus  —  sokkal  nagyobb 
mértékben,  mint  akármely  vagyonos,  s  még  kérdés, 
hosszabb  idő  leforgása  közt  Lucullus  minden  nya- 
lánkságai felérnek- e  csak  az  egyszerű  burgonya-, 
írós  vaj-  és  rozskenyérrel  is?  —  Két  házban  nem 
lakhatik.  valamint  két  ágyban  sem  alhatik  egy- 
szerre a  legdúsabb  is,  24  kastélya  és  240  ágya 
volna  is  bár;  —  szintúgy  kelletinél  több  ruhát 
sem  nyáron,  sem  télen  nem  viselhet,  hahogy  fá- 
rasztó terhet  hordani  vagy  fulladni  nem  kíván; 
—  valamint  kocsit,  fürdőt  sat.  sem  használhat 
más  vagyonoshoz  képest  a  leggazdagabb  is  super- 
lativns,  de  még  csak  comparativus  gradusban  sem, 
s  így  tovább.  —  Az  anyagi  kéjek   nagyon  hatá- 

rozottak,  s  csak  akkor  tágul  körük,  ha  a  mester- 
ségek, szépművészet  s  kivált  a  tudományok  bájai- 
val egybekapcsolvák  némileg.  Mihez  képest  bizo- 
nyosan nagyobb  élvezet  oly  márványpalotában 
lakni,  mely  a  legszebb  fanemű  és  szövetű  búto- 
rokkal s  függönyökkel  ellátva,  remek  festvénye- 
ket,  mesteri  szobrokat,  jól  elrendezett  könyvtárt 
sat.  is  foglal  magában,  mint  oly  lakban,  melyben 
mindez  és  hasonló  hiányzik.  —  De  azért  —  jól- 
lehet sokkal  boldogabb,  ki  az  olyannyira  korlátolt 
testi  kéjek  kielégíthetése  mellett  még  a  művészet 
s  tudományok  ezer  árnyéklatú  gyümölcseit  is  él- 
vezheti, mint  az,  ki  az  élet  legsürgetőbb  szüksé- 
geinek kielégítő  szűk  mezejére  van  szorítva  — 
azért  mégsem  azt,  ki  csupán  ilyeseket  bír  s 
csudál,  illeti  a  minden  emberi  kéjt  felmúló  azon 
teremtési  elragadtatás,  melyet  Raphael  érze,  midőn 
képeinek  életet  adott,  mely  Phidiast  Olympusba 
emelé,  mikor  Jupiter  ideálja  tűnt  előtte  fel,  mely 
Newtont  a  halhatatlanság  ihletével  tölte  el,  midőn 
a  nagy  egyetem  titkait  varázslá  a  sötétségbül  ki, 
s  mely  teremtési  elragadtatást  többé-kevesebbé 
minden  alkotó,  cselekvő  ember  érez,  habár    csak 

eg'y  fát  ültete  is,  a  nagy  egésznek  dicsőbb  kifej- 
tésére, és  annál  inkább  érzi,  minél  magasztosb 
körbe  emelkedik. 

A  teremtő  lélek  határtalan  küzdései  és  a  lélek- 
telen anyagon  nyert  s  nyerendő  szünet  nélküli 
diadalai  közt  él  ennek  okáért  az  ember  boldog- 
sági körében  egyedül,  ha  a  puszta  sejtelem  után 
hajtott,  és  csupán  csak  a  vak  véletlentől  függő 
állatok  sorában  állatilag  pangani  nem  akar. 

Minél  nagyobb  sikerrel  küzd  ehhez  képest 
ember  anyagi  és  kivált  lelki  kéjek  kifejtése  körül, 
minél  nagyobb  haladásban  van,  annál  boldogabb ; 

—  s  minél  több  jár  el  ebben  jó  sikerrel,  annál 
boldogabb  az  egyes  polgárok  öszvege  is,  a  nemzet. 
És  ha  ez  igaz,  hogy  t.  i.  a  munka  és  szorgalom 

—  mi  csak  szavakkal  más,  de  magában  nem  egyéb, 
mint  az  ember  szünetleni  küzdelme  az    anyaggal 

—  alkotják  egyesnek,  mint  nemzetnek  egyedüli 
biztos  és  tartós  boldogsági  alapját,  és  ekkép 
egyedül  szünetleni  előmenetben  lelheti  az  ember 
megelégedését  némileg;  akkor  kérdem:  —  ugyan 
mily  színben  mutatkozik  azoknak  felfogása,  kik 
át  nem  bírják  látni,  sőt  e  helyett   természetelleni 

irányt  vélnek  abban  szemlélni,  ha  ki  például  már 
jóllakott  s  rendszerint  jóllakik,  azért  még  sincs 
megelégedve  még,  hanem  megint  valami  egyébre 
vágyik,  és  ha  ezt  is  elérte,  szinte  nincs  meg- 
elégedve, de  ismét  valami  más  után  eseng,  s  így 

tovább; s  hát  mily  színben  áll  a  higgadt  keblű 

előtt  még  azok  elbízottsága,  kik  bizonyos  kört  tííz- 
nek  ki,  bizonyos  nec  plus  ultra-t,  melyen  a  köz 
álladalom  bizonyos  osztályának  túlemelkedni  nem 
volna  szabad. 

„Azelőtt  meg  volt  elégedve  a  magyar  hon  leg- 
alantibb  fokúja  is;  ndért  ne  lenne  most  is  meg- 
elégedve, most,  miután  engedmény  követ  enged- 
ményt", így  szólnak,  s  nem  látják  át,  hogy  azért 
volt  megelégedve  ezelőtt,  —  de  azért  boldog  volt-e, 
az  más  kérdés  -  mert  félig-meddigi  álmai  közt 
akkoron  semmi  jobbat  nem  ismert;  most  pedig 
azért  elégedetlen,  sőt  kielégíthetlen,  mert  felébrede, 
s  ekkép  mindenbeni  hátramaradását  s  minden 
körül  ti  saját  megrövidítését  azon  arányban  tapasz- 
talja mindinkább,  a  milyenben  ismeretei  tágulnak, 
és  ehhez  képest  vágyai  és  szükségei  is  ellentáli- 
hatatlanul  naprul  napra  nőnek. 

4* 

„Hiszen  éppen  azért  nem  kellett  volna  a  sze- 
gény sorsúval  az  élet  mindazon  javait  megismer- 
tetni, melyeket  magának  meg"  nem  szerezhet",  így 
okoskodnak  erre;  és  igaz,  én  is  azt  hiszem:  „ne 
ismertesd  meg"  vele  az  élet  javait,  ha  azokat 
nem  szerezheti  meg  magának,  mert  noha  nem 
normális  állapot,  még  a  képzeleti  birtok  is  jobb, 
mint  a  semmi  birtok,  valamint  a  lelki  vagy  testi 
fájdalomhoz  képest  az  alvás  is  szerencse.  De  azért 
éppen  úgy,  mint  az  alvást  boldogságnak,  melynél 
valami  magasbra  nem  volna  teremtve  az  ember, 
nem  nevezhetni:  —  szintúgy  nem  boldog  az,  — 
vagy  boldogsága  igen  korlátozott,  s  mi  több,  csak 
hajszálon  függ  —  ki  testi-  és  lelkileg  szűk  szigetre 
szorítva,  tudatlanságánál  fogva  nélkülözi,  s  tán  mo- 
solygva,  sőt  tobzódva  nélkülözi  az  élet  mindazon 
számtalan  javait,  melyek  éldeleti  körébe  van  állítva 
az  ember.  —  Felette  nagy  bűnösök  is  azért  mind- 
azok, kik  indiscret  negédtül  hajtva,  őt  álmainak 
báj kertj  ebül  a  valóság  rideg  parlagára  egyszerre 
s  előbb  lökik  ki,  mintsem  ezen  módja  volna  el- 
vesztett képvirágit  valódi  gyümölcscsel  váltani  fel, 
azaz :  ha  mindenképpen,  úgyszólván  mesterségesen. 

ébresztenek  benne  előmeneteli,  felemelkedési  vágyat, 
—  mely  benne  maga  magátnl  is  mindegyre  nő, 
és  a  legkisebbtül  is  meggyúl,  —  mielőtt  bilincsei 
ketté  volnának  törve.  És  még  nagyobb  bűnösök, 
ha  a  Pesti  Hirlap  szerkesztője-  és  apródjaiként^  a 
helyett,  hogy  mikor  bilincsei  már-már  tágulvák,  sőt 
kettétörvék,  saját  tenyerére,  saját  velejére  utasítnák 
őt  leginkább,  és  mert  haladunk  s  nem  pangunk,  ki- 
türésre  intenék,  szorgalomra  tanítnák  s  méltány latra 
oktatnák  őt;  e  helyett  mások  vagyonát  teszik  gyűlöle- 
tessé, hozzák  kérdésbe,  és  e  szerint  benne  számtalan 
spurius  appetitusok  mellett  inkább  csak  kész  va- 
gyonrai  szomjat,  mint  munka  utáni  vágyat  gerjesz- 
tenek, és  ha  ilyest  nem  művelnek,  néha-néha  vé- 
letlenül par  inadvertance,  —  mi  megbocsátható 
lenne  —  de  oly  állhatatos  szorgalommal  cselek- 
szik azt,  mint  a  Pesti  Hirlap  szerkesztője,  mi- 
kép  ha  fennhéjázó  szárnyuk  a  helyestilt  magyar 
közvélemény  által  meg  nem  szegetik,  még  mielőtt 
késő  volna,  lehetetlen,  hogy  tökéletes  lepergésre 
ne  korbácsolják,  vagy  a  viszonhatás  soha  ki  nem 
játszható  törvénye  szerint  csontmeredtségre  ne 
fagyaszszák  a  hazát;    miszerint   —  közbevetőleg 

legyen  mondva  —  nincs  is  kárhozatosb  bűn,  mint 
hiú  öntúlbecsülésben  másokat  vezetni  akarni  ahhoz 
való  tulajdon  nélkül. 

Nem  kevesebbé  bűnösök,  vagy  legalább  szána- 
kozásra  méltók  viszont  azok  is,  kik  megcsontosult 
előítéleteik  vagy  felszínesb  felfogásuk  szerint  bizo- 
nyos meghatárzott  kört  vélnek  minden  ember 
számára  kitűzve  lenni,  vagy  mi  több:  kitűzhetni, 
mely  közt  mint  rendes  mozgásban  levő  erőműben 
minden  karikának,  úgy  minden  egyénnek  forognia 
kellene,  s  melybül  ha  kitér,  ha  felemelkedik,  az 
ő  tiszttik  lenne  öt  ismét  beléidézni  és  visszarántani; 
holott  éppen  ezen  öröki  visszaidézési,  visszarán- 
tási.  ezen  az  ember  elömeneti  mivoltát  tagadó, 
vagy  legalább  eléggé  nem  méltató  erőlködés  fő- 
oka  azon  számtalan  túlságoknak,  melyekbe  nem 
egy,  hiába  vágyó  s  túlszomj áztatott  eszének  da- 
czára, oly  nyavalyás  étvágygyal  és  oly  mohón 
esik,  mint  hosszú  szalma-ét  után  az  esztelen  ló  is 
megzabál,  a  birka   is    a   lóher    áldozatja    leszen. 

A  régi  iskolának,  mely  szerint  a  megtagadás- 
nak, a  minél  kevesebb  kéjeknek  mezeje  volna 
emberre  nézve   a   legboldogítóbb,    nem    egy    hőse 

kívánná  az  emberi  társaság-  legalább  egy  osztá- 
lyát —  a  magáét  tán  kivéve  —  régi  nád  viskó 
közti  álmaiba  visszastilyeszteni ;  mert  fél,  hahogy 
mind  jobban-jobban  felébred  az,  sok  tétova  nélkül 
úgy  esik  sajátjának,  mint  a  rögtön  felébredett  is, 
kivált  ha  nem  legbiztosb  körülmények-,  sőt  veszély- 
ben hiszi  ez  magát,  czélszerü  meggondolás  és 
józan  tett  helyett  alkalmasint  nem  saját,  de  más 
erejére  támaszkodik,  s  mint  a  vízbefúló  még  a 
megmentésére  sietőt  is  görcsös  kapkodásinál  fogva 
magával  együtt  a  mélységbe  sodorja,  főkép  ha  — 
á  la  Pesti  Hirlap  et  Co.  —  egy  napot,  egy  alkal- 
mat sem  mulasztva,  ezer  változatok  közt  szü- 
netlen azon  themát  hirdetik  füleibe,  hogy  a  gaz- 
dagok, a  nagyok  állják  szerencséje  útját,  s  ekkép 
az  általok  elkobzott  emberméltósági  jogait  vissza- 
követelnie nemcsak  nem  tilos,  sőt  hazafiúi  köte- 
lesség. 

Ily  szerencsétlen,  minden  tapintat  nélküli  the- 
máknak,  melyek  tárogatóul,  mikor  véres  megví- 
vásra készülünk,  felette  hasznosak  lehetnek  ugyan, 
de  annál  hasztalanabbak,  sőt  károsbak  a  discussio 
stádiumán,  mindig  ellenkező,  azaz  hátraléptető,  sőt 

annál  visszalököbb  hatása  volt,  minél  sebesb  vágta- 
tásra  fúvattak ;  miszerint  —  közbevetőleg  legyen 
mondva  —  nem  is  lehet  csudálni  és  egészen  rossz 
néven  venni,  ha  némi,  elszigetelt  létébül  már-már 
kibontakozó  hazai  borz  nem  egy  indiscret  elöcsa- 
hostul  majdnem  nyakon  ragadva,  ismét  úgyannyira 
összevonja  magát,  mihez  képest  a  tövisekkel  kifelé, 
valódi  noli  me  tangere-ként,  minden  iránt  annyira 
bezárkózott  és  tövises,  hogy  valóban  nem  könnyű 
lesz  oly  kulcsot  kigondolni  valamikép  megint,  mely- 
lyel  őt  magába  vont  létébül  —  s  hány  ilyes  van 
Magyarországban,  tán  a  többség  —  az  egy  kissé 
szabadabb  kitárásra  ringatni  és  édesgetni  le- 
hetne! — 

Bármennyire  szeretnék  a  pangás  vagy  hátra- 
menet emberei  a  régi  „jó  időket"  azonban  vissza- 
idézni, és  bármily  felette  boldogok  voltak  volna  is 
ezen  drága  áldott  jó  idők,  ez  többé  lehetlen,  mert 

felébredt  az  emberiség, s  őt,  habár  felébredése 

legnagyobb  szerencsétlenség  volna  is,  láthatlan 
hatalmak  hozzájárulása  vagy  földgömbünk  sar- 
kaibul  kifordulása  nélkül  többé  semmi  nem  fogja 
álomba  sülyeszthetni  ezentúl.  Ez,  azt  hiszem,  kér- 

désbe  nem  vehető  megczáfolhatlan  tény !  Ámde 
szerencsétlenség*-e  az,  hogy  embernek  nincs  hatal- 
mában többé,  vak  buzgalomtul  hajtva,  embertársa 
fölött  a  fölébredésnek,  a  mag-a  megismerésnek 
szövétnekét  ismét  eloltani?  Én  nem  hiszem,  sőt 
lehető  legnagyobb  szerencsének  tartom,  mert  minél 
jobban  fölébred  és  tisztábban  lát  az  ember,  annál 
inkább  fogja  elkülönözhetni  jó  vágyait  a  ferdéktül, 
s  megkedvelni  nemesb  szomjának  tárgyait,  és 
ekkép  annál  inkább  kilábolni  azon  alacsony  hely- 
zetbül,  melyben  a  durva  népek  sóvárognak  ezernyi 
nélkülözéseik  s  a  szenvedélyek  nem  éppen  legtisz- 
tább zsibbadékai  közt,  midőn  bizonyos,  —  ha  az 
emberiség  évrajzai  nem  csalnak  —  hogy  minden 
természetelleni  visszatartóztatás,  mint  nemkülönben 
minden  idöelötti  túlhajtás  egyiránt  megzavarja 
benne  azon  józan  logikát,  melynél  fogva  a  lelkileg 
ép,  és  ekkép  rendszerint  jó  ítéletü  vajmi  helyes 
tapintattal  fogja  keblében  érzeni,  hogy  például 
akkor,  mikor  legsürgetőbb  szükségei,  mint  eledel, 
ruházat,  lak  sat.  sincsenek  csak  félig-meddig  is 
tökéletesen  és  tartós  biztossággal  maga  és  övéi 
számára  még  kielégítve,  akkor   ezek    körül  köte- 

lessége  előlegesen  összepontosítni  minden  erejét, 
minden  szorgalmát;  —  midőn  viszont  a  lelkileg 
nyavalygó  —  és  a  túltömött  fő  nem  ritkán  szen- 
ved emészthetlenségben,  —  és  ekkép  rendszerint 
gyenge  ítéletü,  de  ennek  rovására  annál  burján- 
zóbb  képzeletű,  efiFéle  józan  tapintattal  nem  bír, 
s  ezért  a  helyett,  bogy  ereit  az  élet  legsürgetőbb 
szükségeinek  kielégítésére  pontosítná  össze  minde- 
nekelőtt, felhőkben  kalandoz,  s  magasztos  álmai 
közt  magárul  s  övéirül  nem  ritkán  felejtkezvén, 
nagylelküleg,  philanthropiai  lelkesedéssel  egyéb 
statusbölcseségi  kalandok  mellett  az  éhezőknek, 
fazéknak  polgári  jogokrul  s  polgári  magosb  eré- 
ny ekrül  szaval,  és  vajmi  nagyon  bámészkodik, 
vajmi  nagy  lamentot  intonál,  ó  fájdalom,  és  lélek- 
ámlást,  léi  ekei  adást  mormol  és  dörög,  b  ahogy  a 
szegény  éhezők  és  fázok  az  emberi  természet  mi- 
voltához  képest,  mint  például  magyarhoni  —  s 
hony  sóit  qui  mai  y  pense  —  restauratióknál  köz- 
divatú,  inkább  a  foriutocskákhoz  s  a  több  forin- 
tocskákhoz  nyúlnak,  mintsem  igen  bánnák  s  aggód- 
nának a  körül,  az  ő  ítéletük  szerint  egyik  tizen- 
kilencz,  a  másik  egy  híján  húsz,  Péter  vagy  Pál, 

lesz-e  valami;  miszerint  —  közbevetve  mondva  — 
valósággal  nincs  is  itt  lélek-,  de  csak  votum 
eladásrul  szó,  és  azon  a  mostani  nagy  pathos  sze- 
rinti „hazagyilkoló",  ki,  úgyszólván,  egyedüli  sa- 
játját, a  magyar  constitutionalis  bárkában  meg- 
mentett egyedüli  portékáját,  szabad  Vrtumát  bár 
lehető  legdrágábban  adta  volna  is  s  adná  rend- 
szeresen mindig  el,  valóban  oly  tisztán  áll  az 
Isten  előtt,  feltéve,  ha  semmi  egyéb  nem  fekszik 
lelkén,  sed  hic  Rhodus  etc,  hogy  valóban  nincs 
mi  nagyot  aggódnia  a  végső  nagy  birónak  ítélete 
miatt,  s  ő  e  tekintetben  nem  egy  „hazaboldogító- 
nak" még  vajmi  nagy  irigy ségi  tárgya  is  lehet.  — 
Az  emberben  létező  előmeneti  szellemet  ehhez 
képest  egyedül  anyagi  erő  által  kettétörhető  bilin- 
csekbe verni,  vagy  azt  az  emberi  szükségek  logikai 
lépcsőzetin  túl  korbácsolni  egyenlőn  bűn  és  azért 
egyiránt  tilos.  —  Ne  legyen  ez  okbul  még  a  leg- 
alantabb  állónak  is  boldogsági  köre  határok  közé 
szorítva,  hanem  fejtse  ki  magát,  s  emelkedjék 
testi-  és  lelkileg  mindenki,  mily  magasságra  csak 
bírja.  Ámde  mikép  fog  ez  logikai  rendben  történ- 
hetni, nehogy  időelöttiek   után  sóvárogjon  a  köz- 

&ég,  mielőtt  az  időszerintiek  el  volnának  érve,  s 
mindenekelőtt  nehogy  egyik  a  másiknak  állja 
útját,  egyik  a  másiknak  rovására  emelkedjék? 

E  tengely  körül  forog  a  kérdés. 

Legtöbb  ember  —  minthogy  legtöbb  ember, 
á  la  fido  savant,*^)  nem  igen  szereti  fárasztani  eszét, 
vagy  mert  eszének  ekéje  félhüvelyknél  nem  bír 
mélyebben  hatni  a  politika  mindenütt  és  kivált 
Magyarországban  felette  száraz  göröngyeibe  —  a 
legközelebbi  okokban  szereti  találni  a  következ- 
mények magvát.  L-nek  nincs,  ezt  látja;  ámde 
miért  nincs  ?  S  Eurika,  már  kitalálta :  L-nek  azért 
nincs,  mert  A-nak  van!  Mi  hát  a  teendő?  A-tul 
el  kell  venni  és  L-nek  adni,  s  feloldva  a  babona, 
azon  babona,  mely  feloldásán  annyi  unalmas  iskolai 
pedant  (!)  életén  keresztül  dolgozik,  s  pedig  tán 
akkor  sem  kimerítő  sikerrel. 

S  most  tegyük  kezünket  keblünkre  s  tagadjuk, 
ha  merjük:  némi  újabb  apostolainknak  szinte  egész 
mestersége  nem  áll-e  egyedül  efféle  babona  vagy 
inkább  ily  féle  babonás  feloldásokban  :  egytül  elvenni 
s  másiknak  adni!  Bizony  csak  ennyibül,  mert 
ugyan  nem  ez-e  themája    azon  ezer  variatióknak, 

melyek  által  bizonyos  kútfökbül  majd  piano,  majd 
forte  mindig  csak  a  vagy  ónos  b,  —  —  s  mert  a 
mágnás  rendszerint  a  vagyonosb,  jobbadán  mindig 
csak  a  „mágnás"  dögönyöztetik.  —  —  Tagad- 
hatni-e ezt,  s  ugyan  ki  van-e  merítve  ez  által  a 
dolog  ? 

Azonban  tegyük  fel,  ha  némi  újabb  honi  refor- 
matorink  gyönyörű  lelkesedése  fogékony  kebelre 
találna,  s  mézes  szavaik  varázsa  oly  engedmé- 
nyekre olvasztaná  A-nak  kedélyét,  vagy  —  mert 
kegyelem  nem  kell,  hanem  egyedül  jog  által  kitű- 
zött kötelesség-teljesítés  —  dörgéseik  s  mennyköveik 
annyira  megijesztenék  A.  urat, hogy  ö  min- 
den halasztás  és  kedvetlen  szeszély  nélkül  hova- 
hamarább  L-lel  mindenét  megosztaná,  ugyan 
volna-e  segítve  L-en,  kérdem,  kivált  hosszabb  időre, 
a  legközelebbi  24  órán  túl  ?  Úgy  látszik,  nem : 
hahogy  igaz,  hogy  az  ember  telhetetlen,  azaz: 
egyedül  az  elömenet  körében  lehet  boldog;  s  ha 
igaz,  hogy  nem  a  kész,  de  egyedül  azon  kincs- 
nek éldelete  boldogíthatja  őt  túUakottság  nélkül, 
melyet  tenyere-  és  velejével  teremtett  elé?  — 

Nem    ajándék   vagy   embertársa    megfosztása 

teszi  az  embert  boldoggá,  hanem  egyedül  azon 
szabad  kör,  melyben  testi  és  lelki  bilincs  nélkül 
szabadon  munkálhat  anyagi  és  szellemi  vágyainak 
kifejtésén.  — 

Az  emberi-nem,  mióta  nemzedékrül  nemze- 
dékre mehet  át  az  anyagon  nyert  diadalinak  napnil 
napra  növekedő  sora,  és  alig  mehet  veszendőbe 
egy  kikutatott  igazság  is,  nemcsak  alvásba  vissza- 
esni többé  nem  fog,  de  az  eszmék  szabadabb 
súrlódásánál  fogva  mindinkább  s  inkább  ki  fog 
belőle  törni  a  szellemi  szikra  —  — ! 

Mikép  az  embert  ismét  elaltatni,  és  öt  az  ezer- 
egy éji  szép,  de  levegői  mesékkel  ezentúl  is  eltar- 
tani akarni  nem  is  több,  mint  szomor-víg  erőlkö- 
dés; valamint  eszét  határok  közé  szorítni,  vagy 
azt  még  le  is  bilincselni  ügyekezni  sem  egyéb 
sysiphusi  sikerletnél.  Nem  is  lehet  ehhez  képest 
mást  tenni,  mint  őt  minél  előbb  oly  boldogulha- 
tási  mezőre  állítni,  hol  örökké  másokra  támasz- 
kodás, vagy  éppen  másoknak  meg  nem  szűnő  meg- 
rövidítése nélkül  szabadon  gyakorolhassa  erejét,  s 
hol  a  szorgalmas,  állhatatos,  iiiimkáló,  eszes  éppen 
úgy    megnyerhesse    jutalmát,    mint    az   iparkodó 

tanuló  is  eminentiára  emelkedik ;  mint  viszont  vala- 
mint a  tanulni  nem  akaró  negligens  a  szamár- 
padra kerül,  úg-y  a  tunya,  a  korhely  is  elérje  meg"- 
érdemlett  díját,  t.  i.  a  száraz  szalma-  és  kóró- 
rágást,  s  nem  megfordítva  vagy  inkább  felfordítva, 
mint  némi  jószívíí  pietisták  most  s  örökké  terve- 
zik, kik  megnemszíínőleg  a  dologtalanságnak, 
restségnek  és  ezzel  szorosan  egybekötött  elégedet- 
lenségnek emelnek  oltárt,  miszerint  a  társaság 
jobbjainak,  kik  tenyerük  és  velejük  után  jutottak 
és  jutnak  vagyonhoz,  kellene  a  restek  sepredékét 
dead  ví^eight-ként')  hátukon  hordani  szünetlen. 

Nem  bilincsek  rakása, melyek  tán  még 

gyulladást  is  okozhatnának,  sem  nem  ajándékok 
mindegyrei  kitárása  —  mert  ugyan  ki  bírná  a 
mindig  több  s  több  után  sóvárgó  és  ekkép  telhe 
tétlen  embert  mindig  ajándékokkal  tartani  —  van 
ennélfogva  napirenden,  de  oly  körnek  minélelőbbi 
megnyitása,  melyben  mindenki  szabadon  gyakorol- 
hassa —  feltéve,  más  sajátjának  megsértése  nél- 
kül —  Istentül  nyert  anyagi  és  lelki  tehetségeit, 
s  ám  ott  oltsa  s  oltogassa  nevekedő  vágyainak 
szomját  saját  tenyere-  és  velejének  szinte  nevekedő 

keresete  által.  —  Ez  van  napirenden  mindenütt, 
de  kivált  és  még  sokkal  sürgetőbben  Magyarország- 
ban, hol  ezen  kör  még  mindig  jóval  szorosb,  mint 
annak  minden  ellenséges  súrlódások  elmellözése 
végett  lennie  kellene,  és  mint  az  némi  egyéb 
civilisált  nemzeteknél  legjobb  sikerrel  megnyílt  már. 
E  tekintetben  azonban  —  s  ne  legyünk  igaz- 
ságtalanok —  mióta  nemzeti  reform  átlójának  indult 
a  magyar,  más  nemzetek  gyermekkori  kapkodásai- 
hoz képest  valóban  meglehetősen  járt  el.  Eleinte 
ugyan  nemiekben  nagyon  is  elhibázta  a  józan  utat, 
és  mindig  atyáskodni  akaró  régi  hajlaminál,  vagy 
inkább  ily  tárgyak  körül  eléggé  ki  nem  fejlett,  sőt 
felette  homályos  eszméinél  fogva  e  kör  megnyitása 
helyett  —  mitül  úgy  rettegett,  mintha  a  megteste- 
sült kísértőt  kell  vala  kieresztenie  katroczábul  — 
érezvén,  mikép  csakugyan  szükség  már  tennie 
valamit,  mintegy  kínjában  legelsőben  is  csak  tojást, 
csirkét,  kappant  és  effélét  vitt  ugyan  a  haza,  de 
nem  ám  sem  az  igazság,  sem  a  józan  politikának 
oltárára,  mert  a  megajándékozottak  de  egy  percz- 
czel  sem  kelnek  előbb,  sem  feküsznek  le  később, 
sem  nem  dolgoznak  egy  csepp  verítékkel  is  többet 

ez  engedmények  után,  mint  azelőtt  sat. ;  míg  a 
sajátnak  ezen  megtámadása  több  birtokost  sajno- 
sán érinte,  és  ekkép  midőn  pangásban  maradt  az 
ország  kiállító  tehetsége,  és  a  haza  kincse  is  meg- 
maradt in  statu  quo,  minthogy  egy  rész  éppen  csak 
annyit  nyert,  a  mennyit  a  másik  vesztett,  nemcsak 
legkisebb  haszna  sem  volt  a  hazára  nézve  ezen  — 
mindegy,  akárhogy  akarjuk  venni  —  ajándéknak 
vagy  rablásnak,  de  viszont  annál  több  rossznak 
lőn  nemzője ;  mert  e  politikai  hiba  által  vettetett 
a  kész  vagyonrai  étvágy  magva  újabb  időkben 
legelőször  el,  s  akkor  is  némi  túlbuzgók,  elhiszszük: 
tiszta  lelkű,  de  még  erősebben  hiszszük :  zavart  fel- 
fogású machinatiója  által,  kik  a  helyett,  hogy  a 
köz  hazai  kincs  kifejtése  s  nagyobbítása  végett 
bírnának  kigondolni  valamit,  miszerint  L-nek  is 
több  lenne  és  A-nak  is,  minden  mély  tudományuk 
abban  látszik  központosulni,  mikép  egynek  tegyék 
azt,  —  ha  NB.  beléteszik  zsebébe,  —  mit  más- 
nak —  a  magokéit  természetesen  vagy  ide  nem 
értve,  vagy  mással  váltig  kipótolva  —  zsebébül 
kivettek ;  akkor  is  ilyféle  statusbölcseknek  köszön- 
hetjük ezen  nagyobb  következésü,  mint  első  pilla- 

natban  mutatkozik,  fallaciának  életbe  léptét,  és 
annak  a  ténynek,  hogy  azok,  kiken  forgott  a  do- 
log, sem  elég  energiával  nem  bírtak  ily  impositió- 
kat  visszalökni,  sem  elég  messzeható  felfogással 
átlátni:  mikép  ilyféle  nyomorult  „akarom  is,  nem 
is"  pillanati  segédmódok  helyett,  mik  által  inkább 
csak  ingereltetik,  mint  megnyugtatnék  a  hazai 
test,  —  valóban  az  lett  volna  már  a  teendők  leg- 
sürgetöbbike,  Magyarország  minden  lakosit  hova- 
hamarább  a  szabad  polgáriság  körébe  állítni, 
minek  eszközlése  de  senkinek  legkisebb  kárával 
sem  jár,  midőn  viszont  mindenkinek  hasznos,  és 
ekkép  valamint  a  legzsugoribb  szemében  is  el- 
fogadható, úgy  gerjeszt  háladatot  a  legalacsonyabb 
szívében  is.   — 

Mind  a  két  részt  illeti  tehát,  a  túlhajtót 
nemkülönben,  mint  az  egyedül  palástoló  szerek- 
kel orvosolni  akarót,  e  politikai  bíínnek  elkö- 
vetése. 

Oly  hosszas  álmaink  után,  létünkért,  nemzeti- 
ségünkért víva,  ezernyi  szükségeink  s  nem  kevésb 
bonyodalmink  közt  azonban  csudálatos,  menn3áre 
hoztuk    helyre    e    hibát    lassanként,    s    mennyire 

bicezentünk  mindinkább  azon  vág-ásba,  melyben 
tovább  indulva,  mind  tágabb  körökbe  jutna  vagy 
—  fájdalom,  tán  jobban  mondva  —  jutott  volna 
Magyarország  minden  lakosa,  ha  t.  i.  e  jó  vágás- 
bul  öt  ismét  ki  nem  dönték  vala.  — 

Foliantokat  kellene  írni,  és  százezer  részle- 
tekbe bocsátkozni  mindazon  küzdelmek  kitárására, 
melyeknél  fogva  aggasztó  bonyodalmink  között 
egy  kicsit,  egy  kicsit  mind  közelebb  jutánk  annak 
megismeréséhez,  hogy  nem  engedmények,  de 
egyedül  politikai  jogok  tágítása  emelhetné  ki  a 
magyart  hátramaradt  voltábul.  De  azt  hiszem,  elég 
néhány  törvényt  említenem  ^)  —  a  milyenek :  az 
1836-iki  IV-ik  törvényczikk  (A  jobbágyok  költö- 
zése eseteiben  tartandó  módrul  s  rendrül,  s  ugyan- 
azon költözés  következményeirtil) ;  XlII-ik  törvény- 
czikk (A  nem  nemeseknek  engedendő  pörlekedési 
tehetségrül) ;  XVII.  törvényczikk  (A  nem  nemesek 
büntető  pereiben  hozott  ítéletek  följebb  vitelérül  és 
végrehajtásárul);  az  1840-iki  VII.  törvényczikk 
9-ik  szakasza  (A  jobbágyi  tartozások  örök  meg- 
váltásárul) —  annak  megczáfolhatlan  bebizonyítá- 
sára, hogy  ezen  igazságnak  nemcsak  mindinkábbi 

megismeréséhez  közelíte  a  magyar,  —  de  módot 
is  talált  azt  lépcsőnként  és  mily  szelek  s  dagályok 
ellen  mindinkább  életbe  is  hozni. 

Egyedül  előkészületei,  csak  propyleái  valának 
azonban  mindezek  egy  dicsőbb  szabásokkal  kifej- 
tendő polgári  létnek,  s  reményteli  csüggött  sok- 
nak szeme  azon  hajnalfakadásnak  elibe,  mikor  az 
előítéleti  bilincsek  mindinkábbi  megtágítása  által 
kétszeres,  nem,  de  százszoros  iparra  fogna  ébre- 
dezhetni a  hon,  és  ez  által,  midőn  naprul  napra 
emelkednék,  —  s  valóban  ezen  kívül  semmi  módon 
nem  emelkedhetik  a  köz  erő,  köz  méltóság,  köz 
dicsőség  —  azon  aggasztó  mindennapi  jelenetnek 
is  eleje  volna  véve,  melyhez  képest,  mert  nem 
azon  arányban  nevekedik  a  polgárok  kiállító  tehet- 
sége, s  pedig  egyedül  szabad  munkakör  hiánya 
miatt,  a  milyenben  nevekednek  vágyaik,  és  ezek- 
nek pedig  nem  mindenki  parancsolhat,  nem  egy, 
ki  jobb  sorsra  volna  érdemes,  sülyed  szegénységbe, 
és  függetlenséget  vesztve,  vétekbül  bíínbe  sodor- 
tatván, elvégre  utálatot  gerjesztő  kótyavetyei  porté- 
kává fajul ;  s  mert  nem  egy,  de  számtalan  jár  így, 
naprul  napra,  órárul  órára  alább  száll  a   nemzeti 

tiszta  erkölcs,  mely  ha  megvesz  : 
Róma  ledül  s  rabigába  görbed. 

S  drága  rokonok,  hazánk  hü  fiai, nincs-e 

ez  így?  Es  ha  csak  tíz,  húsz  évre  pillantunk 
vissza,  tagadhatjuk-e,  mily  progressiói  idomban 
nevekedtek  vágyaink,  és  ezek  már  szükségekké 
válva,  mennyi  más  vágyak  által  vannak  felcserélve 
ismét,  s  cseréltetnek  ki  naponta  másokkal !  — 
Ámde  magában  ez  nem  aggasztó,  nem  abnormis 
jelenet,  hanem  egyenesen  az  emberben  fekvő 
progressiói  szellem  működése,  mely  csak  akkor 
válik  átokká,  ha  köre  nincs,  mikép  börtönben  a 
kő  is  boldogabb  az  élő  lénynél ;  de  a  legnagyobb, 
legtartósb  emberi  szerencsének  alapjává  dicsőül 
tüstént,  mikor  szabad  körben  gyakorolhatja  erejét 
az  emberben  létező  isteni  szikra,  hol,  mint  látjuk 
és  tapasztaljuk,  —  mert  ránk  barbár  népekre  is 
árad  haszna  —   csudákat  is  művel. 

Minthogy  a  munka,  s  csak  a  munka,  de  egye- 
dül a  szabad  mozgású,  maga  magát  jutalmazó  és 
észszel  irányzott  munka  emel  népet  nemzetté,  és 
borítja  el  báj  illatú  virágokkal  még  Hollandia  a 
tengertül  kiküzdött  sziksó  tavait  is,  hol  Magyar- 

országban  egy  fűszál  sem  nő  sat.,  —  mindenek- 
előtt nyittassék  tehát,  s  nemcsak  a  szív,  ember- 
szeretet, erkölcsiség,  ész,  hideg  számolás,  nem; 
de  még  a  botor  telénkségnek,  sőt  a  legszívtele- 
nebb  egoismus  s  haszonlesnek  nevében  is  hazánk 
minden  lakosára  nézve  a  lehető  legtágasb  mun- 
kássági  kör.  — 


II. 


Ily  körnek  megnyithatása,  de  csak  tágíthatása 
is  azonban,  melyben  Magyarország  minden  lakosa 
teljes  vagy  legalább  nagyobb  szabadsággal  mozog- 
hatna, mint  az  eddigiben,  minden  jelenetek  szerint 
ezúttal  el  van  hibázva.  Aggasztólag  mutatkoznak 
a  viszonhatás  jelei  mindünnen,  és  oly  meredt- 
ségre  látszanak  inkább  s  inkább  fajulni,  mikép 
valóban  csuda  lesz,  ha  most  meg  nem  gyilkolja 
magát  a  magyar,  vagy  ha  a  körülírás,  mely  egyéb- 
iránt éppen  annyit  tesz,  kedvesebben  esik:  valódi 
csuda  lesz,  ha  most  a  magyar  egy  kissé  előbbi 
vagy  későbbi,  de  mindenesetre  elkeriühetlen  buká- 
sának meg  nem  veti  alapját. 

Sok,  tán  legtöbb  ezt  nem  látja  át  és  kérdi: 
de  ugyan  mi  által  vetné  meg  bukásának  alapját; 
hol  volna  az  a  nagy  veszély;  mitül  kellene  félni, 

mert  ug-yan  mi  rossz  történhetnék?  Ig-y  pedig"  azért 
kérdez,  mert  megszokván  honi  körülményeinket 
egyedül  a  vármegyék  vagy  legfeljebb  Magyar- 
ország szűk  körébül  ítélgetni  mindig,  még  nem 
emelkedett  azon  felfogásra:  átlátni,  hogy  most, 
miután  minden  népnek,  mely  mások  által  elsodor- 
tatni nem  akar,  a  védelmi  körbül  okvetlen  ki  kell 
lépnie  a  cselekvés  mezejére,  a  magyarra  nézve  is 
nemiek  elmulasztása  éppen  oly  veszélyes,  sőt  ve- 
szélyesb  lehet,  mint  bármi  rosszaknak  elkövetése. 

—  Rosszat  alkalmasint  nem  fogunk  elkövetni, 
ettül  nem  kell  félni,  nem  itt  lappang  a  veszély, 
mert  hiszen  már  eddigelé  is  —  s  bár  csalódnám ! 

—  csontmerevedtségre  korbácsolták  a  magyar  kö- 
zönség törvényhozó  nagyobb  részét  némi  szeren- 
csétlen túlbuzgók,  miáltal  megmentek  a  hont 
ugyan  minden  rögtöni  újításnak  mérgétül,  — 
meg  kell  vallani  —  minthogy  mozdulatlanságra 
csigázták  azt;  ámde  azért  viszont  még  biztosabban 
megásták  a  haza  sírját,  mert  indiscret  szavaik,  és 
mi  több,  indiscret  tetteiknél  fogva  felborzada  a 
nemzeti  test,  és  majd  nem  veszi  fel  azon  táplálé- 
kot, mely  életére  annyira,  de  oly  sürgetőleg  szűk- 

séges,  hogy  nélküle  többé  nem  létezhet;  mihez 
képest  valamint  az  ember  is  veszélyesb  állapotban 
van,  ha  nem  tápláltatik,  mint  ha  mérget  venne 
magába,  mert  ennek  kivetésére  lelendhet  magában 
erőt  még,  midőn  a  szükséges  táplálék  nélkül  ok- 
vetlen meghal:  úgy  lesz  honunk  is  nemsokára 
kérdésesb  állapotban,  ha  azt,  mi  nemzeti  életére 
ezentúl  elmúlhatlan,  hova-hamarább  testébe  nem 
veszi,  mint  ha  bármi  veszélyes  theoriákban  kalan- 
doznék is.  A  hihető  elmulasztásokban,  és  az  oly 
alkalmas  időnek,  melynek  nagy  része  úgy  is  min- 
den nagyobb  eredmény  nélkül  már  lepergett,  nem 
használásában  és  tán  örökre  elszalasztásában  köz- 
pontosul tehát  nemzeti  veszélyünk  mostanság;  s 
ugyanis,  mert  ha  nemieket  minél  előbb  nem  ho- 
zunk életbe,  szegény  és  ekkép  gyenge  marad  íiz 
ország,  gyengeség  pedig  —  és  Istenért  ne  felejt- 
sük ezt  —  minden  körülményekben  súlyos  állapot, 
ámde  a  mieink  közt  valóban  nem  kevesb,  mint 
végvonaglat. 

Tarquinius  zsarnoksága  alapítá  a  római  köz 
álladalmat,  az  angol  monopóliuma  szabadítá  fel  a 
szövetséges  Amerikát,  József  császár  német  iránya 

születteté  újjá  a  magyart,  és  alkalmasint  sziiitígy 
döntendik  túlságaik  által  némi  újabbkori  reformá- 
torok a  szegény  magyar  hont  is  a  régi  feiidum 
zsibbadékiba  vissza.  Mindig  a  régi  ugyanazon  egy 
eredmény,  hogy  t  i.  a  józan  tapintat  nélküli  ha- 
tás okvetlen  ellenhatást  szül,  és  ekkép  az  ily 
iránytű  után  vitorlázókat,  azokkal  együtt  termé- 
szetesen, kik  ily  hajósokra  bízzák  magukat,  koránt- 
sem azon  kikötőbe  viszi,  melybe  jutni  sóvárognak 
és  vélnek,  de  éppen  ellenkezőleg  a  pangás  azon 
zátonyira  sodorja,  melyektül  leginkább  rettegé- 
nek,  s  melyeket  messze  kerülni  hittek.  —  Száz- 
ezer ily  példa  előttünk  és  nem  használ,  de  egy- 
másután bele  a  kelepczébe,  mint  vak  légy  a  gyer- 
tyába! Valóban  nem  tudja  az  ember,  nevessen-e, 
bosszankodjék-e. 

A  legzsugoribb  is  elkezdé  már  látni,  mert  a 
hidegvérű  számolás  és  egybehasonlítás  elvégre  min- 
dent meggyőz,  hogy  mostani  systemánk  szerint 
Magyarország  ahhoz  képest,  mi  oly  könnyen  vál- 
hatnék belőle,  és  más,  sokkal  mostohább  fekvésű 
országokhoz  hasonlítva,  bizony  nem  igen  egyéb, 
mint  koldus  ország,  hol  tulaj  donkép  se  Pálnak,  se 

Péternek  sokja,  vagy  legalább  annyija  nincs,  mint 
a  mennyije  lehetne  és  a  mennyijének  lenni  kel- 
lene. —  Miután  pedig,  ha  nem  is  éppen  zsugori  a 
magyar  áltáljában,  saját  hasznát  mégis  mindinkább 
kezdi  érteni;  vagy  ha  a  gyakorlatban  levő  meg- 
nevezéssel akarunk  élni:  miután  hazánkban  is,  mint 
többé-kevesebbé  mindenütt  e  világon,  a  nagyobb 
rész  énesekbül  áll,  és  ekkép  ezekkel  kell  meg- 
nyerni a  csatát,  vagy  máskép  sehogy  sem  lehet, 
valóban  csudákat  kezdett  művelni  a  saját  haszon- 
nak jobb  megismerése.  —  Igazi  öröm  volt  látni, 
mennyire  megnyájasult  némi  azelőtt  mindig  dör- 
mögő, s  azelőtt  a  legkisebb  újítás  előtt  is  száját 
mindig  rútul  félrevonó,  mintha  nem  volna  más  gyógy- 
szer a  világon  a  bécsi  italkánál,  s  öröm  vala  látni, 
mennyire  buzgólkodott  nem  egy  megtért  szerény 
kis  lobogója  körül  egyesítni  minél  többet,  ama 
lobogó  körül,  melyen  liberalitas  vala  hímezve 
ugyan,  melyet  azonban  a  köz  haszonnak  és  abbul 
eredő  saját  haszonnak  megismerése  emelt,  azon 
felvilágosult  megismerés,  mely  tisztán  állítja  élőnkbe : 
hogy  valamint  a  legfőbb  értelem  egyszersmind  a 
legfőbb  erény  is,  és  a  legnagyobb  becsületesség  a 

legügyesb  cselekvés,  szintúgy  a  lehető    legtágasb 
emberi  méltánylat  is  leghasznosb. 

A  magyar  közönség  kételkedni  kezdett,  mi 
felette  jótékony  symptoma  volt,  mert  egyedül  ezen 
úton  javulhat,  kétségbe  kezdé  venni  eszét,  erejét, 
gazdagságát,  boldogságát,  s  nem  ám  mint  régibb 
s  még  legközelebbi  időkben  is  mindig  másét, 
hanem,  bravó  bravissimo.  elvégre  saját  magáét,  úgy 
hogy  a  legnormalisabb  forrongásba  kezdett  jőni 
a  község,  Pál  felette  üdvös  fordulásához  mindin- 
kább közelíte,  míg  lassanként  a  feudalis-szagú  tit. 
9-us  partis  1-ae  és  a  rozsdás  „extra  Hungáriám 
non  est  vita"  törökös  és  katonabéles  altatásai  ágy- 
annyira elpárologtak,  és  ezek  helyett  oly  józan 
felfogások  kezdettek  jőni  divatba,  mikép  szinte 
el  lehete  már  Napóleon  dicsőségtül  ittas  hadaival 
kiáltani:  „la  victoire,  la  victoire"  és  bevégezni  a 
jobb  számolás  diadalát,  azaz:  okkal-móddal  emberhez 
illőbb  és  ekkép  az  isteneknek  is  kedvesebb  építményt 
állítni  a  magyar  régi  feudális  romok  helyébe.  De 
nem.  Mert  ezen  vajmi  jó  vágásban  levő  kifejtést 
a  magyar  vagy,  jobban  mondva,  némi  túlbuzgók 
—  mert  hiszen  a  magyar  még  semmi   nevezetes- 

bet  el  nem  hibázott  —    a  túlbuzgók    nem    bírták 
bevárni,  hanem  valamint  némi  magyarkák  a  régi 
kivétel  nélküli  csizma,  mezítlen  s  nem  legtisztább 
tenyér   és  fésűvel  nem  igen  bolygatott  hajuk  he- 
lyébe már-már  egészen  czipellősek  lettek  és  Jaque- 
mar-kesztyűiket  többé  le  sem  vonva,  saját  hosszú 
czifra  körmeik  közé  alig  vesznek  már  valamit,  de 
annál  több  időt  töltenek  a  fodrász  körmei  között 
a  haza  dicsőségére,  valamint  ezen  torzalakok  sü- 
lyedtek  egy  mélységbtil  a  másik  laposságba,  szint- 
úgy vágtattak  némi  túlbuzgók  a  liberalisraus  útjai- 
nak és  nem  ritkán  egészen  félrevezető  ösvényeinek 
marul  holnapra  oly  indiscret  negéddel  éa  úgyany- 
nyira  minden  czél  és  mérték  nélkül,  mikép  a  ha- 
ladás   embereit  compromittálva,    és  a   viszonhatás 
törvénye  szerint,  bizonyosan  akaratuk  ellen,  a  jobb 
számolásnak    már-már    engedni    hajlandókra  túl- 
hevekbtil  fagyos  vizet  öntve,  oly  csökönyös    moz- 
dulatlanságra ütötték- verték  a  nagyobbrészt,  mihez 
képest    ha    nem    is    tevék  az  előmenetelt,  az  oly 
szükséges  előmenetelt  éppen  lehetetlenné,  —  mi  a 
legnagyobb    kérdés,  és  melyre  én   saját    nézetem 
szerint  azt  mondom,  lehetetlenné  tették  —  legalább 

úg-yannyira  nehezítek  és  egybebonyolíták  azt, 
mikép  —  mint  érintem  —  csuda  lesz,  ha  most 
elmulasztásainál  fog-va  elkerülhetlen  és  hova- 
hamarabbi  enyészetének  alapját  meg  nem  veti  a 
magyar. 

A  sajátnak  megtámadása  által  nemcsak  étvá- 
gyat kapott  kész  vag-yonra  az  alantibb  osztály, 
de  prófétáitul  izg-atva  s  rátanítva,  hogy  mindaz,  mit 
érette  tettek,  nem  volt  ajándék,  hanem  eg-yedül 
bitorlott  sajátjának  visszaadása,  s  hogy  ő  nem 
szorul  engedményre,  de  jogokat  követelhet,  azon 
eszmére  is  hevült,  miszerint  minden  birtokot,  min- 
den vagyont  bitorlottnak,  sőt  egyenesen  tőle  elra- 
boltnak  kezd  tekinteni  már,  s  okvetlen  mindinkább 
ilyesnek  tekintend,  minél  többet  mentik  restségét, 
sőt  dicsérik  erényeit,  s  minél  többet  gyalázzák 
viszont  a  vagyonosokat,  s  minél  többször  állítják 
őket  a  szívtelen  gazdák  pellengérére.  —  A  vagyo- 
nosok elleni  minden  tehetetlenben  már  természe- 
tileg  is  lappangó  irigység  és  bizodalmatlanság 
mellett,  a  legmélyebb  gyűlölet  magva  is  öntetett 
mesterségesen  és  különös  lelkesedéssel  szívébe,  mi 
azonban    nem  \olt  nagy  mesterség,  s  bár  haszna 

volna  nagyobb,  de  annál  bizony osb  s  keserűbb 
gyümölcsöket  fog  hozni  egykor;  mert  vájjon  a 
tehetetlen,  kivált  a  tudatlan,  a  rest,  az  iszákos, 
ki  másra  tolni  baját  oly  hajlandó,  miért  ne  gyű- 
lölné szíve  legmélyebb  rejtekébtil  azt,  kit  felfogá- 
sában színlett  barátja  és  jótevője  utálatos  rablóként 
festeni  meg  nem  szűnik,  ki  vagy  külföldre  viszi 
a  haza  zsírját,  hogy  ott  állatilag  dőzsöljön,  vagy 
baromi  saturualiákban  az  ő  rovására  leigya  magát 
sat.  Hozza  emlékezetébe  nyájas  olvasó  a  Pesti 
Hirlap  et  Co.  efféle  meg  nem  szűnő  nótáit,  valóban 
nem  fog  szűkölködni;  később  azonban  alkalmasint 
rendre  analysis  alá  veendjük  azokat;  midőn  más 
részrül  szenvedelmeinek  megnemszünőleg  hízelg, 
s  öt  szánakozása  tárgyául  tűzi  ki  lankadásra  nem 
forduló  tágkeblüséggel,  míg  elvégre  ő  saját  sorsát 
tűrhetetlennek  vélve,  minden  jobb  tulajdonibul  lép- 
csőnként kivetkezve,  dolgozó,  iparkodó,  kitürni 
tudó  emberbül  —  s  ki  az,  ki  ezen  tulajdonok 
nélkül  csak  félig-meddig  is  fenntarthatná  mai 
időkben  magát  —  lassanként  elégedetlen,  házsár- 
tos, minden  rendnek  megbontására  hajlandó  arte- 
factum  lesz,  melynek  csak  szabad  cselekvés-kör  ( ! ! !), 

vezető  és  kanócz  kell,  mikép  aztán  a  legrejtet- 
tebb zugokban  is  elég  világ  legyen,  mint  az  írva, 
t.  i.  a  Pesti  Hirlapban  írva*-')  és  szívömledésileg 
jósolva  van. 

Mesterségesen  fel  van  korbácsolva  az  alantibb 
osztály,  s  némileg  vérszemet  kapott.  Nem  tört  a 
magasra  csigázott  szenvedelmének  tüze  ugyan  még 
ki,  hiszen  az  egész  nem  érett  még,  ámde  jól  el 
van  vetve  magva,  s  csak  a  gyermekeszű,  ki  a  ve- 
szély előtt  behunyja  szemét,  vagy  azon  vak,  ki 
látni  nem  bír  vagy  látni  nem  akar,  tagadhatja, 
hogy  valóban  már  jól  elkészült  a  forradalmi  anyag, 
s  előbb  gyulladásba  lobbanhat  az  egész,  mint 
akárki  gondolhatná  is,  ha  nem  találtatik  rögtön 
mód,  a  szenvedelem  és  gyűlölet  magvát  kiirtani 
vagy  legalább  paralyzálni  előbb,  mintsem  késő 
volna. 

Ennek  eszközléí^e  azonban  —  felfogásom  sze- 
rint —  yankee  szó  járás  szerint  csak  egy  kissé 
könnyebb,  mint  a  lehetetlen.  S  pedig,  mert  azok, 
kiken  áll  a  dolog,  —  a  törvényhozás  azon  tagjait 
értem,  kik  valamint  előmozdíthatnak,  úoy  hátrál- 
tathatnak is  mindent   —    éppen    azon    arányban 

vonják  reformatiói  hajlandóságukat  mind  szűkebb- 
szűkebb  körbe,  mint  a  mily  arányban  tágabb  s  tágabb 
körökbe  otrombáskodnak  nemiek  őket  erővel  lép- 
tetni akarni,  mit,  tekintsünk  csak  az  országban 
szét,  minden  24  óra    megczáfolhatlanul   bizonyít. 

—  S  ugyanis  azok,  kiken  forog  a  dolog,  azt  hi- 
szik, már  jókorát  tágítottak,  s  ekkép  köszönetet, 
hálát  vagy  legalább  egy  kis  méltánylatot  ugyan- 
csak érdemlettek  volna,  mit  midőn  nem  találnak, 
sőt  e  helyett  gúnyt  és  kíméletlen  követelést  kény- 
telenek tapasztalni  megnemszűnőleg,  szinte  meg- 
bánván az  eddigit  is,  mind  hidegebbek  és  tartóz- 
kodóbbak lesznek  akármicsoda  előmenetel  iránt  is. 
Ezen  most  a  túlbuzgó  megijed,  —  mi  furcsa,  mert 
hiszen  csak  saját  szülöttje,  és  ekkép  ráismerhetne 

—  és  nehogy  hátralépés  történjék,  sem  magát, 
sem  azokat,  kikkel  dolga  van,  sem  az  emberi  ter- 
mészetet de  legkisebbé  sem  ismervén,  iéig  szíve 
súgtában,  éppen  úgy,  mint  azon  orvos,  —  errül 
majd  később  —  ki  Morrisson  lapdacsival,  mint  a 
német  mondja,    fűbe    haraptatá   betegét,    duflázza 

—  huszárosán  a  kettőztetés  helyett  —  a  dosist, 
szúr,  virgáz,  gyanúsít,  lealacsonyít  sat.  Mily  felette 

mély  bölcseségü  eszközlésre  azonban  sem  a  kedv, 
sem  az  engedési  hajlam  természetesen  —  noha  ö 
ezen  igen  bámul  —  nem  igen  javul,  nemigen  nő, 
sőt  oly  ingerültségre  és  ellentállásra  bőszül  a  test 
vagy  inkább  az  érintett  „testület",  mikép  a  nem- 
zeti gyógyászoknak  nem  marad  egyéb  hátra,  — 
mivel  éppen  nem  vagy  igen  is  későn  jut  eszükbe, 
hogy  a  fennforgó  esetben  egyedül  számítás  és 
nyájas  rábeszélés  vezethet  czélhoz,  és  nem  dögö- 
nyözés; vagy  franczhoni  (!)  példabeszéd  szerint, 
nem  tudják,  hogy  több  legyet  foghatni  mézzel, 
mint  eczettel,  —  nem  marad  nekik  egyéb  hátra, 
mint  triplázni  a  dosist,  t.  i.  dörögni  és  mennykö- 
vezni, mitül  azonban  az  illetettek  éppen  nem  ijed- 
nek meg^  mert  hiszen  nem  mindenkinek  haragja 
peleusi  harag,  de  annyira  megbicsakolják  magokat, 
hogy  akárki  ellen,  bármi  kis  javítást  tanácslana 
is,  —  mert  vak  makacsságra  ingerlett  szenvedé- 
lyeiknél fogva  az  egész  előmeneteli  osztályt  mind 
egy  fazékba  vetik,  melyben  szívesen  en  compagnie 
mind  megfőznék  —  minden  okoskodás  helyett  ezen 
argumentumokkal  állnak  elé:  „s  éppen  azért  se, 
s  tőletek  bár  a  legjobbat  se";  s  aztán  boldoguljon 

velők  valaki,  pedig  tisztelet,  becsület,  de  igazság 
is,  már  ennyire  jutottunk. 

Több  évvel  ezelőtt  bizonyos  orvos  bizonyos 
nyavalygónak  egy  napra  20  darab  Morrisson-féle 
lapdacsot  rendelt.  A  beteg  erre  rosszabbul  lesz, 
fogja  az  orvos  és  40  darabot  ír,  mire  még  rosszab- 
bul érzi  magát  a  szenvedő;  de  fogja  az  orvos  és 
80-at  administrál  míg  a  szegény  beteg  mindinkább 
sínlik;  köpi  most  markát  a  Hipocrat  és  160  dara- 
bot töm  a  már  haldoklóba  sat.  Az  ex  profundis 
ízetlen  éneke  után,  mivel  a  szegény  beteg  egészen 
ki,  azaz :  a  világbul  kigyógyult,  jury  elébe  kerül  a 
dolog,  —  s  mert  A  esküszik,  hogy  naponta  520  dara- 
bot nyelt,  B  pedig  szinte  esküszik,  miszerint  640-et 
evett,  és  bő  beszéde  által  mind  a  kettő  bizonyítja,  hogy 
él,  s  tüdeje  sat.  mennyire  jó:  nemcsak  feloldoz- 
tatik  a  doctor,  de  szinte  öngyilkosnak  színébe  állít- 
tatik a  megholt,  miért  nem  vévé  egyszerre  és  rög- 
tön be  az  igazi  dosist. 

így  állunk  mi  nemzetünk  néhány  protomedi- 
cusaival.  Minél  nagyobb  ingerültségbe  jőnek  azok, 
kiken  leginkább  fordul  a  dolog,  annál  több  pisz- 
kot és  sárt  hajítanak  rájuk,  és  végre  —  mint  az 

érintett  esetnél  —  majd  azok  fognak  általok  bölcs 
sikerletük  megrontóinak  állíttatni,  —  fogja-e  ezt 
azonban  valaki  az  ö  pártiikon  kívül  hinni  vagy 
nem,  az  más  kérdés  —  kik  kontárkodásaiknak 
útját  állni  bátorkodának.  azaz:  kik  ellenük  szóltak 
és  írtak,  és  ekkép  hátrál  taták,  nehogy  mérgük 
egész  dosisát  a  szavak  dagályitiil  szédelgő  ma- 
gyarral egyszerre  bekapassák.  —  Miután  azonban 
az  egész  dosist  csakugyan  le  nem  nyelte,  s  mind 
nagyobb  s  nagyobb  ingerültségbe  s  lobba  jő,  bizo- 
dalmát az  illetőkhöz  pedig  úgyannyira  elveszte, 
mikép  többé  egy  lapdacsukat  sem  nyeli  el,  bármily 
szépen  volna  is  kitálalva  vagy  megaranyozva,  ugyan 
mire  fognak  ők  ezen  előttük  váratlan  és  borzasztó, 
sőt  mennyekbe  kiáltó  esetben  vetemedni?  Valóban 
lehetetlen  a  kimenetelen  kíváncsinak  nem  lenni! 
Tán  csak  nem  fogják  a  dosist  quadruplázni  akarni, 
mert  hiszen  eddigi  argumentumaik,  s  kivált  de 
facto  tetteik  után  alig  fognak  erősb  és  meggyő- 
zésre alkalmasb  indítóokokat  már  lelhetni,  hahogy 
azon  sokszor  variált  thema  szerint  „segítsetek 
magatokon,  majd  segít  Isten"  a  csépeket  és  ka- 
szákat nem  hozzák  szerencsésen  valami  jótékony 


kis  mozgásba.  Ámde  ilyest  bizonyosan  senki  nem 
akar,  ilyest  nem  szabad  feltenni,  csakhogy  igen 
sokszor  történik  az,  mit  az  ember  nem  akar  s  fel 
nem  tesz;  mihez  képest  látván,  hogy  a  korbácso- 
lási  módszer  a  kívántnak  éppen  ellenkezőjét  szüli, 
nem  marad  a  vezéreknek  egyéb  hátra,  hahogy 
minden  hasznos  eredmény  nélkül  puszta  declama- 
tiókban  és  lamentatiókban  nem  akarják  kimeri tni 
erejüket,  mint  nagy  dicsőségesen  bekanyarítni,  t.  i. 
felhagyni,  feltéve,  ha  erre  elég  erkölcsi  erővel 
bírnak,  minthogy  a  gyengébül  a  legkisebb  indig- 
natio  is  kiforrtyan  a  quadriipla  dosissal,  és  főtül 
talpig  a  systemát  megváltoztatni,  mi  felette  üdvös 
lesz,  csak  haszna  is  legyen,  adja  az  ég.  —  A 
legfelszínesb  lélektani  ismeret  szerint  hihető-e  azon- 
ban, hogy  most,  miután  számtalan  tapintatlansá- 
goknál fogva  az  engedésre  mindinkább  olvadozó 
vagy  legalább  higgadt  vérű  tanácskozásra  mind- 
inkább hajló  kedélyek  legelsőben  is  felriasztva, 
nyugtalanítva,  és  aztán  meg  nem  szíínő  erőlteté- 
sek által  lépcsőnként  mind  erősben  megbántva, 
megsértve  lettek,  s  végre  a  leghatározottabb  s 
legmakacsabb  ellentállásra  dögönyöztettek,    mikép 

most  a  hajlam  és  tanácskozási  kedv  helyébe  szen- 
vedély és  vakság  állott,  kérdem :  lehet-e  az  ember- 
nek nemiekben  soha  nem  változó  természetéhez 
képest  ily  hangulati  körülmények  közt  csak  félig- 
meddig  is  okosan  reményleni,  hogy  most  néhány 
hónapok  leforgása  alatt  —  mert  hiszen  előttünk 
az  országgyűlés  —  annyira  lecsillapulna  a  felhe- 
vült vér,  mikép  a  legnevetségesb  önmystificatio 
nélkül  csak  legtávulabbrul  is  szabad  volna  azon 
életkérdések  sikeres  eldöntését  reményleni,  miknek 
hovahamarábbi  életbehozása  nélkül,  én  legalább, 
honunk  nemzeti  és  alkotmányos  egy  kissé  dere- 
kabb kifejtésén  tökéletesen  kétségbe  esem,  s  teljes 
meggyőződésem  szerint  hiszem,  hogy  ha  azok  most 
elmellöztetnek  és  hosszú  pórázra  tűzetnek,  a  ma- 
gyarbul  soha,  de  soha  semmi  sem  lesz. 

És  e  tekintetben,  megvallom,  nem  csudálkoz- 
hatom  eléggé,  nemieknek  s  kivált  a  Pesti  Hirlap 
szerkesztőjének  naiv  felfogásán,  mi  tiszta  szándé- 
kának és  romlatlan  gyermekkedélyének  legbiztosb 
záloga.  0  ugyanis  nem  látszik  felfogni,  hogy  az, 
ki  megnemszűnöleg  korbácsol,  rendszerint  nem 
szerez  proselitákat,  és  ekkép  a  korbácsnok  kiállí- 

tási  sikerrel  csak  nehezen  fér  meg  az  indítványo- 
zóval egy  bőrben ;  miszerint  valóban  nem  legrosz- 
szabb  időtöltés  is  őt  néha  bámészkodni  látni  és 
aztán  lamentálni,  bosszankodni  és  dörögni  hallani, 
hogy  azoknak,  kiket  megnemszünőleg  körmölt, 
nincs  nagy  bizodalmnk  bársony  talpacskájához,  és 
öt  inkább  kerülik,  mint  hozzá  közelít n ének,  és 
indítványait  inkább  ellenzik,  mintsem  azokhoz  járul- 
nának. —  Boldog  és  irigylésre  méltó  az  ily  magas 
és  a  földi  gyakorlat  salakjaitul  ment  álmákban 
magát  ringató,  csakhogy  megnemszünőleg  azon 
falusi  uracs  nevetséges  állásába  jő,  ki  mozsarak 
dörgései  közt  fogadá  vadászatra  jövő  vendégit,  s 
aztán  napestig  durrogott  kányákra,  ölyvekre,  kese- 
lyükre és  efféle  hiábavaló  usurpatorokra,  és  elvégre 
nem  tudta  felfogni,  nem  tudta  magának  megmagya- 
rázni, és  mindegyre  bámészkodott:  ugyan  miért 
nem  várta  őt  ezen  ártatlan  kis  előzmények  után 
sem  a  székestón,  sem  az  erdőben  semmi  is  be.  — 
!S  ha  csak  nevetséges  volna  efféle  jelenet,  ám  hagy- 
ján; de  mi  a  következése  ily  majalisféle  mély 
felfogású  eszközléseknek? Természetesen  nem  egyéb, 
mint  hogy  azok  iránt  is    elszilajul    az,    kit   rábe- 

szélűi  és  megnyerni  kellene,  kik  kimélettel,  tapin- 
tattal viseltettek  iránta,  és  ekkép  vele  senki  a  vilá- 
g-on  nem  boldogulhat  többé;  és  vájjon  a  feliugerlett, 
felbösziilt  szenvedélyektül  vakká  lett  sokaság  ugyan 
jobb-e,  több-e  vadállatnál? 

Elmondtam  én  mindezt  már  utolsó  közlemé- 
nyemben.^) Haszna  azonban  általjánosan  nemcsak 
nem  volt,  sőt  mind  jobban  felriasztá  a  Pesti  Hír- 
lap szerkesztője  és  iskolája  a  honnak  minden 
szenvedélyit.  S  pedig  nem  egyedül  az  által,  —  mert 
azzal  nem  elégedett  meg  —  bogy  mind  egyre  s 
mind  erősben  bepiszkolja  és  bemocskolja  lapja 
által  azon  osztályt,  mely  nélkül,  bármily  gyűlöletes 
legyen  is  előtte,  de  egy  lépést  sem  fog  haladui, 
haliogy  erőszakkal  nem  szándékozik  minden  for- 
mákonkeresztül törni,  vagy  magasb,  jóllehet  kézzel- 
fogható hatalmakkal  nem  lép  azon  szép  tiráda 
szerint  „Nélkületek,  ha  kell"  hazaboldogító,  tág- 
keblü,  de  annál  szűkebb  titkú  szövetségre ;  ámde 
újságszerkesztéssel  nem  elégedék  be,  vagy  inkább 
ezzel  be  nem  érte,  de  az  által  fűzé  saját  és  övéinek 
halántéki  körül  a  repkényt,  hogy  vagy  ő  vagy  övéi 
legfőbb  és  életbe  leginkább  vágó  kérdéseinket  meg 

nem  fog'ható,  vagy  mi  tag-adás  van  benne,  bizony 
szinte  csak  rosszra  magyarázható  viszketeggel  úgy- 
annyira compromittálták,  mikép,  de  egyet  sem 
véve  ki,  mind  vagy  dűlőben  van,  vagy  már  eldűlt. 

Ha  lapjánál  marad,  bármi  czifrát,  élest,  haj- 
borzasztót  hoz  is  benne  fel,  bizony  többé  nem  szó- 
lok, mert  tán  saját  kis  figyelmeztetésem  után  is, 
de  okvetlen  gróf  Dessewffy  Aurélnak  talpraesett 
rectificatiói  következtében,  és  azokéinak,  kik  szelle- 
mében dolgoztak  és  dolgoznak,  elég  éberré  tétetett 
már  nem  egy,  hogy  a  szódagály,  bármily  lameu- 
nais-i  legyen  is,  sokszor  nem  több,  mint  rossz  ra- 
gály, a  sok  plagiát  pedig  nemcsak  nem  saját  főzés, 
de  nem  ritkán  még  valami  megemésztett  sem,  és 
a  jó  és  ügyes  kitálalás  néha  oly  pecsenyét  is 
ízletessé  tesz,  melytül  az  ember  csömört  vesz  sat. 

És  ehhez  képest  a  sokszor  bolonddá  tett  közön- 
ség elvégre  lassanként  tán  maga  is  levonta  volna 
a  felhőkben  úszók  ábrándjait  a  gyakorlat  szántó- 
földjére, őket  pedig  tán  maga  leszállítá  vala  Pega- 
zusrul,  mikép  ha  csakugyan  mindig  nyargalni 
akarnak,  valami  más  házi  paripára  ültesse. 

Miután  azonban  tettel,  részint  el  nem  sült,  de 

azért  megkísértett,  részint  felsőbb  helyrül  megsemmi- 
tett  tettel  kezdek  előre  elfoglalni  a  hazának  leg- 
nevezetesb  kérdéseit,  és  ezeket  ekkép,  mert  nem 
bírták  keresztül  vinni,  tudja  Isten,  mennyi  időre, 
tán  örökre  compromittálták;  most  —  azt  hiszem 
—  hallgatni  éppen  oly  bűn  volna,  mint  valóban 
niegbocsáthatlan  bün,  fékezni  nem  tudó  hiúsági 
negédből,  vagy  megengedem,  bármily  szent  czélbul 
is,  egy  időelőtti,  helyen  künti,  körülmény  elleni, 
és  ekkép  ki vib étlen  indítványt  halmozni  a  má- 
sikra. 

Azt  mondják:  mindent  szabad  míívelni,  mit 
hazafiúi  kötelesség  nem  tilt,  sőt  tenni  parancsol. 
És  ez  felette  szép.  Ámde  mi  az,  mit  nem  tilt,  és 
az,  mit  tenni  parancsol?  Hiszen  minden  felfogás- 
ban, minden  egyénben  más  és  más  árnyéklatban 
létezik  ezen  kötelességérzet?  És  ha  ennél  —  mert 
hiszen  e  körül  forog  a  probléma  megoldása  — 
határozottabb  cinosurát  kitűzni  nem  vagyunk  ké- 
pesek, ugyan  nem  sülyedünk-e  és  nem  sülyesz- 
tünk-e  magunkkal  másokat  is  örökleg  azon  állásba, 
melyben  volt  azon  bajnok,  ki  kötelességérzetében 
et  pour  r  acquit  de  sa  conscience,  akárhol  és  akár 


—     91     — 

hányad  magával  lett  volna  is,  mindenkor  hajba 
szállott  az  ellenség-gel,  s  ekkép  nemcsak  kudarczot 
vallott  rendszerint  maga  személyére  is  mindenütt, 
de  mindig  idő  előtt  fellármázva  az  elleni  tábort, 
még  azok  terveit  is  meghiusítá,  kik  minden  erőket 
összpontosítva  és  bevárva,  egyesült  erővel  szándok- 
lottak  lépni  a  diadal  mezejére. 

Én  azt  mondám  utolsó  könyvemben,*)  a  Pesti 
Hirlap  szerkesztője  és  vélemény  társai  szinte  min- 
den elveivel  kezet  fogok,  csak  modorját  tartom 
kárhozatosnak.  Erre  egy  részrül  ilyféle  válaszol- 
tatott: hála  az  égnek  (!?),  hogy  az  elvekben  —  a 
szinte  kihagyatott  —  egyet  értek,  s  csak  a  mo- 
dor ellen  van  kifogásom;  más  részrül  pedig  —  a 
szinte  hasonlólag  kihagyatván,  vagy  észre  nem 
vétetvén,  vagy  máskép  magyaráztatván,  —  viszont 
az  állíttatott:  hogy  hibás  mezőre  léptem  légyen, 
mert  a  Pesti  Hirlap  szerkesztőjének  nemcsak 
modora  volna  czéltul  távolító,  de  főkép  elveiben 
lappangna  méreg. 

Most  miután  utolsó  közlésem  óta  jó,  vagy  he- 
lyesebben mondva,  hosszú  idő  pergett  le,  —  jónak 
nem  tai'thatni,  mert  nálunk,  kiknek  pillanatai  oly 


—     92     — 

drágák,  azon  időt,  mely  oly  kevés  haszonnal  ment 
veszendőbe,  inkább  károsnak  lehetne  nevezni  — 
miután,  mondom,  hosszú  idő  pergett  le,  és  ekkép 
elég  alkalmam  volt  magammal  számot  vetnem, 
csakugyan  megint  a  régi  eredményre  jövök  és 
szinte  megint  csak  azt  mondom,  mit  mondtam, 
hogy  t.  i.  a  Pesti  Hirlap  szerkesztője-  és  társainak 
szinte  minden  elveivel  —  tehát  csak  keveseket 
kivéve  —  kezet  fogok,  ámde  modorját  oly  felszí- 
nesnek, oly  tapintat  nélkülinek,  oly  annyira  czéltul 
vezetőnek  és  ekkép  bizonyosan  mindent  megron- 
tónak  tartom,  mikép  alig  hiszek  többé  oly  combi- 
natiót  lehetségesnek,  melyhez  képest  vele  s  embe- 
reivel egy  hajóban  lehetne  evezni,  és  itt  egyenesen 
és  minden  tétova  nélkül  őt  és  iskoláját  vádolom, 
—  jóllehet  sem  őt,  sem  pártját  egy  cseppet  sem 
gyűlölöm,  csakhogy  a  magyar  közönséget,  az  egye- 
temes hazát  még  sokkal  jobban  szeretem  —  mi- 
szerint túlhevüknéi  fogva  ők  hajtották  mozdulat- 
lanságra, csontmerevedtségre  a  hont,  és  ekkép  nekik 
köszönhetjük,  és  őket  illeti  a  közhála,  ha  elmu- 
lasztások által  isméti  tespedésbe  és  innen  végvonag- 
latba  sülyed  a  hon. 

Általjánosat  azonban  felette  sokat  hoztunk  már 
elé  és  reméltük:  nem  lesz  szükség-es  az  i-re  a 
pontot  is  rányomni,  mikép  megértsenek;  miután 
azonban  meg-  nem  értettek,  vagy  —  prókátorosan 
azt  állítván,  nem  hoztunk  elégséges  próbákat  fel 
- —  megérteni  nem  akartak,  elvégre  szükséges,  bár 
pedantsággal  vádoltassunk  is,  mi  bizonyosan  meg- 
történhetik, kivált  azok  által,  kik  a  felszínnel  is 
beérik,  s  bár  mennyi  általjános  mondani  valónk 
legyen  is  még,  szükséges  mondom,  helyenként 
részletekbe  is  ereszkednünk  egy  kissé. 


III. 


Néhány  kevés  hónap  leforgása  alatt,  és  alkal- 
masint egyedül  annak  megismerésénél  fogva  (?), 
hogy  Magyarország  pillanatai  drágák,  különös 
éberségre  hevült  a  Pesti  Hírlapi  párt.  És  ezt  nem 
eléggé  dicsérhetni,  mert  midőn  a  pillanatok  drá- 
gák, nemcsak  lézengni  nem  szabad,  sőt  kiállni  a 
gátra  és  kettőztetett  erővel  munkálni  vagy  mun- 
kára készülni  —  mi  közt,  közbevetőleg  legyen 
figyelmeztetve,  vajmi  nagy  a  különbség  —  haza- 
fiúi kötelesség.  Ez  ellen  tehát  részemrül  nemcsak 
legkisebb  kifogás  nincs,  de  van  mellette  tökéletes 
elvrokonság,  egyetértés. 

Az  egyik  hőse  ezen  pártnak  —  és  bizony  el- 
felejtem, ha  csakugyan  volt  valami  logika  a  kitá- 
lalásokban, mily  logika-  és  időszakokként  tétettek 
vagy  „törtek  ki"  a  számtalan  indítványok  és  a  de 

facto  lépések;  mi,  azt  hiszem,  egyébiránt  mindegfy 
és  a  dolog"  érdeméhez  nem  tartozik  —  az  egyik, 
mert  tán  ezen  képhez  álla  legközelebb,  mindenek- 
előtt megilletődvén  a  vizsgálat  alatt  levő  vádlottak 
sorsán,  a  bűnvizsgálati  eljárásban  javasol  javítást 
és  rögtön  tényt  is  akar  az  ige  helyébe  állítni.  — 
A  másik  argant-lámpájátul  kezdve,  magán  keresz- 
tül, mindenben  és  mindennap  tapasztalván,  hogy 
az,  minek  elég  tág  alapja  nincs,  —  az  t.  i.  minek 
a  feje  igen  is  nagy,  talpazata  viszont  igen  is  piczi 
—  nemcsak  ingadoz  mindig,  sőt  könnyen  fel  is 
fordul,  a  voksoknak  többekre  ruházását  sürgeti.  — 
A  harmadik,  mert  látja,  mily  vásáriékonyak 
vagy  mennyire  váltak  hazagyilkosokká  a  szegény 
nemesek,  és  igen  bölcsen  sejtvén,  hogy  éppen  azok, 
kik  őt  felemelek  egykor,  más  alkalommal  őt  szinte 
éppen  oly  hamar  ismét  le  is  tehetnék,  sőt  el  is 
ejthetnék,  és  ezért  rá  nézve  immár  szükségtele- 
nekké, és  ekkép  (!)  a  köz  álladalmat  tekintve  ká- 
rosokká, veszélyt  hozókká  váltak,  bicsakos  és  ro- 
vásos tisztújítást  proponál.  —  A  negyedik  elsülyed- 
véna  szabad  országút  saraiban,  és  ebbül  észrevévén, 
hogy  a  sárban  kelepczézett  egyén,  valamint  nemzet. 

nemcsak  nem  szabad,  de  a  szabadságnak  leg- 
nevetségesb  torzképe,  és  e  felett  éppen  járó-kelő 
ember  levén,  jó  utak  után  sóvárog,  és  e  czél  el- 
érése végett  a  nemességnek  a  dologhoz  az  általi 
hozzájárulását  hozza  szőnyegre,  mikép  bizonyos 
hazai  köz  pénzszekrények  állapíttassanak,  melyekbe 
mindenki  köteles  legyen  fizetni,  s  melyekbül  utak, 
hidak,  vízcsatornák  sat.  lépjenek  léti'e  és  tartassa- 
nak fenn.  —  Az  ötödik  igazságszereteténél  vagy 
a  vagyonosok  elleni  gyűlöleténél  fogva  —  mi  több- 
ször, mint  az  ember  gondolná,  ugyanazon  egy  — 
természetelleninek  látja:  miért  fizessen  csak  egyik 
és  nem  a  másik  is,  és  miért  fizessen  éppen  az 
semmit,  ki  többet  eszik,  vagy  legalább  többet 
ehetik,  mint  az,  ki  csak  akkor  ehetik,  ha  dolgo- 
zik, a  nemességnek  a  házi  adóhozi  járulását  ajánlja; 
s  miután  —  köztünk  maradjon  a  szó  —  ő  maga 
vagy  semmit  vagy  igen  keveset  fizetne  hozzá,  és 
e  keveset  más  úton  minden  esetre  bőven  kipótolná, 
—  és  ez  volna  azon  kérdés,  mely  legnagyobb 
nyughatlanságba  és  ebbül  eredő  kapkodásokra 
hozná  a  nagyságost,  méltóságost  és  kegyeimest, 
mi  magában  is  jó  tréfa  volna,  és  egyúttal  ez  osz- 

tályt  legkönnyebben  lehetne  e  kérdés  erőltetése 
által  közutálat  tárgyává  tenni  az  egésznek  nagv 
hasznára  (!!!)  —  miután  ez  így  van  és  nincs  más- 
kép, valóban  különös  önmegtagadással  és  csak 
szeretetet  lehelő  lelkesedéssel,  főbb  foglalatosságul 
e  kérdés  keresztülvitelét  tűzi  ki  magának.  —  A 
hatodik  meggyőződvén,  I.  Káról,  XVI.  Lajos,  M. 
RoUand  s  számnélküliek,  sőt  magának  Krisztus 
urunk  sorsának  daczára,  hogy  a  nyilvánosság 
minden  igazságtalanság  ellen  ugyancsak  biztos  szer, 
3  nem  fogván  fel,  hogy  fanatismus,  bár  a  vallás 
köntösét  vonja  magára,  bár  a  liberalisraus  sap- 
káját nyomja  fejébe,  csak  szinte  azt,  t.  i.  csak 
mindig  igazságtalant,  sőt  hajborzasztót  és  szív- 
koczogtatót  szül,  mindenben  rögtön  lehető  legna- 
gyobb nyilvánosságot  sürget;  a  kis  gyűlések  he- 
lyébe mindig  köz  gyűléseket  óhajt  sat.  —  A  hetedik 
tapasztalván,  miszerint  a  dolgos  méh  más  kasában 
nem  dolgozik,  de  belőle  csak  rabol,  dolgozni  pe- 
dig csak  magáéban  szeret,  a  föld  felszabadításá- 
ban, t.  i.  a  szabad  földben,  lát  Magyarország  né- 
peire nézve  üdvöt,  és  ekkép  az  ősiség  eltörlése  és 
a  robot  megszüntetése  körül  buzog.  —  A  nyolcza- 

—  es- 
dik látván,  mily  sokszor  ázik  meg  és  rothad  el  a 
még"  meg  nem  dézmált  és  kilenczedelt  gabna,  és 
sejtvén,  mily  keserű  lehet,  a  nagyobb  szorgalomért, 
úgyszólván,  büntettetni,  a  dézma  és  kilenczed  elen- 
gedése vagy  elvétele  mellett  vív;  és  így  tovább 
szinte  in  infinitum,  miknek  egy  részét  azonban 
alkalmasint  még  felhozni  és  fejtegetni  leend  szeren- 
csénk (!?)  sat.  sat.  — 

Ámde  mi  kárhozatos  van  mindezekben,  kivált 
ha  az  indítóokok  tisztasága  nem  vétetik  oly  igen 
kényes  és  szőrszálhasogató  vizsgálatba,  de  egyedül 
a  czél,  a  nemes  czél  tartatik  szem  előtt?  Én  mind- 
ezekben, mi  az  elveket  illeti,  nemcsak  legkisebb 
kárhozatost  nem  látok,  sőt  azt  hiszem,  okvetlen 
kénytelenek  minden  becsületes  kebelben  őszinte 
sympathiát  gerjeszteni.  Mert  ugyan  ki  vohia,  ki 
azon  szívtelen  bánásmódtul  fel  ne  borzadna,  mely 
szerint  honunkban,  számnélküli  gyíilöletes  és  a  jobb 
embert  sértő  eljárások  mellett,  nem  egy  ártatlan 
békóztatik  vad  állatként  havakig  és  mi  több,  vizs- 
gálatlanul?  Azt  hiszem:  senki,  megrögzött  tömlöcz- 
tartón  és  őrült-házba  való  rabulistán  kivül.  —  Ki 
az,    ki   vérétül,    hazafiátul    meg  akarná  tagadni  a 

polgárisodás  mezejére  mindinkábbi  lépést,  melyen 
ö  sem  állott  mindig,  és  mi  neki  is  vajmi  édesen 
esett,  és  melyen  sokáig*  már  többé  bizony  nem 
állhat,  ha  másokat  magához  fel  nem  emel?  Azt 
hiszem:  csak  az  énes  vagy  az  orránál  tovább 
nem  látó.  —  Ki  továbbá  az,  ki  ne  szégyenlené 
és  mély  búba  ne  esnék,  midőn  látni  kénytelen, 
mily  undok  dobraverési  portékára  sülyedt  nem  egy 
földije,  és  mily  vész  fenyegeti  az  emberi  legszebb 
intézményeket,  ha  azok  idő  és  ok  szerint  salak- 
jaikbul  ki  nem  tisztíttatnak?  Azt  hiszem:  senki  a 
világon,  a  kortes-vezéreken  és  embertársaikat  ki- 
nyomandó és  aztán  félrehajítandó  czitromként  hasz- 
nálókon kívül.  —  És  ki  az,  ki  nyilvánosan  ne 
érezné,  hogy  biztos  közlekedés  nélküli  országban, 
mint  holt  testben,  inkább  csak  teng  és  hervadoz 
az  ember,  mintsem  hogy  élne  és  virulhatna?  Azt 
hiszem:  senki,  magát  Verbőczyt  sem  véve  ki,  fel- 
téve, ha  csak  egyszer  ült  volna  gözkocsin,  vagy 
csak  egyszer  ment  volna  is  át  a  menais-i  hídon; 
ha  tán  azok  nem,  kik  azon  mondás  szerint:  plus 
royaliste  que  le  roi  méme  —  még  Verböczynél  is 
verböczyebbek.    —    Hát   ki    az,    ki    látván,    mily 

nyomorult  képet  mutat  szegény  anyaföldje,  s  pedig 
nyolczszáz  évi  constitntio  után  —  oh  mily  keserű 
satyra!  —  alig  különbet,  s  tán  olyast  sem,  mint 
a  fényes  (?)  porta;  és  érezvén,  mi  teljességgel 
lehetlen  az,  hogy  alacsony  állásábul  valaha  ki- 
emelkedhessek, mielőtt  e  kis  szóalkatnak:  „ki 
kedvezéssel  bír,  terhet  is  viseljen''  gyakorlatához 
egy  kissé  közelebbre  nem  jut;  és  tapasztalván, 
mennyire  tehetösbek  s  boldogabbak  azon  külhoniak, 
kik  a  ,,do  ut  des'^  elve  szerint  nincsenek  na- 
gyobbakban s  úgy  egymástul  elszigetelve,  mint  mi 
még  legközelebbi  érdekeinkben;  és  kiszámítván, 
mikép  a  gazdagulás  kútfejét  akár  a  lehető  leg- 
nagyobb számra,  akár  egyesekre  is  csak  úgy  lehet 
megnyitni  biztos,  tartós  és  bő  forrásilag,  ha  annak 
megnyitásához  tehetsége  szerint  mindenki  járul, 
midőn  az,  mit  egyik  a  másik  kirekesztésével,  sőt 
ellenére  nyer,  aránylag  felette  bizonytalan  és  ephe- 
mer  kincs;  és  sejtvén  végre,  hogy  ha  van  e  földön 
édenihez  közelebb  álló  élvezet,  az  egyedül  a  maga 
magát  emelő  és  feldicsőítö  nemzet  nemes  küzdel- 
miben  s  nyert  babériban  létezik;  ki  az,  kérdem, 
ki  mindezeket  látja,  érzi,  tapasztalja,   kiszámolja. 

és  lelke  legbelsejében  sejti,  ki  ne  szeretne,  ki  ne 
sóvárogna  bármily  szerény  körülményben,  inkább 
teljesítni  honában  a  dolgos  méh  tisztét,  mintsem 
bár  a  legnagyobb  kincsek  közt,  de  csak  távulrul 
is  viselni  a  gyáva  herének  szerepét;  és  ekkép 
kérdem,  ki  az,  ki  ne  volna  kész  mindenhez  já- 
rulni, mi  a  köz  gazdagságot,  és  ekkép  a  hon  hatal- 
mát és  a  nemzet  dicsőségét  magasbra  emelné? 
Valóban  azt  hiszem:  a  vakon,  minden  érzék,  ta- 
pasztalás, számolási  tehetség  s  magasb  felfogás 
nélkülin  kivtil  senki.  —  És  ki  az,  ki  a  felszaba- 
dított emberi  észnek  az  által,  hogy  gondolkoznia 
ezentúl  nem  bűn,  csak  eddigi  csudálatos  műkö- 
déseit is  kíséri,  jóllehet  arán3^1ag  nem  oly  hosszú 
ideje,  mióta  az  értelem  bilincsei  ketté  törettek; 
ki  az,  ki  az  emberi  lélek  halhatatlanságában,  vagy 
más  szavakkal:  az  emberi  nemnek  elömenetében 
bízik,  ki  örömittasan  ne  üdvözlene  mindent,  mi  az 
emberben  levő  isteni  szikra  kifejtésére  szolgál,  és 
mi  a  zordon  sötétség  helyébe  éltető  világot  állít? 
Senki,  az  emberdenevéreken  és  az  emberbaglyokon 
kívül,  kik  csak  a  homályt,  a  prédát  és  saját  ma- 
gukat szeretik.  —   Hát  ki  az,  ki  saját  magának 

leg-nagyobb  kárára,  az  emberi  szorgalom  legdú- 
sabb következésü  alapját,  a  teljes  biztosságú  föld- 
birtokot felebarátjátul  megtagadhatná?  Egyedül 
ki  sem  lelki-,  sem  anyagilag  nem  sejti,  mily  meg 
nem  szűnő  kéj  biztos  sajáton  fáradhatni  feleség- 
és családért,  s  nem  tudja,  hogy  ily  munka  közt 
ébredeznek  és  szilárdulnak  azon  polgári  erények 
leginkább,  melyek  híja  miatt  oly  kevés  nép  virul- 
hat nemzetté,  és  oly  sok  fiatal  nép  sülyed  leg- 
kisebb férfiúsodás  nélkül  közvetlen  agg  korra.  — 
Végre  ki  az,  ki  ne  volna  hajlandó  a  dézma,  kilen- 
czed,  robot  és  efféle  zsibbadékok  átváltoztatását 
eszközleni  hovahamarább?  —  Bizony  csak  az,  ki 
vagy  nem  tudja  kiszámolni,  mily  temérdek  kiállító 
tehetség,  mennyi  már  megnyert  gyümölcs  vész 
ilyféle  feudális  maradványok  által  el,  vagy  ki  nem 
bírja  felfogni,  mikép  lehetne  ily  káros  rendszert 
mind  a  két  rész  hasznára  czélszeríibbel  váltani  fel, 
vagy  végre  ki  egyszeríien  azért,  „mert"  nem  akar 
a  feudum  fénykörébül  (!)  kilépni  és  annak  bilin- 
cseibül  másokat  kibocsátni  sat.  sat.  —  Mindezek- 
ben tehát,  mi  az  elveket  illeti,  nemcsak  legkisebb 
kárhozatos    nincs,    sőt    ezek   egyenesen   olyasok, 

mik  minden  becsületes  és  józan  kebelben  okvetlen 
kénytelenek  legőszintébb  sympathiát  gerjeszteni. 
De  ha  állításom  szerint  ezen  czélok  elérése 
ellen  se  nekem,  se  egy  igazságos  és  józan  em- 
bernek sem  lehet  kifogása,  ugyan  mikép  gáncsol- 
hatom éppen  én  azokat,  kik  elveim  szerint  csele- 
kednek, s  mi  több,  nemiekben,  úgyszólván,  egye- 
nesen csak  példám  után  járnak;  s  ugyan  nem 
legnagyobb  következetienség-e  a  jót  egyszersmind 
károsnak  is  állítni,  és  azt  ma  kárhoztatni,  mi  teg- 
nap jónak  látszott  s  dicsértetett,  s  vájjon  nem 
lappang-e  mindezekben  azon  igen  közönséges  em- 
beri gyengeség,  mely  szerint  csak  felette  kevés 
emelkedik  koporsóig  mind  magasbra,  de  életének 
bizonyos  pontján  általjánosan  a  legnagyobb  szám 
meg  szokott  állapodni,  melyen  túl  aztán  nemcsak 
nem  kíséri  az  emberi  mozgalmakat  többé,  hanem 
még  azok  ellen  is  szegül  és  ragaszkodik,  melyek- 
nek eszközlöje  ő  vala;  és  nem  lappang-e  ezekben  még 
tán  azon  gyengeség  is,  melynél  fogva  legtöbb  csak 
azt  tartja  helyesnek,  csak  azt  pártolja,  mi  közvetlen 
ö  kebelében  foganzott,  s  ehhez  képest  mindent 
gyanúsít,  mindent  ellenez,  mi  nem  az  ő  szülöttje. 

Már  mennyire  helyes,  mennyire  helytelen  rám 
alkalmazva  e  megjegyzés,  mely  már  több  ízben 
tétetett,  és  még  annyiszor  a  hányszor  fog  tétetni, 
nincs  kérdés,  nem  az  én  ítéletem  körébe  tartozik, 
hanem  másokéba,  mert  hiszen  ki  ismeri  egészen 
magát?  Annyi  azonban  bizonyos,  hogy  én,  meny- 
nyire én  értem  a  dolgot,  és  azt  honunk  mái  kö- 
rülményeire alkalmazni  vagyok  képes,  —  jól,  rosz- 
szul-e,  ítéljen  a  község  —  meg  nem  foghatom, 
de  semmi  mód  magamnak  meg  nem  tudom  ma- 
gyarázni azon  vaksághoz  hasonló  felszínséget, 
melyhez  képest  annyi,  máskép  meglehetős,  sőt  jó 
velő  nem  akarja  vagy  nem  bírja  átlátni,  hogy 
jóllehet  a  dolog,  a  vágy  csak  egy,  azért  mégsem 
egy :  ki,  mikor  és  mikép  szól  vagy  tesz  va- 
lamit, hanem  egyenesen  e  körül  forog  a  siker,  s 
pedig  nincs  máskép ;  s  ugyanis  gyakorlatilag  véve, 
sehol  a  világon,  és  annál  inkább  Magyarország- 
ban, hol  a  legtöbb  eszmék  oly  homályosak,  oly 
ferdék  még,  éppen  nem  egyenlő,  ki  mit  szól,  és  ki 
mit  tesz,  hanem  például  Pálnak  sok  olyast  szabad 
mondani,  mirül  Péternek  hallgatni  kell,  s  Pál  jó 
sikerrel  olyast  is  tehet,    miért   Péternek   körmére 

Ütnek,  s  pedig  természetesen;  mert  hol  Cicero  pro 
domo  sua  bújik  ki,  vagy  valami  más  szeg,  vagy 
ezeknek  csak  szaga  is,  —  és  ez  a  legczifrább  és 
legvastagabb  szódagálybul,  valamint  a  legfényesb- 
nek  látszó  tettbül  is  kitűnik,  jóllehet  sokszor  ár- 
tatlanul —  ott  nem  hisznek  az  embernek.  Nem- 
zeti felüdülésünket  tekintve  —  mi  azonban  többé- 
kevesebbé mindenüvé  illik  —  szintúgy  az,  mi 
köztünk  csak  kevéssel  ezelőtt  hasznos,  söt  szük- 
séges volt,  ma  már  nemcsak  nem  szükséges,  sőt 
felette  káros  is  lehet,  s  pedig  azért  lehet,  mert 
azelőtt  mély  álomban  feküdt,  most  ellenben  túl- 
éberségre  hevül  mindinkább  a  magyar,  míg  végre, 
legnagyobb  különbség  van  könyv,  hirlap  és  indít- 
vány közt,  mert  hatása  egészen  különböző,  s  kü- 
lönböző pedig  azért,  mert  midőn  a  könyv  bármily 
varázszsal  járjon  is,  csak  hosszabb  időközökben 
működik,  és  a  közönségnek  ekkép  időt  hagy 
magát  kipihenni,  s  úgyszólván  kifújni,  s  megint 
magához  s  eszéhez  jőni,  addig  a  hirlap  egyhu- 
zomban  és  lankadásra  nem  térőleg  tartja  kivált  a 
felszínesb  olvasót,  mely  a  nagyobb  rész,  fogva,  és 
ekkép  ha  meg  nem  szűnő  bökdösésre  és  felinger- 

lésre  használtatik,  könnyen,  sőt  okvetlen  gyulla- 
dásba hoz,  az  indítvány  pedig-  egyenesen  torkon 
ragadja  az  eléggé  el  nem  készültet,  a  magával 
még  tusában  levőt,  és  ekkép  ha  időelőtti  és  tapin- 
tatlan, természet  szerint  éppen  oly  ellenhatást  szül, 
mint  például  a  legszegényebb  koldus  is  védel- 
mezné magát,  s  pedig  kézzel-lábbal,  hahogy  bár- 
mily tiszta  jószívüségbül  is  egyszerre  20  mázsa 
arany  ajándékkal  akarnák  megterhelni  hátát. 

Tudom,  sokan  szőrszálhasogatást,  kicsinkedési 
negédet,  egyedül  pedantismust  látnak  ezen  külön- 
böztetésekben,  és  nagy  bölcsen  vagy  inkább  nagy 
hetykén  felkiáltanak:  „ki  győzne  mindezekre  szük- 
keblüleg  felvigyázni,  ha  nemesb  lelkesedésénél 
fogva  éppen  a  haza  jólétéért  vívni  buzog".  De 
hiszen  éppen  az  a  baj,  hogy  oly  kevés  győz  mind- 
arra kellőleg  felvigyázni,  mi  nélkül  a  legszebb 
lelkesedés  de  egy  verebet  sem  bír  fogni,  és  annál 
kevesebbé  „egy  majd  már  eldíílt  nemzetet  újra 
lábra  állítni!"  Vagy  tán  oly  könnyű  műtétei  ez, 
hogy  itt  a  puszta  akarás,  és,  úgyszólván,  a  vaca- 
tióra  visszatért  „lelkesnek"  bölcsesége  már  elég 
biztos  mágnes? Nem!  Valóban  nemcsak  nem 

könnyű  műtétei  ez,  de  a  politikai  tudomány  által- 
jános  mély  bonyodalmit  Magyarország  tenger  szö- 
vevényű  körülményeire  alkalmazva,  a  lehető  leg- 
súlyosb  műtétei  bíz  az,  ha  t.  i.  —  és  e  körül  forog 
a  kérdés  —  sikert  óhajtunk  s  azon  közönséges 
vigasztalódással  be  nem  érjük,  hogy  tettünk,  mit 
tehettünk,  hiszen  mindenki  elsütötte  pisztolyát,  s 
aztán  tudja  Isten,  de  bizony  kudarczot  vallottunk, 
mely  nyomorult  szapanynyal  megmosván  kezét,  még 
mai  időben  is  nem  egy  magyar  politikai  bajnok 
éldeli  szíve  tisztaságát  (!),  de  kérdem,  a  nagy  köz- 
ségnek, a  hazának  mi  hasznára? 

Hitel  czímű  munkámban  ugyan  nem  voltam-e 
általán  véve  sokkal  kíméletlenebb  és  sértőbb,  mint 
valának  például  Gustermann  és  Piringer  az  ő  mun 
kaikban?^")  Bizony  azt  hiszem:  a  sokkal  durvább, 
a  sokkal  faragtalanabb  én  valék.  Hasonlítsuk  csak 
—  de  hideg  vérrel  —  az  ő  munkáikat  az  enyim- 
mel  össze,  és  azt  fogjuk  találni,  én  valék  a  na- 
gyobb bűnös.  S  most  nézzük  az  eredményeket  s 
aztán  magyarázzuk  meg  magunknak,  mi  okbul 
nem  volt  a  két  elsőnek  nemcsak  legkisebb  sikere 
is,  sőt  miért  szült  ellenhatást,  és  miért  lett  Gus- 

termann  és  Piring-er  a  magyar  előtt,  úgyszólván, 
a  legnagyobb  ellenérzés  tárgya;  midőn  egy  kis 
elégetési  és  némi  kis  mormolási  intermezzók  után, 
szinte  csutkástul,  bőröstül,  körmöstül  s  majdnem 
túlságig  átszivárgott  a  nagyobb  rész  vérébe  Hite- 
lem, szegény  fejem  pedig  oly  magasra  emeltetett 
kivált  azon  veszedelmes  jóbarátok  által,  kiknek 
azóta  felnyíltak  szemeik,  hála  Isten!  mikép  való- 
ban, ha  nem  lettem  volna  a  körül  éber,  miszerint 
oly  magasságra,  hová  nem  saját  tulajdon  és  érdem, 
de  egyedül  az  ideg-gyengéknek  heve  emelt,  nem 
szabad  in  persona  lépni,  bármily  lelkesedéssel 
vonják  is  a  jószívüek  az  embert  „in  effigie"  fel; 
bizony  mondom,  tán  szegény  fejem  is  elszédül.  S 
mi  volt  ennek  oka?  Egyedül  az.  —  mert  hiszen 
mindkettőnek  munkája  bizonyosan  sokkal  jelesb, 
mint  enyim  —  hogy  Gustermannt  és  Piringert 
olvasván,  felpattogott  a  magyar:  „német  mikép 
merné  gyalázni  őt",  s  azon  gyanúra  jött:  „ezt 
nem  magok  szándékokbul  tevék,  hanem  parancsbul" ; 
a  Hitelt  tartva  viszont  kezeiben,  lelke  belsejében 
érezvén,  hogy  tiszta  szándék  és  nem  parancs  irata 
a  könvvet.  olv  bosszankodással  löké  el  azt.  mint 

mikor  rokonunkra  neheztelünk,  hahogy  hibáinkat 
tárja  fel.  Tegyük  például  Hitelem  czímlapjára  is 
Gustermann  vagy  Piringer  nevét,  és  azt  gondoljuk, 
lesz  jótékony  hatása?  Bizonyosan  nem;  valamint 
újabb  időkben  Dr.  Wildner  munkája'')  sem  tett  elő- 
meneteli tekintetben  nagy  hasznot,  sőt  nagy  kárt 
okozott,  mert  visszahatást  kénytelen  szülni,  és  pedig 
legfökép  azért,  mert  ö  mondta,  a  mit  mondott,  t.  i. 
ő,  ki  sem  magyar,  sem  nagybirtoka,  holott  annyi 
ieles,  annyi  igaz  van  munkájában,  mikép  —  némi 
keveseket  kivéve,  miket  birálói  egyébiránt  kész- 
akarva elferdítettek  —  nem  átalnám  tüstént  ráíi-ni 
nevemet ;  s  tudom,  ha  én  írom  magyarul,  bár  nem 
oly  helyesen,  —  jóllehet  most  megint  a  nagyon 
nagy  felemelés  után  sok  alkalmasint  egyensúlyom 
helyreálhtása    végett    tán    igen    is   alantra   ültet 

—  tudom,  az  érintett  könyvnek  minden  állításá- 
ban, ha  nem  is  legmélyebb  felfogást,  bizony  csak 
jó  szándékot  látnak;  midőn  Wildner  tanár  úr  ellen 
oly  bizalmatlansággal  vannak  legtöbben,  mint  azok 
iránt  szokott  viseltetni  a  magyar   ember,    kik   öt 

—  magyarosan  mondva  —  szép  szavakkal  lóvá 
tenni,  és  aztán  szép  ügyesen  megnyergelni  készülnek. 

Nemcsak  a  politika  szövevényes  mezején,  de 
a  legmindennapibb  események  közt  is  szükséges 
azon  józan,  vagy  nem  bánom,  azon  szerencsés 
tapintat,  —  hahogy  sikert  akarunk  és  az  expec- 
toratiók  nagy  éldeletével  (!)  nem  elégszünk  be, 
mikkel  azonban  felette  sok  „nagy  ember"  már  untig 
beelégszik  —  mely  tapintatnál  fogva  Pál  tán  sike- 
resen szólhat  és  működhetik  ott.  hol  Péter  csak 
gyalázatot,  sőt  kudarczot  fog  vallani. 

A  magyarnak  például  szabad  a  magyart  ka- 
czagni,  a  pestinek  szabad  a  pesti  port  gyalázni, 
sőt  ez  még  kötelessége  is,  ha  jótékony  crisisre  ily 
edzés  szükséges;  valamint  nemcsak  szabad,  de 
tiszte  minden  testületi  tagnak,  mint  például  ezredi, 
vármegyei  tisztnek,  kíméletlenül  kikelni  testülete 
ellen,  ha  ez  mocskot  szenved  magán;  mint  viszont 
éppen  nem  következetlen  az,  ki  magyar  levén 
kaczag  a  magyaron,  de  nem  szenvedi,  hogy  német 
is  kaczagja  öt;  ki  pesti  lakos,  gyalázza  az  ottani 
rondaságot,  de  nem  tűri,  hogy  az  is  gyalázza  azt, 
ki  oda  évenkint  csak  huszonnégy  órára  jő,  azt 
tán  nevelendő;  ki  katona,  gyalázza  ezredét;  ki 
vármegyei  tiszt,  gyalázza  megyéjét,  míg  salakjaibul 

kitisztulni  nem  vesz  magán  erőt,  de  indignatióval 
löki  és  bünteti  azon  kontárt,  ki  —  noha  más  tes- 
tületü  —  gyalázza  amannak  felebelieit,  sőt  e  gya- 
lázásban  még"  verseng"  is  amazzal. 

E  tárgy  körül  vajmi  hibásak  voltak  honunkban 
az  eszmék  csak  kevéssel  ezelőtt,  és  sok  magyar, 
sok  vármegyei  a  palástolást  hitte  minden  szégyen 
ellen  legjobb  gyógyszernek,  egyenesen  mintha  a  rossz 
szag  elkerülése  végett  czélszerűbb  lenne  a  dögnek  ta- 
kargatása, mint  annak  kilökése.  Itt  is  azonban  túlmen- 
tek, mint  sok  másban,  némelyek  a  józan  határ  vonalán, 
és  a  helyett,  hogy  most,  miután  kiki  lát,  ki  látni  akar, 
mindenkinek  ön  discretiójára  bízták  volna  a  saját  kü- 
szöb előtti  sepergetést,  és  magukét  tisztogatják  vala 
mindenekelőtt,  hol  —  mint  mondják,  és  mi  igen  el- 
hiszszük  —  elég  a  tennivaló,  e  helyett  atfectálva, 
fészkük  mennyire  volna  tiszta,  más  fészkek  ki- 
tisztítása körül  mutatnak  különös  lelkesedést  vagy 
inkább  viszketeget,  és  nincs  piszok,  nincs  undok- 
ság, melyet  napvilágra  ne  hoznának,  bármennyire 
törekednének  is  az  illetettek  mocskos  paplanaikat 
családi  körükben  mosogatni.  És  innen  aztán  a 
természetes  visszahatás.  —  De  még  egy  eset: 

Hozta  volna  a  budapesti  álló  híd  kérdését 
szőnyegre  valaki  más,  mint  oly  színű  mint  én, 
például  szinte  Wildner  tanár  úr  vagy  valaki  nagy 
hivatali,  kiben  több  számítási  tehetséget,  több 
mélységet  tett  vala  fel  a  község  mint  bennem, 
kirül  sok  azt  vélte,  sokat  akar  a  hiú  szarka  sat., 
és  azt  hiszszük:  életbe  lépett  vala  azon  törvény, 
mely  a  magyar  nemességet  fizetésre  ítéli,  s  mely 
ítélet,  ha  józanul  tovább  terjed:  dicső  férfiúságra, 
ha  pedig  aránylag  egy  nyomorult  híd  szűk  köré- 
ben megállapodik:  dísztelen,  t.  i.  a  fukar  egoistá- 
nak halálára  ítéli  a  magyart?  Bizony  táu  nem 
lépett  volna  életbe! 

Száz  ily  példát  hozhatni  elő  az  életbül,  mely 
megczáfolhatlanul  bizonyítja,  hogy  a  legsimább 
politikai  pályán  is  csak  úgy  haladhatni  sikerrel, 
ha  össze  nem  kevertetnek  a  szerepek,  és  annál 
kevesebbé  haladhatni  a  magyar  politikai  élet  felette 
göröngyös  és  felette  egybebonyolódott  utain  de 
csak  egy  hüvelyknyit  is,  ha  erre  lehető  legnagyobb 
figyelem  nincs,  mit,  úgy  hiszem,  senki  nem  tagad- 
hat kevesebbé,  mint  kik  a  vármegyei  számtalan 
menoeuvrek  téboldóiban  jártasak,  jóllehet  nem  egy 

az  e  mezőn  legjártasabbak  közül  látszik  ezt  ta- 
gadni akarni,  mert  hiszen  szüntelen  azt  hordja 
ajkai  közt:  „éljen  az  elv  és  veszszen  a  modor",  mi 
egyébiránt  —  tisztelet,  becsület,  de  igazság  is  — 
szinte  nem  egyéb,  mint  manoeuvre,  csakhogy 
nem  sokkal  ügyesb,  mint  a  török  nebojsze,  — 
ne  félj,  nincs  rossz  czélom  —  melylyel  az  Islam 
könnyebben  remél  férhetni  czéljához,  azaz:  kijelelt- 
jének  gallérjához. 

Nem  kevesb  tekintetet  érdemel  azonban  az  is, 
most  érintők,  mikor  mondatik  és  tétetik  valami, 
és  ez  mi  módon  hozatik  szőnyegre,  úgy  hogy 
nyerendő  siker  végett  —  és  itt  nem  személyes, 
de  a  köz  sikerrül  és  köz  haszonrul  van  szó  — -  a 
politikai  tudománynak  —  ha  így  mondhatni  — - 
katekizmusa  három  főszabályon  alapul:  ki  mit 
mond  és  ki  mit  tesz,  az  időt  ehhez  mikép  választja, 
és  a  végbevitelre  mily  módokhoz  nyúl;  mely  három 
szabályt  ki  mélyebben  fogja  fel,  annál  kevesebb 
kárt  okoz  és  annál  több  hasznot  hajt  s  viszont; 
vagy  más  szavakkal :  minél  jobban  ismeri  valaki 
saját  magát  és  azokat,  kikkel  dolga  van,  minél 
világosban  lát  az  időnek    szövevényein  keresztül, 

s  minél  élesb  tapintattal  bír  az  igen  is  kevés  és 
igen  is  sok  közti  utat  találni  fel  és  okszerinti 
modor  szerint  haladni,  annál  több  hasznosnak  fog 
lenni  szerzője  és  viszont,  —  mi  tán  majd  jobban 
kiviláglik  a  még  mondandók  folytában. 


IV. 


Mielőtt  folytatnám  a  „ki",  „mikor"  és  „niikép" 
kérdéseit,  néhány  szót  közbe  kell  vetnem. 

Lehetetlen  íog  lenni,  hogy  személyemet,  vala- 
mint eddigelé,  úgy  utóbb  is  ez  értekezés  folytá- 
ban többször  fel  ne  hozzam,  mint  azt  a  jobb  társa- 
ság bevett  illedelem  szabályai  engedni  látszanak, 
sőt  magam  is  szeretném.  Lehetetlen  lesz  pedig 
azért,  sejtem,  mert  az  írás  heve  közt,  tán  annyi 
kisebb  és  huzalmasb  részletekbe  fogok  bonyolódni 
akaratom  ellen  is,  —  mivel  valóban  se  időm,  se 
ügyességem  nincs  röviden  írni,  a  mondanivaló  pe- 
dig tömérdek  —  mikép  nem  fogom  elmellőzhetni 
az  efféle  ismételt  arczátlanságokat,  hahogy  töké- 
letes sötétségbe  nem  akarom  hagyni  a  „sok  előtt" 

8* 

úgy  is  nem  eléggé  világost.  —  Ámde  —  és  ezt 
kívánnám  előlegesen  megemlíteni  —  én  e  jelen 
időszakot  hazánkra  nézve  oly  fontosnak,  oly  elhatá- 
rozónak tartom,  hogy  semmit,  de  legkisebbet  sem 
akarok,  mi  fő  czélomat  illeti,  bármily  nagyfontossá- 
gúnak látszó,  de  mégis  csak  mellékes  tekintetnek 
alárendelni,  mely  annak  útját  vághatná.  Én  sem 
személyességbül  nem  teszek  semmit,  sem  azért, 
hogy  magamat  vagy  mentsem,  vagy  dicsérjem, 
sem  arra  nincs  különös  figyelmem,  „tetszem-e  vagy 
sem",  tartsanak  bár  a  leghiúbb  önbálványozónak, 
bár  a  legkövetkezetlenebbnek,  tűröm ;  mert  előttem 
sokkal  magasb  czél  lebeg,  a  közjónak  előmozdí- 
tása t.  i.  —  vagy  határozottabban  mondva :  hogy 
én  is  járuljak  a  ferde  nézetek  helyreigazítása  és 
a  tapintat  nélküli  tettek  józan  vágásba  hozása  által 
vérünk  megmentésére,  ha  van  még  idő,  mennyire 
csak  bírja  erőm  és  tehetségem,  —  —  és  ezért 
kész  vagyok  nemcsak  jelenlegi  tán  még  meglehe- 
tős nevemet  s  kis  becsületemet,  de  jövendőm  azon 
netaláni  virágit  is,  melyeket  honfiak  kedélye  hint- 
hetne tán  egykor  agg  korom-  vagy  síromra,  min- 
den tétova  nélkül  bocsátni  koczkára.  Mert  hiszen 

ha  most,  miután  nemcsak  ránk  súlyosodtak  (! !)  az 
idők,  hanem  azokat  aggasztólag  „ránk  zavarták", 
ha  most,  mondom,  nem  kötelesség  saját  magárul 
egészen  felejtkezve  minden  gyűlölet,  de  viszont 
minden  kedvezés  és  mentegetés  nélkül  is,  kímé- 
letlenül lerántani  a  felszínes  bitorlókrul  a  lepleget, 
—  akkor  én  legalább  saját  szótárom  szerint  nem 
tudom,  mi  a  „polgári  kötelesség",  —  és  ennek 
teljesítésére,  ha  most  nem,  mikoron  virradna  az 
idő  ?  És  ez  legyen  apológiám  egyszer  mindigre,  ha 
nemcsak  az  illedelem  szabályit  sérteném,  hanem 
bárkit  legjobb  ismerösim,  sőt  barátim  közt  is  úgy 
áldoznám  fel  fő  czélom  elérése  végett,  valamint  én 
vagyok  kész  saját  magamat  a  következetlenség 
bármily  kétes  világába  állítni.  — 

A  legközelebbi  szakaszban  azt  állítám :  habár 
egy  is  a  dolog,  mely  czélba  vétetik,  egy  is  a  vágy, 
mely  kitűzve  van,  azért  még  sem  egy:  ki  hozza, 
mikor  hozza  és  mikép  hozza  azt  szőnyegre,  — 
Most  állításom  valódiságát  kellene  bebizonyítni. 
Ehhez  azonban  nincs  szükség  külföldre  hivatkoz- 
nom, —  hahogy  mint  némi  plagiárok  szünetlen 
teszik,  nagy  tanultságom  és  még  nagyobb  olvasott- 

ságom  fitogtatása  végett  nem  (! !)  —  jóllehet  akár- 
hány esetet  lehetne  előhozni,  raikép  szinte  minden 
nagyobb  esemény  a  világon  csak  úgy  dűlt  jól  vagy 
rosszul  el,  a  hogy  t.  i.  alkalmas  volt  az  indító, 
az  időszak  és  azon  modor,  melyben  kitálaltatok 
a  dolog  és  viszont.  Külföldre  azonban,  mint  mon- 
dám, ez  alkalommal  nem  szorulunk,  mert  hiszen 
untig  belföldön  is  az  állításom  tökéletes  igaz- 
ságaért kezeskedő  gyám-ok.  —  Egyébiránt  itt  sem 
vagyok  kénytelen  nagyon  is  részletesen  és  szőrszál- 
hasogatólag  keresgetni  példákat  és  tanúskodni 
jelen  tárgy  bebizonyítása  körül,  miután  nem  ava- 
tatlan újoiiczokhoz,  hanem  igen  is  ügyes  praktiku- 
sokhoz szólok  és  irányozom  legfökép  e  sorokat, 
kik  vajmi  jól  tudják,  s  nemcsak  theoriában,  de 
gyakorlati  alkalmazásban  is,  —  mi  nagy  különbség 
van  a  közt,  mely  színezet,  mely  árnyéklat  embere 

hoz  valamit  elő, és  mennyi  rontatik  az  által 

el,  hogy  az  indiscret  jóakarók  annyiakrul  idő  előtt 
locsognak,  —  és  olyason  is  erőszakkal  akarnak 
keresztültömi,  mi  magátul  is  megérnék,  mint- 
hogy —  mint  „írva"  és  augurjaiktul  jövendölve 
van  —  „jövendője  van!"  Álljanak  e  praktikusok 

elé  s  tagadják,  ha  merik,  hogy  szinte  egész  létük 
sem  egyéb,  mint  csupa  modor  és  szünetlen  manoeuvre, 
—  —  mely  szerint  —  felette  keveseket  kivéve  — 
a  legtöbb  nem  azért  szól  és  tesz  oly  túlságosan, 
mert  ezt  lelke  legbelsejében  a  köz  álladalomra 
nézve  szükségesnek,  sőt  csak  hasznosnalc  is  tar- 
taná, hanem  egyedül  azon  kis  ártatlan  okbul,  mert 
magának  hasznos,  sőt  szükséges  az  ilyféle  modor 
és  manoeuvre,  —  —  és  pedig  mert  máskép  tíz 
közt  kilencz  esetben  meg  nem  választják  öt  sem 
tisztviselőnek,  sem  követnek,  minthogy  az  annyi 
kötelesség  felejtett  közt  mai  napokban  jobbadán 
a  lármázok    választanak,   —    —   legyen    azonban 

a  modort  sújtó  és  csak  az  elveknek  éljenező 

csak  egyszer  valami  székben,  és  tíz  közt  kilencz 
esetben  rögtön  máskép  fújja  a  nótát,  és  előtte 
lebegvén  a  népszerűség  haszna,  meg  a  nagyságos 
meg  a  méltóságos  képe,  rögtön  Bosconál  is  ügye- 
sebb Philippként^')  bekanyarít.  — 

„0  nem  szólhat  máskép,  mert  most  lesz  tiszt- 
újítás." —  Kár  volt  mindezeket  in  publico  fel- 
hozni, miket  előbb  embereinkkel  kellett  volna  köz- 
leni". —  „Hagyjunk  most  mindent  in  statu  quo  — 

igen  sok  ember  compromittálná  mag-át,  —  majd 
restauratio  után  .  .  .  akkor  lesz  az  indítványok 
ideje,  és  hogy  a  küldöttség  összeüljön."  —  — 
,,Lásd  Misi,  én  azért  nem  szólottam  a  dologhoz, 
mert  attiil  féltem,  vérszemet  kap  az  ellenpárt  és 
eldől  az  elv".  „Hidd  el  pajtás,  jobb  lesz  azt  majd 
vásárkor  elővenni,  .  .  .  akkor  népesebb  is   lesz   a 

gyűlés, embereink  is  idebent  lesznek!"   „Ej 

czimbora,  majd  megbuktunk,  de  én  látván,  hogy 
minoritásban  maradunk,  ucczu  ki  az  ajtón,  és  míg 
te  Palival  és  Laczival  tartottátok  az  ügyet,  be- 
futottam féltuczat  kávéházat:  „Hej  barátim,  veszély- 
ben a  haza!" s  lassanként  —  a  nélkül  hogy 

észrevették  volna  (?),  —  annyira  nőtt  derék  (!) 
phalanxunk,  hogy  nagy  nehezen  —  azaz  élj  ének- 
kel és  pisszegéssel  —  csak  megmentettük  az 
„elvet"  —  sat.  sat.  Kérdem,  nem  ezek-e  azon 
kis  bizodalmas  szóváltások,  melyeket  naponta,  úton- 
útfélen  hallunk  és  azokkal  többé  nem  is  titkolód- 
zunk,  és  melyek  eléggé  bizonyítják  állításom  meg- 

czáfolhatlan  voltát, mert  ugyan  nem  csupa 

kis  tervecskék  és  manoeuvre-k  symptomái-e  mind- 
ezek? Vagy  még  tovább  szóljak,  —  —  személye- 

ket  is  nevezzek,  egész  combinatiók  terveit  is  fel- 
tárjam? Arra  is  kész  vagyok,  —  ha  kényszerítnek 
rá ;  mert  nekem  is  van  arrul  eg-y  kis  tudomásom, 
mi  minden  műveltetik  a  hazai  külön  színpadok 
kárpitjai  mögött.  — 

Én  azonban  igen  távol  vagyok,  —  —  mind- 
ezen kis  fogásokat  és  combinatiókat  által jánosan 
korholni  akarni,  —  sőt  azt  mondom,  feltéve  a  czél 
nemes,  hogy  nemcsak  szabad,  sőt  kötelesség  min- 
denben némi  „életbölcseséggel"  eljárni  s  annál 
inkább,  minél  több  gyermekkel  és  ostobával  van 
valakinek  dolga,  mikép  némi  esetben  még  Brutus 
szerepe  is  tiszteletre  méltó  lehet,  —  midőn  azon 
sáfárnak,  ki  csak  szóval  tud  tűrni  és  bevárni,  és 
kibül  mint  kis  fazékbul  tüstént  a  legkisebb  is 
kiforrtyan,  és  ki  ekkép  német  szójárás  szerint 
mindig  a  gazda  nélkül  számol,  végsorsa  rend- 
szerint a  ridicule^^)  szokott  lenni.  Használja 
ennek  okáért  nemes  czélra  eszét,  egybevető  és 
kiszámoló  tehetségét  mindenki  szabadon.  Ez  ellen 
nemcsak  legkisebb  kifogás  nem  lehet,  sőt  mint  az 
emberi  szerencsés  események  legmélyebb  alapja, 
még  legnagyobb  dicséretet  is  érdemel. 

Ámde  ha  azt  hallom  mindenben  és  szünet  nél- 
kül szavalni  és  változtatgatni:  „Éljen  az  elv  és 
veszszen  a  modor",  kivált  oly  oldalrul,  hol  alig 
látok  salakjaibiü  kitisztult,  elhatározott,  szilárd  elvet, 
de  annál  több  modort,  manoenvret,  tétovát,  magá- 
val ellenkezést  és  visszavonásokat  vagyok  kény- 
telen tapasztalni  mindenben,  akkor  bizony  —  tisz- 
telet, becsület,  de  igazság  is,  bár  akarom,  bár  nem, 
és  errül  nem  tehetek  —  bizony  vagy  Tartuffe 
rémlik  előttem,  vagy  azon  bajor  sörfőző  jut  eszembe, 
ki  saját  magát  oly  kevéssé  ismeré,  mikép  —  — 
40  iccze  napontai  serfogyasztás  után,  felette  bámész- 
kodék,  mikor  valaki  őt  bizonyos  alkalommal  „az 
egy  kissé  mérsékletlen"  epithetonnal  érintni  bátor- 
kodék  őszintén.  Ha  pedig  látom,  mint  fájdalom 
annyiakban  látom,  mikép  nem  egy  jelesb  főnk")  — 
jóllehet  naponta  tapasztalja,  hogy  megyéjének  szűk 
kőidében  sem  haladhat  okszerinti  modor  és  tervezet 
nélkül,  de  egy  tapodtat  sem  —  felfogni  még  sem 
akarja  vagy  eléggé  nem  méltányolja,  miszerint  ha 
a  modor  és  tervezet  már  a  vármegyék  aránylag 
kis  köreiben  is  nélkülözhetlen,  —  —  az  annál 
szükségesb  honunk  dinastiai  és  európai  viszonyai- 

ban,  ha  t,  i.  nemzeti  élet  és  siker  után  sóvár- 
gunk. Oh  ha  ezt  látom,  ezt  tapasztalom,  —  — 
akkor  mély  búba  merül  lelkem,  mert  bár  akarom, 
bár  nem,  —  megint  azon  felette  keserű  kép  tűnik 

előttem  fel,  mely pipa-közti,  székbe-iktatási, 

országg-y illési  és  legfeljebb  koronázási  éldeleteken 
és  efféle  ünnepélyeken  kívül  bizony  semmi  egyéb 
nevezetes  nemzeti  boldogságot  és  dicsőséget  nem 
állít  élőmbe;  —  —  s  természet  szerint,  mert  bizony 
felszínség  és  egyoldalúság  soha  nem  fogja,  leg- 
alább in  natura  nem,  szebb  és  dicsőbb  fénybe 
állítni  a  magyar  hont.  — 

A  „ki",  „mikor"  és  „mikép"  kérdését  fejte- 
getve azon  állításomnál  maradtunk,  hogy  például 
,.Hitel"-em  czímére,  sem  a  budapesti  híd  indít- 
ványozására —  Gustermann,  Piringer  vagy  Wild- 
ner  urak  becses  nevei  nem  illettek  volna  annyira, 
mint  enyém,  —  mit  azt  hiszem,  senki  tagadni 
nem  fog,  ki  körülményeinkbe  csak  félig  is  beié- 
avatott,  midőn  viszont  bizonyos  megint,  mikép  ezer 
és  több  esetben  puszta  nevem  elég  volna  megint 
azt  megrontani,  hol  például  Wildner  tanár  úr  és 
mások  bizodalmat  gerjesztenek  és  ekkép  jó  sikerrel 

haladnak,  mihez  képest  eg'yenesen  kötelességem 
is  némi  érintkezésektiil  egészen  (nni  magamat,  mint 
nemkülönben  nemiekbe  éppen  nem  avatkoznom.  — 
De  gondoljunk  jövő  országgyűlésünk  sikerére, 
ugyan  mindegy  lesz-e  az  eredményre  nézve,  akár 
a  kormány,  akár  a  nemzet  részérül  fognak  ott 
némely  életkérdések  körül  a  legelső  megpendítések 
tétetni,  —  és  ugyan  mindegy  lesz-e,  nemieket  az 
úgynevezett  haladási  párt  vagy  az  úgynevezett 
conservativ  felekezet  fog-e  legelsöbben  szőnyegre 
hozni?  —  Bizony  nemcsak  nem  mindegy,  de 
jobbadán  e  körül  forog  a  dolog  sikere,  mit  azon- 
ban nem  kell  erősítnem  s  mutogatnom,  mert  ez 
oly  kérdés,  melyet,  nálunk  legalább,  nemcsak  nem 
tagad  senki,  sőt  melynek  megoldására  —  és  ez 
valóban  kaczagásig  mulattató  —  nem  egyedül  vár- 
megyei és  magány,  de  még  iskolai  körökben  is  a 
sokkal  nagyobb  rész  tökéletesen  competensnek 
tartja  magát.  —  s  jó  tanácsot  rögtön  tudna  adni 
s  akármennyit  is,  ám  kísértnék  egy  kissé,  vagy 
mit  is  mondok :  keresnék  meg  csak !  Kaczagásig 
mulattató  pedig  azért,  mert  rendszerint  éppen  azok 
élnek  saját  drága  személyeiket  túlbecslö  azon  édes 

álomban  jobbadán,  miszerint  országgyűlési  terveket 
kitüzdelni  és  az  ottani  szerepeket  osztogatni  nékik 
vajmi  könnyű  dolog  lenne,  kik  az  élet  legkisebb 
transactióiban  sem  tudnak  eljárni  józan  terv  után, 
és  saját  kis  szerepeiket  vagy  mindenben  elhibáz- 
zák, vagy  azon  famulusként  lehető  legotrombábbul 
játszszák,  —  értetődik:  a  köz  álladalmat  tekintve  — 
ki  problémákat  affectált  oldani,  —  holott  előtte  a 
kilenczszer  kilencznek  kiszámíthatása  is  örökké 
csomó  maradt,  — 

Mik  után,  azt  hiszem,  senki  sem  fogja  tagad- 
hatni, —  és  ki  tagadja,  azt  én  legalább  nem  gyö- 
ződtethetem  meg  —  hogy  éppen  nem  egy:  ki 
mit  mond,  hanem  sikert,  kivált  a  politika  görön- 
gyös és  ekkép  a  magyar  politika  még  göröngyösb 
útján,  úgy  arathatni  némi  hihetőséggel  csak,  — 
ha  a  szerepek  össze  nem  kevertetnek,  de  általjáno- 
san  mindenik  szorosan  a  magáénál  marad,  t.  i. 
annál,  mely  körülményeihez  illik,  —  és  ekkép 
például,  ha  Wildner  tanár  úr  nem  fecseg  a  „holdes 
Vaterland"-rul  és  nem  hoz  teherhordási  és  fizetési 
eszméket  a  szőnyegre ;  ha  N.  calvinista  lévén,  — 
nem  mereszti  indiscret  szemeit  a  papi  jószágokra, 

miszerint  azok  elkobozva,  iskolák  felállítására  for- 
díttassanak ;  s  ha  viszont  a  pápista  pap  —  éppen 
azért,  mert  pápista  —  sem  iparkodik  a  reformatióra 
vetni  homályt;  ha  M.  felette  becsületes  fi,  de  fáj- 
dalom, mint  nihil  habens  születvén,  —  va^y  ki 
mindenét  eltékozlá  már,  nem  erőlteti  vexillo  gerens- 
ként  a  nemességnek  minden  pénztárhoz,  s  pedig 
nem  abbul  vevő,  de  belé  fizető  járulását;  ha  0. 
szinte  gyönyöríi  gyermek,  de  a  tojásbul  szinte  még 
alig  kibújt  lévén,  nem  hajtja  elbízottsága  által  a 
vén  jó  urakat  makacs  csökönyösségre ;  ha  C.  ifjú- 
sági ártatlanságbul  vagy  véletlenül  (\)  mindenféle 
mocskokba  és  rossz  szagú  kelepczékbe  kevered- 
vén, —  nem  bitorolja  a  tiszta  erkölcsök  papjának 
jószagú  tisztét  és  nem  praeceptoroskodik  minden 
körül;  ha  B.  középrendíí  és  vagyontalan  lévén, 
nem  pontosítja  össze  legjobb  tehetségét  a  főrendek 
és  vagyonosok  meg  nem  szűnő  csépelésére ;  ha  X., 
mert  magyar  nemes  ember,  nem  tűzi  ki  a  keres- 
kedőt, a  zsidót  üldözési  tárgyul ;  ha  Y.  vis/ont, 
mert  kereskedő  vagy  zsidó,  nem  iparkodik  állítni 
a  magyar  nemes  embert  a  nevetségnek  színpadára ; 
ha  Z.    magyar   lévén,    pajkos   negédje    által   nem 

korbácsolja  a  szeg-ény  tótot  és  horvátot  kétségbe- 
esésre ;  és  ha  viszont  K.  szláv  (vagy  nem  bánom 
illyr  lévén),  nem  componál  magyarelleni  gúnydalo- 
kat és  nem  húzza  a  veres  sipkát  maga  hegyibe; 
ha  Bécsbtil  nem  jő  néha  nem  egy  magyar  mágnás 
csak  azért  Magyarországba,  hogy  honának  sarain 
és  porain  kaczagjon,  azokat  tán  nevelje,  miket 
virágokkal  váltani  fel  és  legkellemesb  kertté  bü- 
bájolni,  —  hogy  más  epithetonnal  ne  éljek,  — 
valóban  az  Isten  adtának  volna  legszorosb  tiszte 
és  legszentebb  kötelessége  sat.  sat.  — 

Tudom  szánakozó  mosolylyal  olvassa  mindezen 
pedántságokat  nem  egy  hazai  lángész,  mert  nagy- 
szabályú  felfogásinál  fogva  (!)  nem  hiszi,  mikép 
ily  minutiose  ki  lehetne,  úgyszólván,  péczézni  min- 
denkinek cselekvési  körét.  És  igaz,  alig  lehet,  — 
magam  is  azt  gondolom  —  de  kérdem,  vájjon 
nem  kevesebbé  igaz-e  az  is,  hogy  a  magyarbul  is 
aligha  valami  lesz ! ! !  Bizony  ez  is  szintoly  igaz, 
miszerint,  úgy  látszik,  ez  esetben  az  „alig"  körül 
pontosul  össze  a  kérdés  veleje.  És  úgy  van.  Magyar- 
ország felemelése,  feldicsőítése  a  lehető  legsúlyosb 
műtétei,  mely  kivált  a  mostani  egybekeverések  után 

,alig"  fog  sikerülhetni.  —  De  ha  ez  áll,  akkor 
azon  mód  sem  lehet  negédi  viszketeg  és  kedv- 
csosszanásnak  szülöttje,  de  egyedül  sikeres  combi- 
natiónak  eredménye,  melylyel  az  oly  súlyos  műté- 
teit szerencsés  kimenetellel  eszközleni  lehessen. 
Nemde?  És  ha  ez  nem  vétetik  kérdésbe,  akkor 
szoros  igazságilag  az  látszik  következni,  hogy 
Magyarország  lakosábul  nemzetüeg  csak  úgy  lehet, 
csak  úgy  lesz  valami  nevezetesb,  valami  magasb, 
ha  a  külön  színezetű  kolomp  vivők,  vagy  jobban 
mondva,  ha  mindazok,  kik  a  magyarországi  poli- 
tika mezejére  bajnokilag  bármely  részrül  kiállottak, 
vagy  ezeknek  legalább  fő  vezérei,  ezen  „alig"  árnyék- 
latán  innen  nem  igen  maradnak;  azaz,  ha  egyik 
sem  esik  ki  szerepébül,  hogy  más  szerepében  kon- 
tárkodjék, mert  különben,  ugyan  kérdem,  mikép 
lehet  reméleni  a  legjózanabb  combinatiónak  is  de 
csak  legkisebb  jótékony  eredményét  is?  Avagy 
álmodva,  ábrándozva,  költőileg  vagy  aphoristice, 
improvisatiókként  vagy  éppen  inspiratiók  után 
gondoljuk  vérünket  nemzetté  alakíthatni?  Minden 
összeköttetés  nélküli  szódagályok  és  rögtönzések 
által,  —  a  mint  hogy  t.  i.  kinek-kinek  phantasiája 

sugalja,  vagy  heves  vére  zsarnokolja,  vagy  éppen 
keblének  istene  mormolja?  Ne  csaljuk  magunkat, 
—  így  nem  nyerünk  csatát,  —  és  azért,  ha  nem 
érzünk  magunkban  elég  szilárdságot  körünkbül 
ki  nem  törni,  sort  tarthatni,  akkor  tegyük  inkább 
le  a  kolompot  és  vonuljunk  félre,  nehogy  úgy 
akaszszuk  meg  a  hazának  fejledező  erőmüvét,  mint 
minden  erőmű  is  kénytelen  megakadni,  ha  a  részek 
heíyeikbül  esnek. 

Sokat,  szinte  kivihetlent  kívánok,  igaz ;  de  azért 
nem  lehetetlent.  Alig  látunk  ily  általjános  —  el- 
rendezett példát  ugyan  az  egész  világon,  és  felette 
erős  is  azt  kívánni,  mikép  a  forróbb  véríi,  a  sebe- 
sebb felfogású,  a  jobb  tehetségű  és  az  élesb  eszű, 
kinek  hona  drága,  végre  —  ne  törjön  néha  ki, 
sőt  egyhuzamban  is,  a  csigavérű  élhetetlenek,  de 
mégis  felette  gőgösek,  meg  a  kötelesség  felejtett 
előkelők,  de  azért  mégis  mindenben  hátramaradók 
serege  ellen.  —  Felette  erős  ilyest  követelni  — 
kivált   Magyarországban,  hol   oly   nagy   a   száma 

a  minden  haszonhajtás  nélküli  naplopóknak  ; 

és  ha  van  valaki,  bizony  én  vagyok  az,  ki  egész 
kiterjedésben  fel  tudom  fogni,  például  mily  felette 

nehéz  lehet,  és  mily  önmegtagadás  kívántatik  ahhoz, 
kivált  szegényebb  sorsúban  és  alantibb  állóban,  némi 
hiábavaló,  bizony  négy  patkószegnél  sem  többet 
érő,  de  azért  mégis  felette  nagyratartós  és  igény- 
teljes mágnásocskának  hajába  toties  quoties  nem 
kapni,  vagy  viszont  mily  különös  mérséklet  kíván- 
tatik ahhoz  kivált  abban,  ki  jobb  társaságokhoz 
szokott,  némi  émelygető,  mindenütt  kicsapott  és 
mégis  mindenben  vezérkedni  akaró  utálatos  semmire- 
kellőt tüstént  nyakon  nem  ragadni,  és  mert  a 
hajbakapás  és  nyakonragadás  nem  gyám-ok,  mennyi 
önmegtagadás  és  mennyi  mérséklet  kell,  hogy  az 
érintett  hősöket  illetőleg  egyik  a  másikra  annyi 
piszkot,  annyi  sárt  ne  hajítson,  a  mennyit  hajítani 
csak  bír  és  mennyi  ráfér.  En  ezt  mind  átlátom 
és  méltánylani  tudom  (!),  —  csakhogy  ilyen  szünet 
nélküli  hajban  kapó  és  torkon  ragadó,  ha  még  ma- 
gasb  czél  elérése  végett  sem  lel  magában  elég  erőt 
ilyféle  bosszankodásait  elnyomni  vagy  legalább 
zabiázni,  ne  akarjon,  ha  t.  i.  efféle  „míítételeivel'" 
saját  testületénél  szorosan  nem  marad,  de  abbul 
kikalandozik,  —  és  itt  válnak  el  a  külön  szerepek 
határai    —    indítványozói,    alkotói   és   egyeztetői, 


—     131     — 

szóval  vezéri  szerepet  is  játszani  egyszersmind, 
mert  elvégre  éppen  annyit  ront  és  éppen  oly  hírre 
jut,  mint  azon  par  metier  becsmérlő,  kirül  egy 
jeles  német  azt  mondja:  Ein  tüchtiger  Schimpfer 
bist  dn,  kein  Reformátor  nicht.  Ein  Held  im  Ver- 
unglimpfen,  in  der  Politik  ein  erbarmlicher  Stüm- 
per,  —  schaden  kannst  du,  aber  schaffen  nichts, 
darum  vertreibt  man  dich,  oder  lacht  dicli  aus. 
Megengedem,  mondom,  és  átlátom  a  kivihetet- 
lenhez  felette  közel  járó  létét,  hogy  a  politika 
mezején  mindenki  a  maga  határai  közt  maradjon 
és  bizonyos  körbül  ki  ne  kalandozzék,  melybe 
születése,  állása  és  körülményei  által  lőn  iktatva. 
Ámde  Magyarország  kifejtése,  vérünknek  nemzetrei 
emelése  —  legalább  oly  szabásokban,  mint  azok 
én  lelkem  előtt  lebegnek,  és  a  milyenekre  fel  is 
dicsőülhet  a  magyar  —  nem  áll-e,  kérdem,  szinte 
oly  közel  a  kivihetlenhez,  mint  az  érintett  cselek- 
vés? Bizony  szintoly  közel  áll!  Vagy  a  közép- 
szerűségek ocsmányságibul  azon  pirulást  okozó 
„sem  lét,  sem  halál  közti"  létbül,  melyben  szaka- 
datlan tengünk,  soha  nem  akarnánk  kibontakozni? 
Nem  tudom,  nem  akarom  hinni !  Mihez  képest  tán 

mégis  reméleni  volna  szabad,  hogy  —  ha  nem  is  mind- 
nyája, és  ha  nem  is  minden  esetben  és  minden 
kivétel  és  árnyéklat  nélkül  —  a  jobbak,  a  lel- 
kesbek mégis  tán  el  tudnák  magukat  ily  mérsék- 
letre, ily  önmegtagadásra,  ily  komoly  tartásra 
szánni,  kikben  több  a  hazaszeretet,  mint  a  kászták 
iránti  gyűlölet,  és  kikben  több  a  nemes  büszke- 
ség, mint  a  gyáva  hiúság,  kikben  végre  több  a 
férfiúi  önmegbecsülés,  mint  az  iskolai  pajkosság!  — 
Nekem  úgy  látszik,  mintha  ez  nem  volna  lehetet- 
len, s  mintha  nem  kellene  azon  kétségbeesni,  ily 
tulajdonokkal  ellátott  egynél  több  magyart  lelhetni 
honunk  határai  közt,  kivált  ha  előttünk  is  oly 
tisztán  lebegne,  mint  én  követelem  azt  tisztán 
látni,  mikép  a  magyart  azon  zarándoki  önmegtaga- 
dás, azon  széplelkü  mérséklet,  egyedül  azon  rokon- 
keblű  kölcsönös  méltánylat  és  nemes  magatartás 
mentheti  meg  sülyedéstül  és  vezetheti  biztos  és 
dicső  nemzeti  öbölbe,  vagy  legalább:  az  ránthatja 
ki  provinciális  pangásábul,  mely  szerint  ha  a  helyett, 
hogy  most  egyik  a  másik  ellen  agyarkodik,  egyik 
a  másikat  alacsonyítja  le  és  piszkolja  be,  és  egyik 
a  másikra  törekedik  kenni  a  hon  hátramaradását. 

és  aránylag  ahhoz,  mi  lehetne,  annak  oly  dísz- 
telen állását,  —  ha  ezen  gyáva  fondorkodások 
helyett  mindegyik  saját  ajtaja  előtt  buzgólkodnék 
sepergetni  mindenekelőtt  és  nem  aggódva  azzal, 
a  többi  mit  művel,  valamint  a  lelkes  katona  is  — 
és  csak  ilyesekkel  lehet  győzni  mindenen  —  nem 
tétovázik  jobbra,  balra,  de  kötelesség  érzetében  saját 
példája  által  a  selejtesbet  is  maga  után  rántja. 
Más  nemzetek  nem  emelkedtek  ugyan  mindig 
és  szorosan  ily  sima  úton  ősi  vagy  középkori  sötét- 
ségeikbül  mostani  felvilágosult,  sőt  polgári  állá- 
sukba, igaz,  jóllehet  itt  a  németet,  a  szövetséges 
amerikait  és  még  több  mást  is  némileg  ki  kell 
venni,  de  azon  létbül,  mikor  már  annyira  össze- 
bonyolódtak és  összezavarodtak  dolgaik,  mihez 
képest  akarva,  nem  akarva  új  korszaknak  kellett 
náluk  bekövetkeznie,  jobb  létre  rendszerint  csak 
a  visszatorlások  mindent  sarkábul  emelő  forron- 
gása által  és  ennek  némileg  lepergése  után  ala- 
kultak át.  —  Ez  mind  igaz,  tagadni  nem  lehet. 
De  ugyan  mit  mutat?  ítéletem  szerint  éppen  nem 
azt,  hogy  mi  magyarok  is,  miután  osztályokra, 
kásztákra  fel  vagyunk  osztva,  —  jól-e,  rosszul-e, 

az  más  kérdés,  —  külön  színezetileg  külön  sánczo- 
kat  is  vonjunk  magunk  körül,  melyekbül  viszontilag 
egymásra  sárt  hajigáljunk,  vagy  melyekben  egy- 
mást gyűlölettel,  gúnynyal  és  szitkokkal  ostromol- 
juk, a  külföldi  példa,  azt  hiszem,  nem  erre  tanít, 
hanem  éppen  ellenkezőleg  arra  int,  —  ha  t.  i.  más 
nemzetek  bajain,  melyeken  keresztül  mentenek, 
lágyvelejüleg  okulni  nem  akarunk  —  hogy,  mert 
testületekre  vagyunk  elosztva,  és  mert  kérdésben 
nem  vehetőleg  az  élet  mezején  még  a  legnyomo- 
rultabb testületnek  is  megvan  bizonyos  esprit  de 
corpsja,  szép  bölcsen  minden  testület  saját  maga 
selejteseit  sújtsa  és  irtsa  lelke  szerint,  mikép  aztán 
a  külön  testületek  minden  salakjaikbul  kitisztulva 
és  ekkép  magukat  lassanként  viszonlag  megked- 
velve, egy  nagy  családdá  forrjanak  össze.  —  Ez 
azonban  ott,  —  és  itt  különös  figyelemért  esede- 
zem —  hol  annyira  el  vannak  különözve  egy- 
mástul  bizonyos  testületek,  mint  Magyarországban, 
és  oly  sok  idő  óta,  teljességgel  nem  mehet  végbe, 
ha  általjánosan  —  általjánosan  mondom,  mert 
kivétel  mindenütt  van  —  és  ha,  úgyszólván,  syste- 
matice    vezérkednek    egy    testületnek    hősei    más 

testületek  kitisztázása  körül,  —  és  pedig  azért  nem 
mehet  teljességgel  végbe  eflPéle  békés  és  szerencsés 
egybenforrás,  de  annál  bizonyosabban  gyújtanak 
mindent  lobba  az  ilyféle  vezérkedések,  mert  lélek- 
tanilag véve  senki  és  annál  inkább  a  derekabb 
nem  fogja  bosszútlan  tűrni,  —  mint  már  fentebb 
megpendítem,  —  bogy  családját,  karzatát,  faluját, 
városát,  testületét  és  nemzetét  más  családú,  más 
karzati,  más  falubeli,  más  városi,  más  testületi, 
más  nemzeti  gyalázza,  —  jóllehet  családja  közt, 
karzatában,  falujában,  városában,  testületében, 
nemzetében  ö  játszsza  a  legkomolyabb,  a  legszigo- 
rúbb censort.  És  ekkép,  ha  már  mindenütt  ve- 
szélybe bonyolító  ezen  egymásra  fogási  és  egy- 
másra sárt  hajítási  eljárás,  az  annál  kénytelenebb 
nálunk  sülyeszteni  mindent  hovahamarább  leg- 
tökéletesb  zavarba,  s  pedig,  mert  nincs  oly  ország, 
hol  aránylag  és  annyi  idő  óta  több  testületek, 
színezetek,  sőt  heterogeneitások  is  volnának  úgy- 
annyira egybegyürve  és  mégis  annyira  külön-külön 
szigetekre  osztályozva,  mint  éppen  Magyarország- 
ban, —  mikép  ha  itt  nyer  egyszer  szabad  tért  a 
visszatorlások  háborúja,  valóban  szaporábban  me- 

nend  minden  forrongásba  és  innen  rothadásba,  — 
minthogy  szerencsés  vagy  inkább  vesztés  nélküli 
lét  kiforrásra  nincs  sem  elég  homogeneitásunk,  sem 
elég  erőnk  —  mint  magunk  is  képzelnők  —     — 

_  .,..  _■») 

Kérdem,  a  mindennapi  legkisebb  eseményeken  ke- 
resztül fel  a  világ  legnagyobb  történetéig  nem 
tapasztaljuk-e  mindenben  állításom  igaz  létét? 
Hiszen  ki  az  köztünk,  ki  maga  nem  vala  már 
többször  azon  helyzetben  és  gyakran  ki  nem  mond- 
ható alkalmatlanságára  oly  selejtesért  kénytelenül 
lépni  sorompóba,  ki  német  szójárás  szerint  hova- 
hamarább  oda  kívánta  volna,  „hol  a  bors  nő", 
azaz  minél  messzebbre,  s  pedig  egyedül  azért  kel- 
lett nékie  érette  kiállania,  mert  saját  testületének, 
sőt  csak  színezetének  is  tagja  lévén,  a  selejtes 
más  testületi!  vagy  színezetíí  által  támadtatok  meg  ? 
És  ki  az,  ki  ne  tudná,  mily  véres  bosszút  vesz 
néha  még  .  .  /^) 


V. 


Mag-yarország"  lehető  legnagyobb  boldogsági 
kifejtését  tartván  mindig"  szem  előtt,  —  és  azt 
hiszem,  ez  azon  thema,  melybül  egy  hü  magyar- 
nak sem  szabad  kiesni,  és  annál  inkább  olyannak 
nem,  ki  a  nyilvánosság  mezejére  lép,  és  ábránd- 
dal be  nem  éri,  de  sikert  óhajt  —  most  a  külön 
idők  külön  követeléseirül,  vagy  a  „  mikor" -rul 
kivánok  némi  fő  vonásokat  előterjeszteni. 

A  magyar  hon  s  pedig  csak  kevés  év  óta, 
valóban  mondhatni :  egészen  megváltozott  körül- 
mények közt  létezik,  mit  —  ha  érteni  akarjuk 
egymást,  s  azt,  mi  hazánk  kifejtésére  kivihető, 
kivinni  is  óhajtjuk  —  ezentúl  magasb  és  általjá- 
nosb  szempontbul  felfogni  nem  mulaszthatunk  el. 

Azon  computus,  ha  úgy  szabad  mondani, 
melyet  egy   haza   lakosai  maguk  közt  és  korma- 

nyaikkal  tenni  szoktak  és  tenni  kötelesek,  hahogy, 
mint  mindenütt,  hol  computusok  csak  ritkán  vagy 
éppen  nem  tétetnek,  történni  szokott,  elvégre 
zavarba  esni  nem  kívánnak,  Magyarországot  ille- 
tőleg emberemlékezet  óta,  és  a  mennyire  a  könyvek 
meg  a  lettdolgok  nyilván  szólnak,  vagy  éppen 
nem  vagy  csak  félig  meddig  ment  végbe.  S  ez, 
ha  tán  nem  is  érdemel  tökéletes  mentséget,  leg- 
alább elérthető ;  mert  hiszen  szakadatlanul  vagy 
a  török  dúlt  belsőnkben  vagy  a  pártok  ármánya, 
vagy  végre  a  franczia  ült  a  nyakunkon.  Háború 
volt,  ha  így  lehetne  kifejezni,  „ főszabály i  állapo- 
tunk", és  béke  a  kivétel,  s  pedig  annyira,  mikép 
a  legerősebben  megkötött  békesség  sem  mutatko- 
zott az  egy  kissé  előrelátóbb  előtt  másnak,  mint 
„fegyvernyugvásnak",  minél  nem  is  volt  egyéb. 
Már  hogy  ily  időkben,  mikor  a  legnagyobb  magány 
érdekek  valának  meg  nem  szíínő  kérdés  és,  úgy- 
szólván, szakadatlan  koczkajáték  közt,  nem  igen 
lehete  a  polgári  társaság  viszonyait  s  kivált  állá- 
sunkat kormányunkhoz  minden  lépcsőzeten  keresz- 
tül a  hideg  discussio  mezejére  állítva,  egy  kissé 
kimerítettebben    és    tettleg    elrendezni,    s    inkább 

csak  szapora  félig- meddigi  intézkedések  és  rövid 
időre  szolgáló  expediensek  lehetének  és  valának 
napirenden,  az  —  úgy  hiszem  —  nem  csuda, 
minthogy  egyenesen  csak  a  dolog  természetébül 
foly.  Ámde  Európa  több  más  nemzetei  szintén  ily 
esetben  valának,  és  mégis  csudálatos  kifejlésre 
emelkedtenek,  sőt  mint  zivatarban  a  növény,  inkább 
nagyobb  mozgalmaik  közt  erősödének  szilárdabb 
férfiúságra  s  általjánosb  polgári  létre.  Igaz,  nagyon 
igaz.  Csakhogy  Magyarországot  kivételes  állásá- 
nál fogva,  mikép  t.  i.  nem  önálló,  hanem  kapcso- 
latban levő  ország,  de  csak  legtávnlabbrul  sem 
lehet  azon  országokkal  egybehasonlítni,  melyek  ily 
egybekötés,  ily  házasság  nélküliek.  Nem  is  erő- 
södtünk viharok  közt  mi  magyarok,  mióta  önállók 
lenni  megszűntünk,  de  dynastiánk  sem  erősödött 
annyira,  mennyire  erősödhetik  vala  általunk,  ha 
a  helyett,  hogy  viszonos  előmenetelünket  egymás 
csorbításában  kerestük  jobbadán,  inkább  őszintén 
megismertük  volna,  mennyire  vagyunk  egymásnak 
szükségesek,  és  mily  kevéssé  lehetünk  egymás 
nélkül.  S  ugyanis  tagadhatjuk-e,  mikép  mindazon 
hajlam  és  szeretet  daczára,  melylyel  magunkat  köl- 

csönösen  megnemszünöleg  mystificáltuk,  valamint 
a  kormány  használta  viszálykodásainkat  hatalma 
nagyobbítására,  úgy  iparkodánk  mi  is  viszont  a 
kormány  szorultságait  fordítni  hasznunkra,  meny- 
nyire csak  lehet.  —  Legtöbb  törvényeink,  melyek 
életbe  vágók,  így  születtek,  azaz :  valami  mód  egy 
részrül  kicsikartattak.  S  Istenért,  ne  palástoljuk 
mindezeket,  sőt  valljuk  mindkét  részrül  őszintén 
meg,  mert  itt  van  ideje  elvégre  kölcsönös  jöven- 
dőnket szilárdabb  s  biztos  sarkalatokra  állít- 
nunk,  mint  valának  mindazon  fogások  és  két- 
értelműségek, melyek  által  egyik  rész  a  másikon 
nyerekedni  törekedett,  mintha  bizony  Magyarország 
gyengítésével  erősödnék  Ausztria,  vagy  viszont  a 
köz  birodalom  megakasztása  által  férfiasodnék  a 
magyar  hon. 

Mindezt  azonban,  annak  megmutatására :  „mi- 
kép  egészen  megváltozott  körülmények  közt  léte- 
zünk mi  magyarok  most,  mint  ezelőtt  csak  ke- 
vés évvel",  korántsem  akarom  mint  valami  külö- 
nös nagy  súlyt  előhozni,  mert  soknak  theoriája 
szerint  —  és  itt  magamat  sem  veszem  egészen 
ki  —   az   alkotmányos  élet  éppen  azon  hatás  és 

ellenhatás  közt  forog  legélénkebben  és  legbizto- 
sabban, mely  szerint  minden  rugó  saját  körén 
szünetlen  túlvágni  törekedik,  és  ekkép  az  országos 
köz  erőmű,  mint  valami  jól  egybeillesztett,  elren- 
dezett gép,  minden  oldalrul  szorítva  kénytelen 
rendesen  forogni,  és  csak  akkor  jöhet  ingadozásba, 
mikor  ezen  rugóknak  valamelyike  elgyengül  és 
nem  bír  elég  visszahatási  erővel  többé,  azaz :  mikor 
egy  rész  —  erkölcsileg  véve  —  megszíínt  elég 
éberséggel,  értelmiséggel  és  energiával  bírni,  s 
ekkép  kötelességét  többé  nem  teljesítheti;  midőn 
—  közbevetőleg  —  a  statusra  nézve  nincs  más 
gyógyszer,  mint  ily  ellankadt  rugót  mással  pótolni, 
valamint  nincs  más  mód  ily  nyavalyának  elkerü- 
lésére, mint  a  statusgép  minden  részeit  oly  intelli- 
gentiákkal  tölteni  be,  melyek  a  rájuk  gyakorlott 
hatásokra  értelmi  súly  által  vissza  is  hatni  képe- 
sek legyenek,  mi  egyébiránt  általjánosan,  biztosan 
és  tartósan  egyedül  alkotmányos  és  köz  állományi 
életben  érhető  el;  mert  szünet  nélküli  s  minden 
oldalú  nyilvánosság  és  felelőség  nélkül  elvégre 
felette  kevés  kivétellel  a  legjobb  fő,  a  legszilár- 
dabb kebel  is  rendszerint  egyoldalú  lesz  és  ellan- 

kad,  midőn  rendszerint  és  tartósabban  csak  a 
szabad  életnek  mezején  világlik  a  bitorló ttakbul 
a  valódi  felsőbbség  ki.  E  tekintetben  tehát  — 
megengedem,  nehogy  kisebb  árnyéklatokba  eresz- 
kedni legyek  kénytelen  —  inkább  csak  annyiban 
változott  állásunk,  hogy  most,  az  áldott  békesség 
közepén,  több  időnk  van,  általjános,  minden  oldalú 
és  szenvedély  nélküli  computusra,  mint  vala  azelőtt ; 
mert  hiszen  alkotmányos  viszonyunk  meg  nem 
szűnt,  és  ekkép  most  sem  szabad  aludnunk,  vakon 
hinnünk  és  minden  óvatosságbul  kivetkeznünk.  — 
Azon  egészen  megváltozott  körülmény,  mely  közt 
most  létezünk,  a  körül  forog  Ítéletem  szerint,  hogy 
csak  kevés  évvel  ezelőtt  két  kérdést  tekintve, 
mely  a  magyar  élet  két  fő  és  mellőzhetlen  felté- 
tele, nemcsak  tisztában  nem  voltunk  kormányaink- 
kal, sőt  untig  vala  okunk  mind  az  egyiket,  mind 
a  másikat  oly  féltékenyen  védni,  mikép  mint  súlyos 
betegnek,  nekünk  sem  lehete  teremtői,  kiállítói 
munkára  sem  nagy  kedvünk,  sem  nagy  erőnk. 
Nemzetiség  az  egyike,  életet  emelő  haladás  a 
másika  ezen  kérdéseknek.  —  Mennyire  és  mily  hosszú 
időkig  kellett  az  elsőre  nézve  nyilt  megtámadások, 

mint  nemkülönben  armidai  elszédítések  ellen  néha 
valóban  a  kétségbeesés  érzelmével  küzdenünk, 
éppen  oly  kevéssé  tagadható,  ha  mindent,  miknek 
eldödink  és  saját  magunk  mindennapi  tanúi  valánk, 
sötét  ködbe  burkolni  nem  akarunk,  valamint  nem 
tagadhatni  azt  is,  hogy  azon  ürügy  alatt,  mikép 
a  magyar  állomány  valami  szent  boltozat,  és 
ekkép  valami  „noli  me  tangere"  volna  előmene- 
telünk és  kifejtésünk,  vagy  egészen  megakasztatott, 
vagy  egy  áltáljában  oly  ferdén  és  oly  foltozások- 
ként vagy  egyedül  papiroson  vétetett  munkába  és 
vitetett  végbe,  mikép  a  magyar,  ha  ismét  csalni 
nem  akarjuk  magunkat,  bizonyos  nagy  ünnepé- 
lyeken kívül,  mikor  arany  zsinóros  köntösben  a 
magyart  játszsza,  és  mikor  őt,  ki  nem  ismeri,  leg- 
alább is  cserkesznek,  sőt  afghannak  tartaná,  rend- 
szerint valami  bodzás  lábú,  ki  haladni  nem  bír, 
és  ezer-foltos  rongy gyal  befödött  koldusnak  sze- 
repében mutatkozik,  ki  azonban  ezer  nyavalygó 
altatások-  és  ábrándokkal  még  ma  is  szintoly 
teljes,  mint  e  világon  akárki. 

Hogyan  állunk  e  kérdések  körül  azonban  ma? 

Nemzetiségünk  meg  van  mentve.  S  most  csak 

tőlünk  függ  annak  felsőbbségünk  által  szilárd  és 
hosszú  életet  szerezni.  Előmenetelünk  legneveze- 
tesi)  kérdési  pedig  nemcsak  sokkal  szabadabb  s 
több  oldalú  vitatás  alatt,  mint  eddigelé  akármikor, 
de  alkalmasint  felülrül  jobban  pártolva,  mint 
alulrul. 

Azelőtt  nemzetileg  és  szabad  emberileg  a 
lehető  legnagyobb  veszélyben,  és  ekkép  ezek 
körül  legnagyobb,  legkeservesb  küzdésben,  kivált 
mert  a  nagyobb  rész  e  kettős  veszélyt  nem  vette 
észre,  és  ekkép  édesen  aludt,  és  így  egynek 
százért  kellett  horatius-cocleskedni ;  most  azonban 
nemzetileg  megmentve  és  szabad  emberileg  oly 
körülmények  közt,  hogy  előmenetelünk  ellen  — 
hahogy  repülni  és  felhőkben  nyargalni  nem  aka- 
runk, vagy  a  velünk  egybeházasított  örökös  tar- 
tományok rovására  gyarapodni,  és  ki  is  bírjuk 
szemelni  azon  utat,  melyen  haladni  lehet  —  bizo- 
nyosan semmi  áthághatlan  akadálytul  nem  kell 
tartanunk,  hacsak  saját  magunkban  nem  fognak 
kifejlődni  áthághatlan  akadályok. 

S  most  kérdem :  igaz-e  ez  vagy  nem  ?  s  ter- 
mészetesen  egészen   magunk   közt;    mert    hiszen 

elég   méltalommal   bírok   mindenkitül  oly  népsze- 
rűségi áldozatot  nem  követelni,  mihez  képest  ilyes 
veszélyes  igazságot  — ■  t.  i.  egyedül  magára  s  koránt- 
sem a  köz  állományra  nézve  veszélyest  —  valamely 
népesb  vármegyei  közgyűlésen  is  elmondani  vagy 
éppen   írás   által    bocsátani   köz  hírré    elég  bátor 
legyen  ;  mert  hiszen  a  hőslelküek  meg  a  jószívüek, 
kik  meg  nem  szűnnek  a  gyanúsítások  ellen  buz- 
gólkodni, de  mindenkit  a  kormány,  sőt  egyenesen 
a  rossz  lélek  czimborájának  keresztelnek,  —  mert 
hiszen    ez   nem    gyanúsítás!    —  ki  csak  egy  vo- 
nással  is    merne    mély    combinatiójuktul    távozni, 
öt  bizonyosan,  ha  csak  azon  okbul  is,  lepisszegik, 
s  nevét  s  becsületét  bepiszkolják,  mikép  a  szabad 
szólás  meg  a  szabad  sajtó  elve  szeplőtlen  maradjon, 
és  az  egész  világtul  bámult  és  irigylett   (!?)  vár- 
megyei autonómia  —  csakhogy  többek  közt  most 
alkalmasint  bezárni  lesznek  kénytelenek  a  magyar 
színházat,  mert  az  autonómia  csak  félig  sem  bírta 
behajtani  a  pénzt,  ó  irgalmas   Isten  bocsáss  meg 
nekik  —  az  autonómia,  mondom,  hitelében  mind- 
inkább s  inkább  növekedjék  ! !  !'^)  Mire  nézve  meg 
kell   vallani,    a   methodus   valóban  felette  különös 

10 

és  csudálatos  mód   nélkül,    csak  Isten  áldását  ne 
nélkülözze,  és  magas  czélját  se  szalaszsza  el. 

Tehát  egészen  magunk  közt :  igaz-e  a  fel- 
hozott vagy  nem,  és  ugyan  nem  áll-e  a  kormány 
mind  nemzeti,  mind  alkotmányos  tekintetben  oly 
mezon,  melyre  lépni  ha  azelőtt  is  próbálgata  néha, 
oly  szilárdul,  oly  állhatatosan  még  sem  állott  soha 
is,  mióta  Magyarország  Ausztriával  egybeházasítva 
van  ?  Feleljünk  erre  őszintén.  S  mit  leszünk  kény- 
telenek megvallani?  Valóban  nemcsak  azt,  hogy 
soha  sem  mutatott  kormányunk  nemzetiségünk  és 
alkotmányunk  iránt  több  hajlamot,  mint  kivált 
néhány  évvel  ezelőtt,  hanem  hogy  oly  tettlegi 
zálogit  sem  adá  soha  is  annak,  mennyire  akar 
mind  az  egyiknek,  mind  a  másiknak  szellemében 
cselekedni,  mint  egy  idő  óta.  —  De  ha  ezt  nem 
tagadhatjuk,  —  és  ez  nehezen  eshetnék,  mert  lettdol- 
gok bizony ítnak  mellettem  —  ugyan  nem  követ- 
kezik-e maga  magátul,  hogy  mi  sem  maradhatunk 
kormányunk  átellenében  oly  csökönyösek,  oly  nega- 
tivok,  a  milyenek  eddigelé  valánk,  hanem  nekünk 
is  módosítnunk  és  közelítnünk  kell,  hahogy  Magyar- 
ország lehető  legnagyobb  boldogsági  kifejtése  való- 

ban  fő  és  egyedüli  czélunk  és  nem  az  oppositio 
mezején  nyert  népszerűség  fenntartása  és  minden 
módoni  bővítése?  Mi  közt  természet  szerint  nagy 
a  különbség,  és  ekkép  az  egyik  vagy  másik  czélkoz 
vezető  utak  sem  lehetnek  ugyanazok. 

Nem  szeretem  olvasómat  előbbi  munkáimra 
visszaidézni,  elég  szerencsés  és  megjutalmazott 
levén,  ha  e  jelen  száraz  értekezést  szíveskedik 
béketűréssel  elvégezni.  De  itt  még  is  bátor  vagyok. 
és  bizony  éppen  nem  a  következetlenségi  vádnak, 
mely  engem  érhetne,  elkerülése  végett,  mert  szemé- 
lyemnek kiszépítése  nem  czélom,  hanem  inkább  a 
dolognak  könnyebb  felvilágosításául,  figyelembe 
hozni:  hogy  én  már  1831.  évben  Világ  czímű 
munkámban  hozam  fövonásokkal  elő,  mikép  a  mi 
körülményeink  közt  változatlanul  oppositio  tagjának 
lenni  nemcsak  nem  következetesség,  de  a  mellett, 
hogy  felette  káros,  mert  általa  a  szerepjátszó  rend- 
szerint saját  bitor  fényének  rendeli  alá  a  köz 
álladalom  jóllétét,  oly  képtelenség,  mint  ha  valaki 
a  segédkezet  szintúgy  rúgná  vissza,  mint  a  halálba 
lökőt.  Sőt  már  1830-ban  is  így  szóltam,  mivel  már 
akkor  sem  lehetett  kételkedni  a  kormánynak  őszinte 

és  elvszerinti  jobbrafordulásán.  Hatása  azonban 
nem  volt,  —  mit  egyébiránt  gyenge  szavaimtul 
nem  is  vártara,  miután  annyi  nálam  erősb  sem 
bírt  a  balfogalmak  tenger  árjával  —  mert  a  helyett, 
hogy  a  kormánynak  jobb  vágásba  léptét  az  őszinte 
megismerésnek  és  hálaérzetnek  oly  nyilvános  be- 
bizonyításával fogadta  volna  azon  rész,  mely  leg- 
inkább s  leghangosban  pengeti :  „mily  mindenek- 
fölött volna  néki  drága  a  haza",  mihez  képest  a 
kormány  látván,  hogy  loyalis  féfiakkal  van  dolga, 
kik  úgy  is  elég  göröngyös  utait  nem  törekednek 
még  nehezbíteni,  mindinkábbi  hajlamot  nyert  vala, 
lehetségig  kezet  nyújtani  nemzeti  kifejlődésünkre ; 
e  helyett,  alkalmasint  sejtvén,  mikép  semmi  által 
nem  kaphatni  oly  olcsón,  oly  könnyen  és  oly  biz- 
tosan hírre  és  népszeríiségre,  mint  pompás  gán- 
csoskodás és  prokátori  subtilitások  által,  vagy 
—  akarom  hinni  —  mert  ezt  tartá  legjobb  metho- 
dusnak  a  kormánytul  mind  nagyobb  és  nagyobb 
kedvezéseket  nyerni,  naprul  napra  nevekedék  az 
oppositionalisták  száma  s  naprul  napra  lármásb, 
követelőbb,  fenyegetőbb  lett;  minél  fogva  midőn 
azok   előtt,   kik   vármegyei   felfogásnál   magasbra 

tudnak  emelkedni,  valami  intractabilis  házsártos 
színében  jelent  meg  a  magyar,  ki  minél  többet 
nyer,  annál  többet  követel,  annyi  antipathia,  inge- 
rültség és  keserűség  fejlődött  ellene  viszont  azok- 
nak egy  részében  ki,  kiken  áll  a  vásár,  mikép 
bizony  nem  legkönnyebb  munka  volt,  isméti  hátra- 
esésektül  megóvni  a  hazát.  Rendre  feljegyzem 
mindazon  bús  napokat,  és  nem  egy-két,  de  számos 
esetet  tudnék  elősorolni  a  mondottak  bebizonyí- 
tására, mikor  azon  nagy  fordulat  derekán  állánk, 
melyhez  képest  a  kormány  kísérletül  velünk  a 
nemzetiség  és  szoros  alkotmány  útját  járni  pró- 
bálá,  és  a  magyar,  maga  magának  mindig  leg- 
nagyobb ellensége,  ezt  vak  hevében,  vagy  inkább 
bálványaitul  félrevezetve,  nem  bírta,  nem  akarta 
átlátni  és  ok-  és  idöszerintileg  használni,  sőt  mind- 
azokat egyenesen  a  rosszlelkííségnek  vagy  leg- 
alább a  gyáva  felfogásnak  pellengérére  állítni 
és  hitelüket  ügyesen  megőrleni,  meggyilkolni  töre- 
kedek, kik  őt,  a  magyart,  vagy  jobban  mondva 
—  mert  ez  a  magyart  nem  illeti  —  „terroristáit" 
arra  figyelmeztetni  merek,  hogy  a  nemzeti  és 
alkotmányos    közelítést    nem    volna    józan,    nem 

volna  bölcs,  nem  volna  szabad  méltatlan  gyanú- 
val, provinciális  gőggel  és  ellenzéki  viszketeggel 
már  csirájában  megsemmisítni.  De  siket  volt  leg- 
több, s  valóban  tán  egyedül  azért,  —  s  tegyék 
kezeiket  mellükre  s  tagadják,  ha  merik  —  mert 
jobban  esett  leiküknek  (!)  a  mindennapi  közel 
„éljen",  mint  hazánknak  jobbadán  zarándoki  meg- 
tagadás és  napszámosi  nehéz  veríték  által  elérhető 
egykori  távul-fénye,  vagy  tán  —  meg  akarom  engedni 
—  mert  bona  fide  azt  hitte,  lármával,  gáncsosko- 
dással,  ujjhúzással  többet  nyer,  mint  loyalis  köze- 
lítés és  nyájas  mód  által.  Sokszor,  miután  teljes 
tisztaságban  állott  előttem,  mily  kimondhatlan 
kárt  okoznánk  hazánknak,  vérünknek,  ha  a  kor- 
mánynak hozzánk  közelítését  nem  fognók  két  kézzel, 
minden  tartalék  nélkül  vágytam  homlokegyenest 
rohanni  a  rosszul  fékzett  szenvedélyek  árja  ellen. 
„Legalább  kötelességemet  teljesítem,  —  így  gon- 
dolám —  habár  nyomdoktalan  sodortatom  is  el." 
Azonban  egy  kis  megfontolás  után  úgy  mutatko- 
zott előttem,  mintha  nem  érkezett  volna  még  be 
azon  időpont,  mikor  a  siker  minden  hihetőségébül 
kivetkezve,  nem  marad  egyéb  hátra,  mint  legalább 

a  saját  lélekismeret  megnyugtatása  végett  küzdeni; 
mihez  képest  csekély  erőmet  minden  haszonhajtás 
nélkül  nem  is  vetem  mérlegbe,  de  reményteli^ 
mikép  nézetemet  lassanként  többen  fognák  osztani, 
azt  oly  időkre  fenntartani  törekedem,  mikor  tiszta 
szándékú  eszközlésem  nemcsak  keblem  megnyug- 
tatásával, de  sikerrel  is  járhatna,  áltáljában  eddig- 
elé soha  nagy  hajlamot  magamban  nem  lelvén, 
nagy  kényelmesen  és  szép  áhítatosan  Pilátusként 
kezeimet  mosogatni,  míg  a  reménynek  csak  egy 
parányi  szikrácskája  is  pislog  vala  előttem. 

Már  vájjon  itt  van-e  ideje,  hogy  elvégre  ezen 
legkényesb  kérdést  jó  sikerrel,  lepleg  nélkül  sző- 
nyegre lehessen  hozni,  miután  alkalmasint  egy 
sem  fog  még  most  is  annyi  hiúságot,  gőgöt, 
velőtlen  enthusiasmust,  félrefacsarást,  színházi  sze- 
repeskedést  és  hypocrisist  mozgásba  hozni,  valóban 
nem  tudom ;  de  remélem  és  hinni  akarom,  mert 
nézetem  szerint  oly  tiszta,  oly  egyszerű  az,  mikép 
egy  kis  jóakarattal,  egy  kis  őszinteséggel  és  egy 
kissé  több  hon-,  mint  önszeretettel  alig  lehet  máskép 
felfogni.  Ámde  ha  ez  nem  volna  is  így,  azért  még 
sem   lehet   továbbra   halasztani  annak  minélelőbbi 

tisztába  hozatalát,  s  pedig",  mert  ez  azou  kérdés, 
melynek  gyökeres  meg-f  ejtésétül  függ-  ezentúl  leg- 
inkább jövendőnk,  minthog-y  —  és  itt  különös 
fig"yelemért  esedezem  —  megváltozott  saját  körül- 
ményeink és  egyáltaljában  a  civilisált  világnak 
megváltozott  eseményeinél  fogva  nem  maradhatunk 
többé  a  negatio  mezején,  hahogy  a  nemzetek 
sorábul  lassanként  kiesni  vagy  jobban  mondva : 
„kikopni"  nem  akarunk,  de  ki  kell  lépnünk,  ha 
élni  óhajtunk,  a  positi vitás,  a  cselekvés  mezejére. 
Es  itt  válik  most  el  vérünkre  nézve  az  életre 
vagy  halálra  vezető  út,  a  mely  közt,  miután  Magyar- 
ország pillanatai  mind  drágábbak  és  drágábbak 
lesznek,  lehetetlen  továbbra  halasztani  a  választást. 
Mihez  képest  én  legalább,  bármily  indignatio  törjék 
is  fejem  fölött  ki,  ezentúl,  mennyire  bírom  és 
engedtetem,  minden  tekintet  nélkül  fogom  fejte- 
getni ezen  lehető  legcsiklandósb  kérdést. 

„Cselekednünk  kell,  ha  élni  akarunk,  gyöke- 
resen, mély  sarkalatilag  cselekednünk."  Ezt  okos- 
kodásom talpkövéül  állítom.  De  ha  ez  igaz,  mit 
tán  nem  könnyíí  volna  tagadni,  akkor,  feltéve,  ha 
nyavalygó   pangást,    végvonaglatot   nem    akarunk 

erővel  életnek  kikiáltani,  állásunk  egészen  meg- 
változott létének  is  szükségkép  teljes  tisztaságában 
kell  előttünk  felvilágosulni,  mely  szerint  ha  azelőtt, 
mikor  védelmi  helyzetben  valánk  kénytelenek  lenni, 
nem  volt  is  káros,  vagy  legalább  nem  volt  gyil- 
koló, sőt  hasznos  lehete,  bármily  ellenséges  állás- 
ban lennünk  is  kormányunkkal ;  most  viszont 
életünk  forog  veszélyben,  ha  némi  fő  kérdésekre 
nézve  kormányunk  hajlamát,  kézfogását,  együtt- 
munkálását  magunknak  meg  nem  nyerhetjük,  és 
ekkép  most  megint  az  a  feladat,  minél  barátsá- 
gosb  körülmények  közt  léteznünk  azzal. 

Ha  azelőtt,  mikor  hajszálon  függött  nemzeti- 
ségünk, és  egy  sarkalatos  törvényünk  sem  volt 
ép,  s  mi  több,  a  kormány  a  helyett,  hogy  ily 
súlyos  állapot  közt  őrangyalként  állott  volna  mel- 
lettünk, vég  elolvasztás unkát  tervezte  titkosan, 
sőt  lepleg  nélkül,  ha  vérünknek  ily  agóniái  közt 
a  rejtély,  sötétség,  kétértelműség,  szóval :  az 
amabilis  confusiónak  sáncza  mögé  bújt  a  hon 
értelmes  híve,  és  tisztán  látván,  mikép  nemzetileg 
és  alkotmányilag  haladni  lehetetlen,  időzött  és  a 
vis   inertiae   vala   működésének   meg   nem   szűnő 

vezérfonala,    vagy,    más  szavakkal,    szakadatlanul 
az  oppositio  során  állt :  ug-yan  nem  helyesen  tette-e, 
és  lehet-e  ezt  kárhoztatni?  vag-y  inkább  —  mert 
igen    sokan    vannak,    kik    egyál táljában    mindent 
kárhoztatnak,  mi  oly  színű  emberek  oldalárul  jö, 
mint    mi    vagyunk    —    azok    előtt   kárhozatosnak 
mutatkozik-e  Magyarország  e  védlö  taktikája,  azaz  : 
oppositionalis   szelleme,    kik  érzik   vagy    legalább 
sejtik,  hogy  anyagi  jóllét  bármily  atyai  szárnyak 
alatt  is  korántsem  tölti  még  be  a  lelkesebb  ember 
vágyait,  ha  nemzeti  szüzessége  feldúlva,    s  férfiúi 
függetlensége  lebilincselve  van?  És  itt  leljük  hátra- 
maradásunk valódi  titkát,  leginkább  itt,  minthogy 
a  magyar  szerencsés  sejtésénél  fogva  inkább  éppen 
nem  akart  haladni,  mint  haladni  nemzetlenül,  alkot- 
mány nélküli  mezőn;    szerencsés  sejtésénél   fogva 
mondom,  mert  ha  ezen  halad,  alkalmasint  bátran 
el  lehet  ma  már  mondani  róla :  requiescat  in  pace, 
midőn  csak  tőle  függ,  ha  t.  i.  győzi  értelmesség- 
gel   és   okossággal,  —  és  e  tengely  körül  forog 
életünk  —  rövid  évek  alatt   hátramaradásibul  ki- 
vetkezve,   versenyt   futni    más  nemzetekkel  a  köz 
polgári   kifejtés   dicső   mezején,    s   pedig   mert   a 

magához  hü  vér,  mely  meg  nem  szűnt  nemzeti 
és  szabad  létért  még  a  végvonaglás  kísérő  pilla- 
natai közt  is  küzdeni,  megtörhetlen  bajnoksággal 
valódi  csudákat  mivelhet,  hahogy  cselekvési  mező 
nyílik  előtte,  és  elég  bölcseséggel  is  bír,  azon  oly 
módon  haladni,  mikép  léptei  ellen  az  ellenhatás 
árját  fel  ne  bőszítse,  és  ez  által  előmenetelét  lehe- 
tetlenné ne  tegye. 

Nem  igen  volt  eddigelé  azért  az  idegennek 
különös  joga  hátramaradásunkat  szemünkre  hányni, 
sőt  sympathiát  vala  kénytelen  a  derekabb  vérünk 
jobb  részével  érezni,  minthogy  ez  nemesb  kincsei- 
nek megmentése  végett  hátat  bírt  fordítni  a  ki- 
fejlettebb népek  ezer  csábjainak  s  koldus  szabad- 
ságát elibe  tette  a  megaranyzott  szolgaságnak; 
valamint  nem  oly  igen  nevetségesnek  mutatkoznak 
számtalan  honfiak  különösségei  is,  mint  például 
egy  elhunyt  honi  bajnoknak^')  azon  ismert  és  nem 
egy  által  lekacagott  útmutatása  is,  melylyel  szá- 
mosb  évekkel  ezelőtt  egy  előkelő,  de  újoncz  követ- 
nek tudakolására :  „vájjon  mily  vezérfonál  után 
volna  neki  cselekedni  józan",  laconice  azt  feleié: 
„ellenezze    mindazt    tántoríthatlan    makacssággal, 

mit   a   személynök   keresztül   vinni  s  elérni  akar, 
és  a  leghelyesb  vágásban  leend." 

Száz  meg"  száz  ily  esetet  lehetne  előhozni,  melyek 
az  előtt,  ki  titkainkban  avatatlan,  —  s  hány  van, 
ki  titkainkat  felfogta,  vagy  azokat  felfogni  leg- 
alább egy  kissé  iparkodott  volna?  —  mindannyi 
különösségek  és  hóbortok,  melyektül  a  magyar 
általjáiiosan  bélyegezve,  mint  valami  mozdulni  tel- 
jességgel nem  akaró,  saraiba  és  poraiba  szerelmes 
izé  jelenik  sok  előtt  meg,  holott  a  dolgok  egy 
kissé  tisztább  ismerete  után  a  mélyebben  gon- 
dolkozó in  ultima  analysi  azt  lesz  kénytelen  meg- 
vallani, hogy  a  magyart  áltálján  véve  nemcsak 
feddeni  nem  lehet  azért,  ha  eddigelé  a  köz  csíno- 
sodás mezején  nagyobb  léptekkel  nem  igen  lépett 
elé,  de  neki  megbocsátni  kell,  sőt  még  menteni 
is  őt,  és  pedig,  mert  ha  védlö  téboldóibul  a  posi- 
tivitas  mezejére  kilép,  mielőtt  nemzeti  és  alkot- 
mányos tekintetben  egy  kissé  szabadabban  vehet 
vala  lélekzetet,  és  ez  által  lehelő  legveszélyesb 
koczkára  állítja  két  legfőbb  érdekét,  felette  nagy 
kérdés:  azon  „pliis",  melyet  haladásai  közt  tán 
arat,  kivált  belbecsre  nézve,  felér-e  ama  „minus"- 

sal,  melyet  eíFéle  kísérletei  közt  saját  magán  alkal- 
masint ejt.  Mirtil  egyébiránt  különbözők  lehetnek 
a  vélemények  és  soha  el  nem  döntve,  mert  volt 
események  körültiek;  midőn  azonban  nem  tagad- 
ható, hogy  t.  i.  nemzetileg  és  alkotmányilag  él 
még  a  magyar,  mikor  viszont  az  még  be  volna 
bizonyítandó,  „vájjon  e  kettős  tekintetben  élne-e 
még,  ha  mielőtt  ezek  némileg  biztosítvák,  más 
népekkel  és  kivált  szomszédaival  a  haladási  pá- 
lyára lép".  Korántsem  volt  tehát  a  magyarnak 
eddigi  csökönyössége  oly  igen  képtelen,  mint 
azt  sok  felszínes  irkász  és  lapos  felfogású  elméncz 
a  világgal  elhitetni  akarná,  sőt  nem  egy  nyoma- 
dékos  védokot  lehetne  a  mellett  felhozni,  mikép  a 
török,  szláv  és  német  közé  felette  különösen  szo- 
rítkozva tán  éppen  mozdulatlanságának  tulajdonít- 
hatja legfőkép,  hogy  eddigelé  el  nem  olvadt  s 
minden  szabad ságaibul  ki  nem  vetkeztetek. 

Senki  ez  okbul  eldődink  szerencséjét  vagy, 
nem  bánom,  „szerencsés  tapintatát",  sőt,  nem  ellen- 
zem:  „bölcseségét",  ha  így  akarjuk  címezni, 
nagyobb  haladattal  nem  méltányolhatja,  mint  én,  — 
mely   szerint   t.    i.    el   nem  hagyák   olvasztani   a 

magyart  és  eltemetni  az  alkotmányt  —  kivált 
ha  elég  bölcseségiik,  tapintatuk  vag-y  legalább 
elég  szerencséjük  nem  volt  dynastiánkat,  mint 
nemkülönben  a  magyar  vért  kölcsönös  érdeke ik- 
rül  jobban  felvilágosítani  s  egymás- elleniségüket 
egyhangzásba  hozni,  mert  ez,  ha  lehetséges  lett 
vala,  —  mi  egyébiránt  vélemény  dolga  —  termé- 
szetesen még  sokkal  nagyobb  köszönetet  érdemel, 
minthogy  ha  nem  egészen  nyomorult  sors,  nemze- 
tileg  habár  csak  tengeni  is,  és  nem  sorvadni  köz- 
vetlen a  szolgaság  bilincsei  közt,  vagy  más  sza- 
vakkal :  ha  nem  éppen  kétségbeesési  állapot,  habár 
csak  farkas-függetlenségileg  is  élvezni,  de  szep- 
lőtlen vérüleg,  csorbátlan  fajúlag  az  életet,  mert 
innen  még  mindig  van  felemelkedhetés,  azért 
minden  altatás  nélkül  ez  bizonyára  még  sem 
felette  nagy  irigylésre  méltó  lét,  minthogy  az 
embert,  a  progressiv  embert,  mennyire  istenszikrás 
ember  e  földön  szerencsét  lelhet,  boldoggá  vagy 
legalább  „agyagsorsával  kibékültté"  bizony  semmi 
egyéb  nem  teheti,  mint  egyedül  fajtájának  fel- 
nemesült léte  és  virágzó  szabadsága.  Ámde  ha  hős 
eldődink  jól  cselekedtek  és  örök  hálát  érdemlenek, 

mert  ők  a  magyar  életnek  már-már  csak  pislogó 
élet  szikráját  tökéletesen  eltipratni  nem  engedek, 
és  a  kormánynak  minden  efféle  kísérletét  ellenzé- 
sük vagy  mozdulatlanságuk  által  kijátszani  tudták, 
ugyan  következik-e  ebbül,  hogy  azon  mai  hősök 
is  jól  cselekednek,  és  azok  iránt  is  különös  hala- 
dattal tartozzék  a  haza,  kik  most  is  ellenzik  vagy 
legalább  nehezítik  a  kormány  minden  lépteit,  most, 
midőn  többé  nemcsak  nem  tervezi  a  kormány  a 
magyar  élet  szikrájának  eltiprását,  de  ennek  nyo- 
morult pislogása  sincs  napirenden  többé,  sőt  annak 
hova- hamarább  szét  kellene  lö vélni  a  haza  minden 
ereibe.  —  Azért  mert  felette  dicséretes,  pénzt  száztul 
tízzel  fel  nem  venni,  hogy  az  négyért  kiadassék, 
és  ekkép  ily  esetben  negati vitás  a  józan  elv,  azért 
négygyei  se  lehessen  következetesen  és  elvcsorbí- 
tás nélkül  pénzt  felvenni  s  a  positi vitás  mezejére 
lépni  át,  habár  iegbiztosabban  tízért  is  ki  lehetne 
azt  adni?  Ugyan  hol  itt  a  logika,  hol  a  követ- 
kezetesség? Pedig  a  magyar  oppositióval  szintígy 
van.  —  Azelőtt  nemzetiség  és  alkotmány  ellen 
meg  nem  szíínő  háború  viseltetett;  mi  vala  tehát 
akkor   a   napirenden    levő?    Egyszerüleg    semmi 

egyéb,  mint  az  ellenzésnek  fegyverét  soha  sem 
tenni  le.  Most  azonban  mind  nemzetiség,  mind  a 
régi  alkotmány  hajótöréstül  mentve  a  parton,  de 
viszont  a  szükséges  kifejtés,  a  múlhatlan  haladás, 
a  hajótörés  legaggasztóbb  veszélyei  közt ;  mi  tehát 
megint  most  a  legsürgetőbb?  Teljességgel  nem 
egyéb,  mint  az  ellenzésnek  fegyverét,  kivált  a 
nehéz  mozsarakat,  mint  a  német  mondja:  „das 
grobeGeschütz'*  félretenni,  —  nem  „le",  de  „féke", 
mondom,  mert  jöhetnek  megint  idők,  hol  ezek 
hasznosoknak,  sőt  szükségeseknek  fognak  mutat- 
kozni —  és  addig  is  békét  kötni,  s  pedig  annál 
szaporábban  s  annál  elmúlhatlanabbul,  mert  kezet 
fogva,  vállat  vetve  a  kormánynyal  sem  fogunk 
régi  falaink  omladékibul  könnyen  menekedhetni, 
s  úgy  s  oly  könnyen  s  oly  szaporán  haladhatni, 
mint  közös  érdekeinkrül  felvilágosítva  azt  köl- 
csönleg  magunk  is  szeretnők,  és  annál  kevesebbé, 
ha  elágozva,  sőt  egymás  ellen  működünk.  Idegen 
és  mindenütt  lappangó  méregtül  óvakodni  vala  az 
egykori  feladat,  mire  a  legszigorúbb  koplalási, 
csak  víz-  és  kenyér-rendszer  legjobban  illett;  midőn 
ma  az  annyira   kiéhezett   magyar  testnek  megint 

mindenekelőtt  táplálék,  életet  emelő,  erőt  adó  táp- 
lálék kell,  melyet  némi  óvatossággal  bátran  is 
vehet  magához,  mert  idegen  mérgezöktül  nem  kell 
annyit  tartania  többé,  csakhogy  maga  ne  keresse 
azt  fel,  s  maga  ne  tévedjen  a  világnak  nem  egy 
charlatan  patikájába. 

Remonstrálni,  vesztegleni,  halasztani,  mindent 
ködbe  burkolni  és  összezavarni,  ellenezni,  szóval: 
elveszni  inkább,  mintsem  diplomatice  engedni,  hogy 
nemzetiségünk  és  alkotmányunk  szelleme  „nihil 
de  nobis  sine  nobis"  meggyilkoltassék,  mert  ha 
ez  történik,  szét  van  törve  boldogságunk;  két 
kézzel  fogadni  viszont,  és  a  köszönet  és  hála 
minden  jeleivel,  bármily  oldalrul  is  mutatkozzék 
hajlam  és  sympathia  vérünk  és  alkotmányunk 
iránt,  s  így  annál  inkább,  ha  ilyest  dynastiánk 
részérül  vagyunk  szerencsések  tapasztalni,  mint- 
hogy sikert  óhajtunk,  és  ezért  nem  lehet  ránk 
nézve  nagyobb  szerencse,  mint  ha  ezen  egyedüli 
és  leghatalmasb  szövetségest  nyerjük  ügyünknek 
meg,  s  pedig  mert  haladás  nélkül  sem  lehetünk 
boldogok,   idöszerinti  jó   törvények   nélkül  pedig, 

melyek  felségi  jóváhagyástnl  függnek,  és  a  végre- 

11 

hajtó  hatalom  őszinte  és  szilárd  pártolása  nélkül, 
bármily  dicséretes  leg-yen  is  egyébiránt  a  privata 
industria,  bizony  csak  felette  egyoldalúiig  és  bá- 
gyadtan haladhatunk,  s  ím  itt  vau  kulcsa  azon 
problémának  feloldására,  miért  volt  menthető,  sőt 
szabad,  vagy  tán  még  erényes  is,  lankadatlan 
oppositio  tagjának  lenni,  mikor  a  latán  dajka 
meg  a  német  praeceptor  valami  elkerülhetlennek 
állíttatott,  mi  nélkül  a  magyar  nem  üdülhetne,  meg 
harmincz  évig  sem  volt  országgyíílés,  és  a  szent 
korona  —  mint  angol,  ki  hazáján  künn  olcsóbban 
él  —  útnak  indult  s  külföldön  lakott,  a  pátensek 
pedig,  mintha  Magyarország  minden  találmányok 
bölcső]  e^^)  lett  vala,  az  egész  országot  eláraszták 
sat. :  midőii  most  a  feloldott  probléma  megint  azt 
mutatja,  hogy  tágítni  nem  akaró  oppositio  tagjá- 
nak lenni,  most,  miután  a  kormány,  ha  Isten 
képében  egyenesen  a  valót  tagadni  nem  meré- 
szeljük, mind  nemzeti,  mind  alkotmányos  tekin- 
tetben leglélekismeretesebben  iparkodik  megfelehii 
felette  magas,  de  a  köz  birodalom  szövevényes 
létét  tekintve,  nem  kevesebbé  bokros  hivatásának, 
hogy    most    —    mondom    —  elv  szerint  gáncsos- 

kodni,    gyanusítni,   prókátoroskodni    és    megnem- 
szűnöleg  nehézségeket  gördítni  a  kormány  minden 
lépései     ellen    nemcsak   nem   erény,    de    nem    is 
menthető,  sőt  egyenesen  bűn ;  mert  ilyes,  a  vissza- 
hatásnak mozgalmas  időkben    soha  ki  nem  játsz- 
ható  törvénye    szerint,    haladását    gátolja  a  nem- 
zetnek,   mi   nélkül    szintúgy    nem    lehet    boldog, 
valamint    nemzetiség    és    alkotmányos    szabadság 
nélkül,    habár    ezek    pangók    is,    sem    lehet    az. 
Mihez  képest  éppen  oly  vétkes  az,  ki  mai  időkben 
csak  azért  opponál,  hogy  a  kormánynak  opponál- 
jon, melylyel  a  legjobb    viszonyban   élnünk  volna 
most  legnagyobb  érdekünk,  mint  vala    vétkes  az, 
ki  akkor,  mikor  nemzetiségünk  és  alkotmányunk 
a  széles  világon  egyedül  magunkban  lelt  pártolót, 
elég   gyáva    vala   a  kormány   eszközéül    lealacso- 
nyítni  magát.  Mibül  az  foly,  hogy  a  mi  körülmé- 
nyeink közt  változatlanul  oppositio  tagjának  lenni 
oly  értelemben,  mint  valának  haldokló  nemzetisé- 
günk s  feldúlt  alkotmányunk  egykori  védő  hősei, 
nemcsak   nem    következetesség,    de    egyenesen   a 
magyar  vér  legszentebb  érdekeinek   hiú   lábokkal 
tapodása;  és  egyedül  az  a  következetes  és  egye- 
li* 

dül  az  eszközli  hü  bajiiokilag  a  köz  magyar  állo- 
mány valódi  hasznát,  ki  magárul  és  személyes 
érdekeiriil  felejtkezve,  nem  félig-meddig  s  vona- 
kodva, de  lovagilag  áll  oly  kormány  mellé,  mely 
a  nemzetiség  és  alkotmányos  haladás  zászlóját 
tűzi  ki,  midőn  viszont  semmit  nem  hagy  mozdít- 
lanul,  hogy  az  érintett  kettős  mezőbül  kieső  kor- 
mányt abba  visszacsábítsa,  visszaidézze,  mit  ha 
teljességgel  nem  eszközölhet,  s  tisztán  áll  előtte, 
hogy  nem  emberhez  tapadó  gyarlóság,  nem  körül- 
mények szövevénye,  -  és  itt  fekszik  a  dolognak 
elhatározó  léte  —  hanem  koholt  terv  a  nemzetiség 
és  alkotmány  kiinti  kalandozásnak  oka,  kész  ma- 
gárul és  személyes  érdekeiriil  felejtkezve,  mindenét, 
sőt  életét  bocsátni  koczkára,  hogy  az  istenektiil 
nyert  sajátját  védje.  Mikbül  végre  az  következik, 
hogy  éppen  azon  egyén,  kivált  ha  hosszabb  életű 
és  több  kormány-phasisokon  él  keresztül,  legkisebb 
következetlenség  nélkül  majd  legszilárdabb  védje 
lehet  a  kormánynak,  majd  annak  legelhatárzot- 
tabb  ellenzője,  valamint  t.  i.  a  kormány  nemzeties 
és  alkotmányos,  vagy  nemzetietlen  s  önkényes. 
Csakhogy  a  dolognak  alkalmazása  a  körül  forog, 

kinek  mi  a  leg-föbb  czélja,  saját  maga-e  vagy  a 
haza.  Mikor  fájdalommal  el  lehet  mondani,  és  mi 
több,  be  is  bizonyítani,  hogy  e  tekintetben,  mintha 
e  mezőn  legkönnyebben  megcsíphetné  a  hiú,  a 
gyarló  embert  a  kísértő,  valamint  azon  számtalan 
bóknak,  mely ly el  egy  részrül  a  kormány  tömjénez- 
tetik,  rendszerint  sem  kormány-,  sem  hazaszeretet 
nincs  háttérében,  de  egyedül  kevélység  és  feljebb- 
lépési  vágy,  szintúgy  nem  lappang  általjánosan 
véve  mindazon  pompás  declamatiókban,  melyek 
a  nép  czirógatására  és  a  kormány  lealacsonyítá- 
sára  kidolgozvák  és  könyv  nélkül  betanulvák,  leg- 
kisebb egyéb,  mint  a  varázslónak  saját  drágalátos 
„magája",  saját  mindenek  fölé  helyzett  személye. 
Mihez  képest  ha  egy  feltétel  nélküli,  úgy 
nevezett  conservativ,  egy  kivétel  nélküli  oppo- 
nenssel négy  szem  közt  találkozik,  valóban  bátran 
kezet  foghat  egyik  a  másikkal,  s  egyik  a  másik- 
nak viszont  azt  rebesgetheti,  ha  politikai  czéljairul 
őszintéskedik :  „hanc  veniam  petimus  damnsque 
vicissim",  minthogy  mindkettő  nyomorult  lény, 
vagy  legalább  „nyomorult  hazafi",  egyik  tizen- 
kilencz,  másik  egy  híján  húsz,  csakhogy   gyenge 

léténél  fogva  egyik  felfelé,  a  másik  lefelé  kapasz- 
kodik. 

Oppositio  nélkül  emberek  közt  szinte  semmi 
nem  fejlődhetik  ki  csak  félig-meddig  is,  minthogy 
annyira  elfogult,  egyoldalú  és  szenvedélyes  még 
a  legjobb  velejü,  legtanultabb  és  leghidegebb  vérű 
is.  Felhívni  kellene  oppositiót  ennek  okáért,  hol 
nincs,  mit  már  több  ismeretes  és  a  gyakorlati 
életben  vajmi  jártas,  jóllehet  alkotmány  kiinti  status- 
ember őszintén  kimondott,  mikép  mindazon  rög- 
tönzött rendeletek  és  ellenrendeleteknek  eleje  vétes- 
sék némileg,  melyek  a  rostátlan  parancsok  minden- 
napi ivadéki,  s  mód  nélkül  több  zavart  okoznak, 
mint  támadhat  azon  halasztásokbul,  melyek  egy 
loyalis  oppositiónak  —  loyalis  oppositiónak  mon- 
dom —  természetes  kiséröi.  Ámde  alkotmányos 
rendszeméi,  hol  a  lehető  legtöbb  értelmességek 
kifejtése  s  magok  közti  legszabadabb  súrlódása, 
habár  némi  helyzetekben  csak  lassan  érhető  is  el, 
még  is  változatlanul  a  legfőbb  szempontok  egyike, 
a  mindig  éber  oppositio  nem  kevesb,  mint  a  nem- 
zeti életnek  egy  lényeges  része:  „mi  nélkül  nem".^^) 
Azon  felette  gyöngéd  vonalon  válik  el  itt  azonban 

a  „dicséretes  és  kárhozató s",  vájjon  az 
oppositio  egyedül  csak  azt  akasztja-e  meg,  mi 
nemzet  és  alkotmány  elleni,  és  nem  gyilkolja-e 
meg  azt  is,  mi  a  nemzetnek,  az  alkotmánynak  új 
életet,  új  jövendőt  adna. 

És  ezen  utolsó  néhány  sornál,*")  bizom  a  nagy, 
az  igazságos  Istenben,  ki  egyesek  hibáiért  nem 
sújthat  egész  népeket,  nem  egy  elfogultnak  fog 
szeme  felnyílni,  miszerint  tisztán  lássa,  hogy  vala- 
mint magyar  körülményeink  közt  a  veszély  órái- 
ban megtörhetlen  oppositio  tagjának  lenni  leg- 
nagyobb erény  lehet,  úgy  hozhat  viszont  az  indiscret 
oppositio  honunk  fejledezö  reményire  legnagyobb 
átkot  is,  a  mint  és  a  mennyiben  t.  i.  ok-,  körül- 
mény- és  idöszerinti,  vagy  ezekkel  homlokegye- 
nest ütközik  össze.  Valamint  tehát  senki  nem 
ismeri  el  áltrtlján  véve  az  oppositio  hasznát,  sőt 
szükségét  annyira,  mint  én,  szintúgy  bizonyosan 
nem  állítja  honunk  azon  híi  bajnokit,  kik  minden 
csábon  túlemelkedve,  megtörhetlen  éberséggel  ör- 
ködének és  örködnek  nemzetiség  és  alkotmány 
fölött,  senki  is  magasbra  nálamnál ;  midőn  viszont 
tán  nincs  körülményeink  közt  semmi  is  utálatosb, 

semmi  is  émelygetőbb,  mint  tnindazon  fattyú  hiú- 
ság, buta  felszínség,  magány  érdek,  bosszúérzés, 
nagyravágyás  és  hypocrisis,  mely  a  magyar  poli- 
tikai életnek  bonyodalmi  közt  a  nemzeti  őrködés 
tisztes  köntösében  rejlik,  s  melyet  ekkép  kötelesség 
minél  előbb  leleplezni,  minthogy  mindaddig,  míg 
ily  ingrediensektül  ki  nem  tisztíttatik  a  magyar 
oppositio,  s  pedig  a  ci\ilisált  világnak  közös  véle- 
ménye előtt,  mindaddig  soha  nem  fog  a  magyar 
vér  kormányának  átellenében  a  méltányosság  és 
loyalitás  azon  varázsfényében  állni,  melynél  politi- 
kai sphaerában  mai  időkben  nincs  nagyobb  hatalom, 
mert  minden  dereknek  megnyeri  elvégre  hajlamát, 
kézfogását;  mikor  ellenben  —  és  legyen  ez 
egyszer  kereken  kimondva  —  valami  elégedetlen, 
házsártos,  magán  segítni  nem  tudó,  de  azért  idegen 
segítséget  mégis  gőggel  visszalökő  barbár  nép 
czivódásai  közt  fog  kormány-viszonyiban  sínyleni 
a  magyar  örökkön  örökké,  míg  a  valódi  hazafiság 
a  színlett  s  csak  szerepül  vagy  palástul  választott 
hazafiságtul  megkülönböztethetni,  t.  i.  az  arany 
salakjaibul  kiemeltetni  nem  fog.  Hozzuk  tehát 
tétova    nélkül    ezen    életkérdést   szőnyegre,    hadd 

ismerje  meg  a  nag-y  közönség  elvégre  jó  és  álnok, 
vagy  ha  máskép  akarjuk  nevezni:  hasznos  és 
káros  barátit,  s  hadd  tapasztalja,  hány  pompás 
honbál ványzó  fényes  arczfedele  alatt  nem  lappang 
egyéb,  mint  egy  hiú  önbálványzó,  ki  mit  sem  gon- 
dolván a  közjóval,  a  hon  előmenetelével,  mi  körül 
az  egész  világot  és  nem  ritkán  saját  magát  is 
szünet  nélkül  mystificálja,  egyedül  mindenek  elibe 
tett  önző  személyének  haszna  vagy  tömjéneztetése 
végett  áldoz  fel  és  rendel  alá  mindent.  És  ez 
annál  szükségesb  most.  mert  a  positivitas  meze- 
jére vagyuiik  kénytelenek  lépni,  ezen  pedig  a 
kormány  hajlama,  kedvezése  nélkül  nem  igen 
haladhatunk,  és  ekkép  az  ellenzésnek  mindazon 
keserű  kifakadásit  és  eredvényeit  lélekismeretesen 
kellene  kerülnünk,  melyek  akkor  tán  illettek  vagy  leg- 
alább nem  oly  igen  valának  latra  veendők,  mikor 
védő  állapotban  volt  a  magyar ;  midőn  most,  mikor 
itt  a  haladás  ideje,  a  lehető  leggyászosb  pangást, 
visszaesést,  sőt  nemzeti  megsemmisülést  is  vonhat- 
nának magok  után. 

Nincs    is    ez    okbul    semmi   is   üdvösb,  —  ha 
azon  kérdéseket,  melyek  honunk  és   kormányunk 


—     170    — 

közt  fennforognak,  eg-yazerü  alapjaikra  állítni  akarjuk, 
mi  nélkül  soha  nem  boldogulandunk,  —  mint  őszin- 
tén fejtegetnünk:  vájjon  mi  nemzi  azon  keveréket, 
mely  a  magyar  oppositiót  oly  rossz  szagba  helyzi, 
és  ekkép  hatását  annyira  zsibbasztja;  s  aztán  a 
hihetőség  számait  annak  kitndására  egybevetni: 
vájjon  mily  benyomást  tehet  kormányunkra,  s  azt 
mily  hangulatba  hozhatja  oly  oppositio,  mely  a 
gyanúnak  tajtékával  legtisztább  szándékú  és  leg- 
józanabb felfogású  czéljait  is  bepiszkolja,  és  mely 
ellenzése  által  még  azt  is  meghiúsítja,  mi  leg- 
inkább a  nemzet  javát  eszközlené.  Mert  csak 
akkor,  midőn  e  két  szempont  lesz  tisztában,  fogja 
a  magyar  közönség  nagyobb  része  tán  észrevenni, 
hogy  valamint  van  méltányos,  loyalis  és  ekkép 
„nagy  súlyú"  oppositio  e  világon,  úgy  lehet  viszont 
„ujjhúzási,  bosszantói"  és  ekkép  „kis  súlyú",  vagy 
jobban  mondva,  „ellensúlyú"  hetvenkedés  is.  Mihez 
képest  aztán  mindenki  tetszése  szerint  a  haza  nagy 
színpadán  vagy  a  hazafinak,  vagy  az  ügyésznek 
játszhatja  szerepét,  vagy  ha  egyiket  sem  játszsza, 
legalább  sokkal  könnyebben  megítélheti :  ki  micsoda. 
Mielőtt   azonban   közbevetés   nélküli  fejtegeté- 

sebe  bocsátkoznám  e  felette  fontos  két  szempont- 
nak, mi  némi  sikerrel  egyébiránt  egyedül  Magyar- 
ország, sőt  az  ausztriai  köz  birodalom  diagnosisának 
kitapintása  után  fog  történhetni,  legyen  szabad  a 
fennforgó  tárgyat  még  a  jövő  szakaszban  folytatni, 
és  azután  a  „quando"  kérdésérül  a  „quomodo"^ 
fejtegetésére  mennem  át. 


VI, 


") 

És  én  ennél  fogva  —  sorsomat  elvárom,  — 
hazánk  erőmüvét  több  évvel  ezelőtt,  mennyire  csak 
bírta  csekély  erőm,  megindítám ;  ezt  tenni  lélek- 
ismeretem  parancsolá.  Jól  tudom,  hogy  én,  tehe- 
tetlen, a  nemzeti  testnek  oUy  csekély  tagja  azt 
megindítni  igen,  de  fenntartani  nem  bírnám.  Tud- 
tam jóJ,  —  mert  az  mindenütt  úgy  történt  —  hogy 
sokan  szenvedelmes  buzgóságukban,  s  mert  nem 
tudnának  áradozó  szívüknek  parancsolni,  annak 
túlhajtásábau  fognák  gyakorolni  erejüket,  és  abban 
látni  következetességet:  „ki  megindítja,  az  leper- 
gésig  hajtsa  is",  miut  ez  fájdalom,  meg  is  esett. 
Tudtam  én  ezt  mind  előre,  de  azért  még  is  tevém, 
s   pedig  mindenekelőtt,  mert  fajtám   becsület  nél- 


—     173     — 

küli  tengésének  elébe  tettem  a  halált,  és  aztán, 
mert  —  a  tökély esülhetés  szelleme  után  ítélve, 
mellyben  erősen  hiszek  —  nem  gondoltam,  hogy 
minden  népnek,  és  ekkép  a  magyarnak  is,  mind- 
azon szánakozásra  méltó  tévútakon  kellene  előbb 
bolyongani,  mellyekre  annyi  nép,  mint  cholera 
ideje  alatt  annyi  sepredék,  vetemedett,  mielőtt  tisz- 
tán fogna  előtte  állni  a  valódi  és  a  jobb  rendre 
olly  közel  vezető  út;  ezt  nem  gondolhattam,  sőt 
az  ellenkezőriil  még  azért  is  meg  valék  erősen 
győződve,  mert  hiszen  nálunk  magyaroknál,  mi- 
után alkotmányunk  már  van,  nem  lehet  az  a  fel- 
adás, mint  más  népeknél  tán  igen,  hol  az  önkény 
törvény,  és  ekkép  mindennek,  úgy  szólván,  előbb 
felfordulni  kell,  mielőtt  alkotmány  léphessen  világba, 
—  minek  másutti  szükségét  vagy  szükségtelensé- 
gét ez  úttal  nem  vizsgálom  —  de  feladatunk  né- 
künk magyaroknak  az,  ha  csalni  magunkat  nem 
akarjuk,  és  jó  vagy  inkább  ,felette  rossz'  szívünk 
utópiába  nem  ragad,  hogy  alkotmányunkat  —  mi- 
után alkotmányunk  már  van  —  fel  ne  fordítsuk, 
de  azt  a  jelen  időhöz  képest  módosítni,  az  igaz- 
sághoz,   és    ekkép   mindenki   hasznához  közelebb 


—     174     — 

vinni  s  annak  áldását  minden  honosinkra  terjesz- 
teni ügy  ekézzünk. 

S  ím  azért  tettem,  a  mit  tettem,  s  nem  csa- 
lódtam, mert  hiszen  jó  időben  kieresztetett  a  túl- 
gőz,  és  az  erőmüvnek  rendes  forgásba  tételét  és 
abbani  megtartását  oly  mesterek  kezeiben  látom, 
kikben  bízik  a  nemzet,  s  kik  messze  az  ideologiá- 
tul  nem  ingadoznak  tüstént,  s  nem  olvadoznak 
könyörületes  barátként  rögtön  irgalomra,  ha  egy 
kissé  csikorog  és  nyikorog  is  itt-ott  a  honi  erőmű, 
de  mindent  magosb  szempontbul  tekintvén,  oly  útra 
vezérlik  a  magyart,  hol  legelőbb  és  legbiztosabban 
fog  érni  czélt. 

És  ha  ma  ismét  azt  teszem,  a  mit  teszek,  a 
mit  e  közlemény  által  teszek,  azt  azért  teszem, 
mert  a  Pesti  Hii'lap  születése  alkalmával  bennem 
támadt  aggodalmak  igen  nagy  mértékben  meg- 
valósultak, és  a  legmélyebb  búba  sülyesztének. 
Mit  ezelőtt  cselekedtem,  lélekismeretem  sugalásá- 
bul  cselekedtem ;  mit  ma  mívelek,  arra  szinte  lélek- 
ismeretem készt.  Bár  ne  csalódnám  se  magamban, 
se  honi  rokonaim  ítélő  tehetségében! 


JEGYZETEK. 


1)  A  Jelenkor  1842,  évi  42.  számában  „Felvilágosító  felelet  a 
múlt  évi  Jelenkor  102.  száma  419.  lapján  Barsmegye  közgyülésérül 
szóló  7.  pontra  ..."  czímen  megjelent  czikkre  vonatkozhatik. 

2)  Széchenyi  itt  Kossuth  Lajosnak  Pest  vármegye  1842  június 
10-iki  közgyűlésén  tett  indítványára  czéloz. 

3)  Kossuth  Lajos  a  szláv  kérdésben  a  Pesti  Hírlap  1842  június 
19-iki  számába  „Virraszszunk"  czímen  vezérczikket  írt.  Széchenyi 
ezt  a  czímet  fordítja  itt  ellene. 

4)  Czélzás  A  Kelet  Népe  czimű  míivére. 

5)  Gróf  DessewflFy  Aurélra  vonatkozik. 

6)  Széchenyi,  fogalmazványán  levő  megjegyzése  szerint,  e 
kifejezést  meg  akarta  magyarázni.  Fido  bizonynyal  állatnév,  s  így 
e  kifejezés  értelme :  állati  észszel. 

7)  Holt  súlyként. 

8)  Széchenyi  fogalmazványára  e  helyen  ezt  írta:  ,hier  citiren". 
Ez  az  utasítás  titkárának,  Tasner  Antalnak  szólt,  a  ki  Széchenyi 
minden  fogalmazványát  a  lemásolás  előtt  átnézte,  s  Széchenyi 
esetleges  utasításait  végrehajtotta.  Itt  is  a  törvényeket  czim  szerint 
pontosan  ö  írta  a  fogalmazványra. 

9)  Itt  Széchenyi  a  fogalmazványon  megjegyezte  :  jetzt  muss 
man  von  Kossuth  citiren.  Sajnos,  ez  nem  történt  meg. 

10)  Gustermann  Antalnak  1.  Ausbildung  der  Verfassung  des 
Königreichs  Ungarn,  2  Bánde ;  Wien  1811  és  2.  Ungarisches 
Staatsrecht,  I  B.  1818 ;  Piringer  Mihálynak  Ungarns  Banderien 
und  derselben  gesetzmassige  Verfassung,  2.  B.  Wien  1816  czímíí 
műveire  vonatkozik. 

11)  Széchenyi  dr.  Wildner  Ignácz  következő  mtívét  érti :  Ein 
Haupthinderniss  dea  Fortschrittes  in  Ungarn.  Dargestellt  von  Dr. 
I.  W.,  Edlen  von  Maithstein,  Indigene  von  Ungarn.  Mitglied  der 
Juristen-Facultüt,  Hof-  und  Gcrichtsadvocaten  in  Wien  und  ge- 
wesenen  suppl.  Professor  der  Rechte  daselbst.  Wien,  1842.  Wild- 
ner e  müvében  az  ausztriai  monarcMa  szempontjából  a  nemesek 
nem  adózását  állítja  oda  a  haladás  legnagyobb  akadályának.  Müvét 
a  Pesti  Hírlap  1842.  évi  142.  száma  bírálta  meg  s  általában  na- 
gyon sok  czikke  foglalkozik,  czáfolja  Wildner  nézeteit. 

12)  Ezt  a  nevet  Széchenyi,  megjegyzése  szerint,  meg  akarta 
magyarázni. 

13)  Széchen5'inek  irásközben  gyakran  nem  jutott  eszébe  vagy 
nem  tudta  pontosan  azt  a  magyar  szót,  a  melyet  helyesnek,  talá- 
lónak vélt.  Ily  esetben  a  német,  franczia  (esetleg  latin)  szót  írta 
le  s  a  szélen  színes  irónnal  megjegyezte,  hogy  Tasner  keresse 
meg  a  helyes  magyar  szót.  Miután  Tasner  így  a  fogalmazványon 
Széchenyi  utasításait  teljesítette,  Széchenyi  újra  elolvasta  kéziratát 
s  a  legtöbb  esetben  elfogadta  Tasner  szavait.  E  műben  is  sok 
olyan  —  legnag}  obbrészt  nyelvújításbeli  —  szó  van,  melyet  Tas- 
ner ajánlott,  E  helyen  Széchenyi  e  két  szót  irta  oda :  ridicule  és 
baszkonty.  Tasner,  úgy  látszik,  nem  talált  azonnal  kifejezést,  s 
mivel  ez  a  szakasz  csak  fogalmazványban  maradt  reánk,  lemásolva 
nem,  nem  állapítható  meg,  hogy  került-e  egyáltalában  megfelelő 
magyar  szó  e  helyre.  A  baszkonty,  mint  Széchenyi  egy  jegyzeté- 
ből kitetszik,  i'igy  látszik,  szűkebb  körben  használt  gúnyos  kifeje- 
zés lehetett,  a  melyért  az  ellenzék  meg  is  haragudott  Széchenjóre 
s  ezen  kifejezését  szóvá  is  akarta  tenni. 

14)  Széchenyi  itt  első  sorban  Deák  Ferenczet  értette. 

15)  A  rv.  szakasz  csak  fogalmazványban  maradt  reánk,  de, 
sajnos,  csak  15  lap,  a  vége  hiányzik. 

16)  Az  V.  szakasz  megvan  fogalmazványban  és  lemásolva.  A 
fogalmazvány  lapjainak  számozásából  és  két  helyen  előforduló 
nagyobb  törlésből  kitűnt,  hogy  Széchenyi  e  szakaszban  két  helyen 
eleinte  másként  akarta  gondolatait  kifejezni,  de  később  kitörölte  e  két 
részletet  s  külön  leírta.  Valószínűnek  tartom,  hogy  e  részleteket 
a  következő  VI.  szakaszban  használta  fel. 

Itt  pl.  eredetileg  e  részlet  következett : 

„Nem  kell  a  kormánynak  hinni,  mert  nem  őszinte,  hiszen 
minden  tetteiből  kilátszik  a  mephistophelesi  köröm".  Sokan  ezt 
mondják,  s  mi  több,  minden  alkalommal  émelygésig  variálják,  és 
természetesen  ez  nem  gyanúsítás,  és  mellékesen  mondva  felette 
józan  procedúra  is,  mert  ha  mi  nem  hiszünk,  majd  hisz  a  kormány, 
de  nem  ám  mintha  mind  kristály  tiszták  volnánk,  s  ránk  legkisebb 
gyanú  sem  férne,  hanem  hogy  elégtelenek  vagyunk,  és  ekkép 
minket,  mint  kis  korúakat  ismét  járszallagra  kell  fűzni,  nehogy 
magunkban  kárt  tegyünk. 

De  kérdem,  ha  a  kormány  például  nemzetiségünkhöz  nem  is 
viseltetnék  bizonyos  hajlammal,  bizonyos  sympathiával,  mi  közünk 
nekünk  ehhez.  A  törvény  magyar,  s  im  ez  által  le  van  fizetve 
azon  adósság,  melylyel  a  kormány  nekünk  tartozott. 

Igazságosan  szólva  és  nem  azon  szép  szokás  szerint,  melyhez 
képest  bizonyos  párt,  mely  megnemszíínőleg  a  .Nemzet"  nevében 
dicsér  és  flagellál,  és  más  szemében  mindig  mindent,  magáéban 
pedig  soha  semmit  nem  lát,  —  igazságosan  szólva,  mondom,  ennél 
többet  nem  kívánhatunk.  Vagy  tán  még  azt  is  követeljük,  hogy 
belénk  szeressen  a  kormány !  Már  ez,  megvallom,  nevetségig  kü. 
lönös  volna.  Mert  tisztelet,  becsület,  de  igazság  is,  szeretetre  mél- 
tók mindnyájan  valóban  nemcsak  nem  vagyunk,  sőt  —  bámulni 
kell  —  annyi  méltatlansájjok  után,  melylyel  némi  részekrül  szünet 
nélkül  érintetik  a  kormány,  béketíircsét  végre  el  nem  veszíti.  Vagy 
tán  hódolatát  a  magyarsághoz  az  által  mutassa  be,  —  mi  tudom, 
nem  egy  magyar  apostolnak  volna  inye  szerint,  —  liogy  mindazon 
tótok,  németek,  görögök,  oláhok  stb.  elkn,  kik  nt-m  lesznek 
stante  pede  magyarok,  vagy  legalább  nem  nemzenek  magyar 
gyermekeket,  atyáskodó  neheztelését  bármily  módi>n  tüntesse  ki, 
hölgyeinket  férj hezm énestül  t  Itsa  el,  mig  a  mag>ar  n}  elvben 
rigorosumot  nem  adának,  mert  hiszen  100  percenttel  lesznek 
szebbek,  —  mint  írva  van  —  ha  magyarul  szólnak  (!!).  Oh  Isten 
Azokat  soha  ne  tüntesse  ki  vagy  ne  méltassa  legkisebb  figyelmére 
8  kivált  kegyelmére,  ez  inkább  mind  az  igazi  (!)  magyar  számára 
legyen  reservalva,  kik  saját  nyelvükön  szólni  és  saját  vérüket 
szeretni  merészlenek,  sőt  azokat,  kik  elég  bátrak   minden   túlhaj- 

12 

tást  ingerültségükben  visszalökni,  és  kik  rövidlátásukban  nem  bírják 
felfogni  és  ekkép  nem  akarják  elhinni,  hogy  a  zekés  magyar  lenne 
azon  ideál,  meljTiek  utánzására  volna  meghíva  minden  halandó, 
8  melyen  függne  a  salus  reipublicae,  azokat  minden  tétova  nélkül 
egyenesen  mint  muszka  czimborákat  érdemük  szerint  sújtsa.  Nem, 
nem,  legyünk  előbb  igazságosak,  méltányosak,  mielőtt  nemzeti 
reformatiónk  súlyos  tisztében  részt  venni  vagy  a  körül  magunknak 
éppen  vezéri  szerepet  arrogalui  merészlenénk. 

Én  saját  véremhez  hü,  mert  azzá  teremtett  a  Mindenható,  a  mi 
vagyok,  de  egyszersmind  az  emberiséghez  sem  méltánytalan,  mert 
emberlét  sorsom,  egyedül  szabad  tért  kívánok,  „hadd  fussak  más 
nemzetekkel  versenyt",  és  halhatatlan  Foyval  életem  hátralevő 
minden  pillanatán  keresztül  azt  szeretném  harsogtatni,  vagy  ha 
gyenge  szavamra  nincs  figyelem,  minden  magyar  keblében  azt  ki- 
törülhetlen  betűkkel  vésni,  hogy  az,  ki  ezen  innen  marad  vagy  ezen 
túl  csapong,  egyiránt  hűtlen  magyar  vagy  egyiránt  káros  magyar. 

17)  Széchenyi  itt  a  fogalmazványon  levő  feljegyzése  szerint 
id.  Balogh  Pál  barsmegyei  hires  követet  érti. 

18)  SzéchenjT  e  kifejezéshez  magyarázatot  akart  fűzni. 

19)  E  helyen  eredetileg  „sine  qua  non"  állott,  de  később 
Széchenyi  a  magyar  kifejezést  írta  a  latin  fölé. 

20)  Lásd  a  16.  jegyzetet.  Itt  eredetileg  így  akarta  e  szakasz- 
ban gondolatait  kifejezni : 

Ugyanis  tekintsünk  az  1825-iki  országgyűlésére  vissza,  és 
idézzük  eUnkbe  sommás  eredményét  azon  17  évnek,  mely  azóta 
lefolyt,  de  nem  pajzán  gyerekekként,  kiknek,  mint  egy  ismeretes 
hazafi  mély  psychologiai  felfogással  monda,  vajmi  kéj  csiklándilag 
ós  csípősen  eshetik  és  azért  elérthető :  szinte  a  királynak  opponálni, 
miután  szinte  csak  tegnap  menekedtek  meg  a  magister  virgája 
alul,  sem  nem  boldog  emlékezetű  Telinek  szerepekint,  melyet 
annyi  volna  kíváncsi  nálunk  játszani,  csak  volna  valahol  Gessler, 
minthofrj'  e  szerep  legkényelmesb,  és  a  honi  variatio  szerint  körül- 
belül ekkép  foly :  ha  nem  tudsz,  nem  tanulsz,  nem  teszesz  leg- 
kisebb hasznost  is,  hagyján,  légy  csak  mint  opponens  minél 
bokrosb  és  szavaidban  vagy  inkább  szónoklatidban  minél  fullán- 
kosb  és  a  nemzet  (!!!)  fényes  érdemeidért   múlhatlan  felszenteltjei 

közé  sorol !  —  Ne  ily  gyermek  velejű  és  nyavalygó  ábrándok,  — 
vagy  éppen  azon  agyrémi  hóbortként,  melyhez  képest  sok  annyi 
dacztul  felfújt,  mintha  Július  Caesar  veni,  vidi  és  vici  szerepe 
illenék  számára,  —  ne  ily  nyomorult,  valóban  csak  szánakozást 
vagy  indignatiót  gerjesztő  szinháziságokként,  mondom,  melyekkel 
mai  időkben  egyébiránt  senkit  rá  nem  szedünk  többé,  ha  csak 
magunkat  nem,  hozzuk  a  legutolsó  lefolyt  17  évnek  politikai 
complexusát  elinkbe,  de  azon  méltányossággal  és  loyalitassal, 
mely  férfiakhoz  illő,  s  melynél  minthogy  minden  dereknek  megnyeri 
elvégre  kedvező  véleményét  s  hajlamát,  —  aligha  van  politikai 
pályán  ellenállhatlanabb  varázszsal  járó  hatalom,  —  és  kénytelenek 
leszünk  Isten  és  minden  igazságos  ember  előtt  megvallani,  mikép 
hahogy  e  lefolyt  17  évnek  iránylag  csak  felette  silány  eredményit 
leljük  a  magyar  élet  mezején,  azt  sokkal  inkább  saját  magunknak 
mint  a  kormánynak  kell  tulaj donítnunk,  —  keserű,  de  igaz  szó, 
mely  ha  most  nem  is  tetszik,  sőt  kérdésbe  vétetik,  minden  bizony- 
nyal igazoltatni  fog  az  idő  által  egykor,  bár  vallanánk  meg,  mert 
akkor  minden  el  nem  volna  vesztve  még,  —  s  pedig  mert  őszinte, 
vagy  mi  az  eredményre  mindegy :  tétova  nélkül  lépett  a  kormány 
mintegy  megbánva,  hogy  ezt  már  régóta  nem  próbálta,  a  nem- 
zetiség és  alkotmány  mezejére,  hozzánk  úgy  közelitvén  mint  értel- 
mes, loyalis  néphez,  mely  ha  jó  akaratot,  jó  szándékot,  vagy  mi 
az  eredményre  egyre  megy,  jó  feltételt  lát,  nem  gáncsoskodik 
fejes  abderitaként  minden  kicsinységek  körül,  de  sommásan  és 
magasb  szempontbul  fogván  fel  a  dolgok  jobbra  fordultát,  hajla- 
mért hajlamot  mutat  és  minden  közelítésnek  annyira  megy  elibe, 
mikép  a  közelítő  mindinkább  s  inkább  nyerjen  kedvet  vele  kezet 
fogni,  vállat  vetni  s  mint  egy  közös  dologban  karöltve  járni  vele. 
E  helyett  azonban,  —  hogy  t.  i.  „Isten  hoztával"  fogadta  volna 
ezen  új  aerának  hajnal  fakadtát,  mely  után  annyi  hü  kebel  epedett, 
de  mikor  virradni  kezde,  ,prokátori  eszénél  fogva",  mely  szerint 
azt  hiszi,  az  öröki  perlekedés  a  legmélyebb  status  bölcseség,  rá 
nem  ismert,  —  e  helyett  azonban,  mint  már  fentebb  érintem,  a 
magyar  tán  azt  gondolván,  —  mi  felette  soktul  igen  kitelik,  — 
hogy  ijedségbül  tetteté  magát  a  kormány,  mintha  a  nemzetiség  és 
alkotmány  útját  próbálni  akarná,  a    terrorismus    trombitáját   meg- 

fújni  vélte  legbölcsebbnek,  mikép  aztán  annál  több  concessiókat 
nyerne  ö  a  kormánytul,  minél  erősben  szorítná ;  mihez  képest  — 
8  én  valóban  nem  találok  erre  alkalmasb  kitételt,  —  hahogy  nem 
egyenesen  Magyarország  kútfenekébül  szemléltetik  a  dolog,  hol, 
igaz,  sok  előtt  sok  úgy  mutatkozik,  mintha  egy  pompás  vármegyei 
szónoklat  vajmi  nagy  súly  volna  a  világi  események  mérlegében, 
az  ujjhúzási,  az  orrok  alá  borstörési,  szóval  a  „bosszantói"  rend- 
szer jött  divatba,  s  elannyira,  hogy  itt-ott  nem  egy  hazati  óvakodó 
szavának  daczára  az  „ige  már  testesiilési"  symptomákat  kezde 
mutatni  s  oly  „jövendőt"  ígérni,  mikép  a  kormány  megbántva, 
elkedvetlenítve,  felriasztva  —  mert  hiába  az  is  csak  emberekbül 
áll  —  oly  rendeletek  által  gondola  nemieknek  túlkürtöléseit  para- 
lisálhatni,  miktül,  a  nemzet  loyalitásában  bízván,  mentnek  hitte 
magát,  mely  rendeletek,  minthogy  kivitték  öt  az  alkotmány  szoros 
utaibul,  annyira  compromittáltak  s  oly  ferde  helyzetbe  sülyeszték 
legőszintébb  híveit,  hogy  —  bármily  keserűn  esett  is  soknak  ezek 
közül  —  kénytelenek  valának  az  ellenzők  sorába  állni,  s  ott 
mennyire  bírták  szerepeket  is  vállalni,  miszerint  hatásuk  tökélete- 
sen nem  semmisülve  meg  és  ekkép  egykor,  mikor  tán  leperegve 
a  paroxismus,  ismét  hallgatnának  óvó  szavaikra !  Lepergett  azóta 
ugyan  e  gyászteli  idő,  de  a  közelítés  varázsköteléke,  ha  éppen 
nincs  is  tökéletesen  szétszakítva,  bizony  mód  nélkül  gyengült  az. 
21)  A  VI.  szakasznak  nincs  meg  sem  a  fogalmazványa,  sem 
másolata,  csak  e  kis  töredék,  a  mű  vége  maradt  meg. 


A  GARAT  TÖRTÉNETE 

ÍRTA 

VISZOTA   GYULA 


Az  1841.  évvel  meginduló  Pesti  Hírlap  nevezetes 
mozzanat  nemcsak  a  magyar  hírlapirodalom,  hanem  a 
magyar  politika  történetében  is. 

Az  addig  megjelent  újságok  (a  Hazai  és  Külföldi 
Tvdósitásoh,  a  Pest-Ofner  Zeitung,  a  Jelenkor,  a  Hir- 
nok)  szárazságuk,  tartalmatlanságuk  miatt  tulajdonképen 
nem  is  a  mai  értelemben  vett  hírlapok.  A  tartalmatlanságot 
csak  részben  a  censura  szigorúsága  okozta,  ezt  leginkább 
az  idézte  elő,  hogy  a  szerkesztőkben  nem  volt  meg  a 
szerkesztéshez  szükséges  kellő  tehetség.  A  Pesti  Hírlap 
az  első  igazi  magyar  hírlap,  és  azzá  Kossuth  Lajos  nagy 
hírlapírói  képessége  tette.  A  magyar  politika  történeté- 
ben meg  azért  oly  nevezetes  e  lap,  mert  ez  lett  az  1848 
előtti  rendi  ellenzék  első  szerve.  Igaz,  hogy  Kossuth 
Lajos  számára  a  talaj  igen  jól  volt  egyengetve.  Az  egyen- 
gető Széchenyi  István  volt,  a  ki  1825  óta  szóban  és 
írásban  hátramaradásunk  okait  taglalva,  tetteivel  az  előre- 
haladásra sarkalva  rámutatott  a  kormány,  a  társadalom 
és  az  egyedek  hibáira.  Ennek  következtében  az  ellenzék 
számra  és  súlyra  nézve  mindinkább  gyarapodott,  s  csak 
az  volt  egy  ideig  hátrányos  reá  nézve,  hogy  nem  volt 
eléggé  egységes.  Arra,  hogy  egységes  legyen  és  szerve- 

zett  párttá  alakuljon  :  Kossuth  Pesti  Hirlap-ja.  volt  döntő 
hatással. 

Közvetetlen  megjelenése  előtt  jelentős  fordulat  volt 
a  politikában:  a  kormány  az  1839 — 1840  iki  országgyű- 
lésen elhagyván  régi  álláspontját,  a  reformok  terére  lépett 
(a  mit  az  örökváltságról,  a  hiteltörvények  és  a  váltó- 
törvényszékek  életbeléptetéséről  szóló  törvények  bizonyí- 
tanak). Még  az  országgyűlés  előtt  a  magyar  ügyek  veze- 
tőiben is  változás  állott  be,  és  éppen  e  változás  idézte 
elő,  hogy  a  censura  szigora  enyhült,  s  a  magyar  sajtó 
azzal  szabadabbá  lön,  mint  előbb  volt.  azonfelül,  hogy 
szerkesztő  lehetett  az  a  Kossuth  Lajos,  a  ki  ez  ország- 
gyűlés végén  szabadult  ki  a  király  kegyelméből  a  Tör- 
vényhatósági   Tudósítások  kiadásáért  rámért  fogságából. 

Kossuth  a  Pesti  Hirlapban  czélját  és  elvét  így  fejezte 
ki :  „a  journalistika,  közölve  az  egyes  nemzetek  belső 
és  külső  életében  történt  eseményeket,  mutassa  ki  azon 
törvényt,  melyen  azok  szellemi  és  anyagi  jólétüket  eszkö- 
zölték. Ez  gerjeszszen  szent  érzelmeket  a  honfiak  keblében, 
dicső  tettekre  hevítve  azokat,  kik  erőt,  hivatást  éreznek 
hazánk  érdekében  munkálkodni.  Elvünk  örökre  az  alkot- 
mányos szabadság  kifejtése  és  előmozdítása  leend".  Meg- 
alapítva lapjában  a  vezérczikket,  ezekben  hozzászólt  az 
aktuális  társadalmi  kérdésekhez,  rámutatva  a  hibákra  és 
sürgetve  a  reformokat,  majd  később  egyengette  az  utat 
a  jövő  országgyűlés  számára.  Már  szerkesztőségének 
kezdetén,  a  midőn  még  csak  társadalmi  kérdéseket  tag- 
lalt, úgy  írt,  a  hogy  hírlapban  addig  Magyarországon 
senki  sem.  Nagy  írói  képességgel,  a  nyelv  kincsének 
bőségével,  fordulatosságával  tömören  és  erőteljesen  tudott 

írni,  állandóan  biztosítva  a  maga  számára  az  olvasó 
figyelmét,  meggyőzve  őt  a  megbeszélt  tárgy  igazságáról 
s  magával  ragadva  őt  azzal,  hogy  a  szívhez  szólva  lelke- 
sített. S  ebben  rejlett  a  Festi  Hírlap  nagy  hatása,  ezért 
terjedt  el  oly  gyorsan  és  addig  példátlanul  nagy  számban. 
Voltak  azonban  olyanok  is,  bár  kevesen,  a  kiknek 
a  Pesti  Hirlap  a  kezdettől  fogva  nem  tetszett.  Ezek 
között  a  legnyomatékosabb  egyén  volt  gróf  Széchenyi 
István,  az  ellenzék  egyik  vezérférfia.  Széchenyi  az  1825-iki 
országgyűlésen  megindítván  a  társadalmi,  közgazdasági 
és  politikai  reformmozgalmat,  nagy  részt  irányította  is, 
úgy  hogy  már  az  1839 — 40.  országg3^űlésen  minden  téren, 
még  a  kormány  részén  is,  nagyon  észrevehető  volt  a 
haladásra  való  törekvés.  Széchenyi  ezt  megbecsülésre 
méltó  eredménynek  tartotta,  és  mivel  az  ellenzéki  szellem 
a  múlthoz  képest  na2;y  aiányban  megnövekedett,  a  közös 
munka  és  az  elérhető  eredmény  érdekében  minden  további 
izgatást  károsnak  tartott.  Megvitatta  ezt  barátaival,  köztük 
Deák  Ferenczczel  is,  kit  higgadtsága  miatt  már  ekkor  veze- 
tőnek akart.  1840  szeptember  30-án  a  vele  való  megálla- 
podás eredményeként  azt  írta  naplójába,  hogy  „most  nem 
kell  agitatio.  Mi  mindnyájan  azon  leszünk,  hogy  a  vár- 
megyei relatioknál  semmi  túlságra  ok  ne  adassék.  Félek 
Baloghtul,  Somsitstul  ...  de  kivált  Batthyányi  Lajostul, 
mert  kivált  ezen  utolsó  agitálni  fog".  Ily  felfogással 
figyelte  meg  a  Pesti  Hirlapot,  s  már  néhány  szám  meg- 
jelenése után  felismerte  benne  azt  az  izgató  modort,  a 
melyet  vörös  fonálként  látott  minden  vezérczikkében,  és 
a  melyet  veszélyesnek  vélt  a  békés  együttmunkálás  és 
előhaladás  szempontjából.  Még  januárban  hevesen  kikelt 

a  lap  ellen  barátai  és  ismerősei  előtt,  s  késznek  nyilat- 
kozott a  Pesti  Hirlap  ellen  fel  is  lépni.  Természetes,  hogy 
e  heves  fellépésének  nagy  volt  a  hatása.  Több  barátja 
csiUapította  Széchenyit,  sőt  Eötvös  József,  a  ki  éppen 
akkor  indult  körútra  Borsod  és  Szabolcs  vármegyébe, 
megigérte,  hogy  megfigyeli  a  Pesti  Hírlapnak  a  vidéki  olva- 
sókra tett  hatását.  Eötvös  —  1841  márcz.  1-én  kelt 
levele  szerint  —  azt  találta,  hogy  a  Pesti  Hirlap  általá- 
ban köztetszést  nyert  mindenütt,  s  hatása  nem  lázító. 
Kérte  azért  Széchenyit  a  közügy  érdekében,  ejtse  el  a 
Pesti  Hirlap  ellen  tervezett  föUépését,  mert  ezt  csak  félre- 
magyaráznák, őt  elveinek  változtatásával  vádolnák,  s  a 
közbizalom  nem  a  Pesti  Hirlap  iránt,  hanem  irányában 
csökkenne  meg. 

Széchenyi  kikérte  Deák  Ferencznek  a  tanácsát  is. 
Hivatkozva  1840  ápr.  30-iki  beszélgetésükre,  1841  febr. 
1-ei  levelében  Pulszky  Ferencz  útján  kérte  véleményét, 
helyesli-e  a  Pesti  Hirlap  szüntelen  dorongolásait.  Közölte 
vele,  hogy  az  eddig  elért  eredményt  nem  engedi  e  lap 
modora  által  eltiportatni,  s  hogy  a  mint  eddig  ellene  állott 
a  felsőbb  önkénynek,  kész  testével  ellenszegülni  a  zavargó 
terrorizmusnak ;  csak  a  móddal  nincs  tisztában,  s  erre 
kéri  tanácsát. 

Deák  későn,  csak  márczius  20-án  írta  meg  véleményét. 
Szerinte  van  izgatás  a  Pesti  Hirlaphsm,  s  modora  is  gyak- 
ran kemény,  de  ez  nem  veszélyes  már  azért  sem,  mert 
csakhamar  át  kell  térnie  az  általánosságból  a  részletekre ; 
a  harcz  a  kezdő  újság  ellen  káros,  mert  személyes  harczot 
fog  fejleszteni,  a  mi  csak  a  hazának  árthat. 

Széchenyi  kárhoztató  véleményéről  tudomást  szerzett 

természetesen  Kossuth  Lajos  is,  a  kire  a  vád  a  lét  kér- 
dése volt.  Ö  is  barátaihoz  fordult  s  tőlük  kért  véleményt 
és  tanácsot  oly  hatalmas  ellenféllel  szemben,  mint  a 
milyen  Széchenyi  volt.  Eötvös,  Deák  (azonfelül  Wesselényi) 
vele  is  tudatták  véleményüket,  s  bár  ez  Kossuthra  ked- 
vező volt,  mégis  a  lap  szerkesztésében  őt  óvatossá  tette. 

Széchenyit  a  Pesti  Hirlap  januári  vezérczikkei  azon- 
ban annyira  felizgatták,  hogy  nem  hallgatva  barátai 
kérésére,  nem  várva  be  Deák  véleményét,  már  február 
6-án  egy  politikai  röpirat  írásába  fogott.  Ezt  Lélekharang- 
nak, két  nappal  utóbb  Anti- Vezér- Czikhiek,  majd  Anti 
Kelet  Népének  akarta  elnevezni,  s  ebből  lett  A  Kelet  Népe 
czímü  műve.  Eötvös  márczius  1-ei  és  Deák  márcz.  20-iki 
levele  már  nem  tudták  feltartóztatni  munkájában,  sőt  inkább 
ellenük  izgatták  fel  őt.  Az  írás  állandó  izgalomban  tartja  őt,  s 
kisebb-nagyobb  részleteket  felolvas  Orosz  Józsefnek,Wald- 
stein  Jánosnak,  tárgyal  a  Casinóban  Batthyányi  Lajossal, 
Bezerédj  Istvánnal,  a  ki  sokat  fáradozott  azon,  hogy  azellen- 
tétet  elsimítsa.  Somsich  is  igyekezett  lebeszélni  Széchenyit 
támadásáról  vagy  legalább  arra  rábírni,  hogy  ne  legyen  ez 
nyílt  támadás  Kossuth  ellen,  de  o  sem  ért  czélt.  Széchenyi 
szorgalmas  munka  után  június  elején  végre  befejezte  s 
még  e  hónapban  kinyomatta  művét  Trattner-Károlyinál. 

Művében  aposztrofálja  „a  lelkes  keleti  raj"-t,  a  fiatal 
magyar  népet  s  hivatásul  tűzi  eléje,  hogy  nemes  tulajdonait 
kifejtve  képviselje  az  ázsiai  törzseknek  eddig  ki  nem 
fejtett  sajátságait.  Innen  a  mű  neve :  A  Kelet  Népe.  A  mű 
a  következő  három  részből  áll:  1.  Széchenyi  1825.  évi 
fellépésének  és  politikai  pályájának  magyarázata  és  iga- 
zolása, 2.  Kossuth  politikájának  és  Pesti  Hirlapjai  iránya- 

nak  megtámadása  és  3.  a  további  teendők  megállapítása. 
Széchenyi  először  is  azt  fejti  ki,  hogy  a  magyar,  nemzeti- 
ségét is  elhanyagolva,  álomba  merült,  a  sír  szélére  jutott, 
a  melyből  egy  nemes  lény  támogatásával  1825-ben  fel- 
lépésével felriasztotta.  Nem  terv  nélkül  működött,  de  nem 
tárhatta  fel  nyíltan  a  czélt,  mert  akkor  káros  lehetett 
volna,  mikor  a  hazaszeretet  és  királyhűség  ellentétes 
fogalmak  voltak.  El  kellett  oszlatni  először  is  azt  a  hitet, 
hogy  a  kormány  a  magyarság  ellen  tör,  a  magyarok 
meg  forradalomra  törekesznek.  A  czélt  a  messze  jövőre 
tűzte  ki,  de  csakhamar  felülről  szárnyát  szegték,  alulról 
túlszárnyalták.  A  kormány  szembehelyezkedett  az  idők 
árjával,  itthon  meg  a  szenvedélyek  mindinkább  emelked- 
tek. A  nemtő,  a  magyarok  istene,  azonban  megsegített 
bennünket,  mert  az  1839— 40-iki  országgyűlés  óta  új  idő- 
szak derült  fel  reánk :  kitűnt  ugyanis,  hogy  a  kormány  is 
haladni  akar.  Ezt  saját  érdekünkben  fel  kellett  használ- 
nunk s  minden  izgatás  nélkül  munkához  kellett  fognunk. 
Felmerült  a  terv,  hogy  szükségünk  volna  oly  nemzeti 
hírlapra,  mely  a  haladás  határvonalát  kijelölje  s  meg- 
született 1841-ben  a  Festi  Hirlap.  Ez  a  hírlap  azonban 
„megsemmisítésre  vezeti  a  magyart",  ha  modorát  abba 
nem  hagyja.  Kossuthnak  szándéka  tiszta,  elveit  is  nagyob- 
bára  magáénak  ismeri  el,  de  szempontja,  melyből  körül- 
ményeinket felfogja,  hibás,  mert  nem  lassan,  kímélettel 
ialad,  hanem  ostorozva  hajtja  mindenüvé  elterjedő  lapjá- 
val népünket  az  anarchia  felé,  s  így  lapja  a  „revolutionarius 
syllogismus  antecedense".  A  szívhez  szól,  pedig  az  ész- 
hez kellene  szavát  intézni,  franczia  modor  szerint  műkö- 
dik. Széchenyi  fővádja  ellene  az,  hogy  gyűlöletessé  teszi 

a  főrendüeket  a  köznemesek,  a  kiváltságos  rendet  a 
tömeg  előtt,  pellengére  állítja  a  hatóságokat  és  kétségbe- 
vonja a  létező  dolgok  helyességét.  Hibája  az  is,  hogy 
nem  kigondolt  terv  szerint  adja  elő  a  teendők  sor- 
rendjét, hanem  rögtönöz,  mert  kisdedóvóintézet.  Mátyás- 
szobor, tömlöczök  jobb  elintézése  stb.  jó,  de  ezeknél 
fontosabb  bajunk,  hogy  municipiumaink  hanyatlanak,  a 
városokban  sok  a  por  és  sár,  nincs  dologkórház,  lako- 
saink szegények,  tudatlanok  stb. 

Széchenyi  e  vádjait  az  egyes  vezérczikkek  taglalásá- 
val bizonyítja.  Rámutat  a  czikkeken  végigvonuló  „veres 
fonálra",  kitér  a  sorok  közt  fel-felmerülő  azon  szemrehá- 
nyásra, mintha  most  vissza  akarna  vonulni,  mert  megijedt  a 
mozgalomtól.  Épúgy  visszautasítja  a  conservativ  párt  túl- 
zói által  terjesztett  véleményt,  hogy  ő  idézte  elő,  s  így 
ő  felelős  a  conflagratióért.  Tiltakozik  az  ellen  is,  hogy 
Kossuth  ugyanazt  állítja,  a  mit  ő  előbbi  müveiben  hirde- 
tett. Kimutatja,  hogy  a  fő  különbség  köztük  az  eszme 
alkalmazásában  van.  Kossuth  a  makacsokat  tartja  szem 
előtt  s  azt  hiszi,  hogy  a  többség  nem  akar  tenni.  Akar 
a  többség,  de  nem  tudja,  miként.  Fogjunk  kezet  s  halad- 
junk előre,  de  ne  kényszerítéssel,  mert  ez  ellenszegülést 
szül.  Széchenyi  a  középutat  tartja  jónak,  azért  a  kormány 
és  a  haza  közt  foglal  helyet ;  pártolja  a  nemzeti  és  alkot- 
mányos felemelést  czélzó  kormányt,  ellenzéke,  ha  ezt 
nem  teszi.  Nem  kell  neki  a  sárgafekete  lobogó,  de  a 
vörös  sem.  Kész  részt  venni  a  közterhekben  a  felelősség 
kívánása  nélkül  is  addig,  míg  a  kiváltságtalanok  adójá- 
nál sem  kívánják.  A  büntető  törvény  és  védkötelezettség 
legyen  mindenkire  nézve  egyenlő.  Az  erők  összesítésére 

szerinte  központ  kelU  hogy  a  vármegyék  szétágazásai 
kiegyenlítődjenek.  Ez  a  központ  Budapest  legyen,  s  azért 
tegyük  ezt  kívánatossá.  Az  ősiségét  küszöböljük  ki  a 
fiscalitási  jogok  csorbítása  nélkül.  Emeljük  a  földbirtoko- 
sok hitelét,  hogy  a  parlagon  heverő  föld  értékesebb  legyen. 
Gondolkodjunk  Pesten  keresztül  vezető  országos  kő,  vas 
vagy  vízi  útról.  ÁlKtsunk  fel  nemzeti  bankot.  A  nevelést 
más  körülmények  közt  a  legfontosabbnak  tartaná,  de  bo- 
nyolult létünkben  ez  másodrangú,  már  azért  is,  mert  elin- 
tézése nem  egyedül  tőlünk  függ.  A  mi  és  mikéntre  nézve 
ajánlja,  hogy  a  magyarság  terjesztésével  óvatosan  halad- 
junk előre,  e  helyett  igyekezzünk  inkább  az  alkotmányt 
anarchia  nélkül  mindenkire  kiterjeszteni.  Azonkívül  ne 
1  óljuk  a  hibát  hátramaradásunkért  mindig  másra,  hanem 
keressük  először  magunkban;  ébreszszük  a  kötelesség- 
érzetet a  haza  iránt,  s  ez  ne  korteskedésben,  hanem 
inkább  zarándoki  önmegtagadásban  nyilvánuljon,  végül 
állítsunk  a  budai  hegyekben  Walhallát,  a  hol  jobbjaink 
legalább  a  halálban  egyesüljenek. 

Széchenyi  e  gondolatait  247-2  íves  művében  bő  részle- 
tezéssel, gyakran  hosszadalmas,  bonyolult  körmondatok- 
ban, de  sok  helyütt  lelkesen  fejtegeti.  Müve  kisebb  részekre 
oszlik,  úgy  hogy  valóságos  vezérczikkek  gyűjteménye,  mint 
ez  fogalmazványából  is  kitűnik,  s  ebben  némileg  hatással 
voltak  a  mű  szerkezetére  nézve  Kossuth  vezérczikkei. 
A  mű  első  felében,  midőn  önmagáról  szól,  midőn  fellépését 
igazolja,  hangja  elégiái,  igen  gyakran  kétségbeesett,  a 
hol  pedig  a  hazáról  ír,  nem  egyszer  ódái  szárnyalású. 
Művének  második  felében  ellenfeleivel,  különösen  Kossuth- 
tal szemben  szereti  a  gúnyt  alkalmazni.   Ilyenkor  túloz, 

gyakran  kíméletlen  is.  Ott,  a  hol  a  fenyegető  veszélyt 
ecseteli,  megindít  könyörgő,  szívreható  hangjával,  szinte 
hallani  véljük  kétségbeesett  jajkiáltását,  a  melylyel  meg 
szeretné  menteni  a  hazát.  Állításainak  bizonyítására  szereti 
az  életből,  különösen  a  gőzgépek  köréből  vett  példákat 
és  nagyon  gyakran  aposztrofál. 

A  Kelet  Népe  június  23-án  jelent  meg  1000  példány- 
ban. Már  jóval  a  mű  megjelenése  előtt  közhírré  vált, 
hogy  Széchenyi  —  hisz  maga  hirdette  a  Nemzeti  Casino- 
ban  és  másutt  is  —  a  Pesti  Hirlap  modorát  meg  fogja 
támadni,  s  azért  a  mű  érthető  feltűnést  keltett  s  nagyon 
rövid  idő  alatt  teljesen  elfogyott,  úgy  hogy  második  kiadás- 
ban is  megjelent.  Hatása  mindjárt  kezdetben  nagyon 
eltérő  volt.  A  mű,  mint  ezf  maga  feljegyzi,  tulajdonképen 
senkinek  sem  tetszett  (június  18-áu),  de  sokan  olvasták, 
sőt  egyes  olvasókörökben  részleteket  is  felolvastak  belőle. 
Az  érdeklődés  oly  nagy  volt.  hogy  Orosz  József  szabadon 
németre  is  le  akarta  fordítani,  s  szó  volt  arról,  hogy  Kossuth 
Felelete  is  lefordíttassék,  sőt  a  fordítás  kérdése  a  Pesti  Hir- 
lap és  Jelenkor  közt  vitára  is  adott  alkalmat.  Széchenyi 
egyéni  nagy  súlya  és  —  addig  példátlan  —  súlyos  támadása 
teljesen  megmagyarázza  a  nagy  érdeklődést  és  a  vegyes 
hatást,  a  melyet  minden  pártban  keltett.  A  támadás  nem- 
csak Kossuth  személyét  érdekelte,  de  érintette  a  szaba- 
dabban mozgó  magyar  sajtót  is,  innen  van,  hogy  a  Kelet 
Népe  szokatlanul  fellendítette  a  politikai  röpirat-irodalmat. 

Maga  Kossuth  hírlapjában  a  mű  megjelenésekor  ki- 
jelentette, hogy  szintén  könyvben  fog  felelni.  Azonban 
válaszának  megjelenése  előtt  és  után  is  többen  hozzá- 
szóltak a  támadáshoz. 

E  röpiratok  között  legelső  volt  a  Kdét  Népe  után  alig 
egy  hónappal  névtelenül  megjelenő  A  kelet  népe  közt  egy 
ember  czímü  kis  röpirat.  Érthetetlen  zagyvalék  az  egész 
elejétől  végig,  de  az  egyes  szakaszok  czimei,  a  tárgytól 
való  eltérései,  hosszadalmassága,  a  24V2  ívre  való  hivat- 
kozás kétségtelenné  teszi,  hogy  az  irat  nem  annyira 
Kossuth  ellen  van  intézve,  mint  inkább  Széchenyi  írói 
módját,  a  tárgytól  való  eltéréseit,  hosszadalmasságát 
akarja  kigúnyolni. 

Tárgyilagos  és  békitőhangú  Fáy  András  Kelet  népe^ 
nyugaton  (1841)  czímű  rövid  műve.  Fáy  nagy  tisztelője 
volt  Széchenyinek  is,  Kossuthnak  is.  Művében  nem  czáfol, 
inkább  Széchenyi  és  Kossuthtól  való  eltérő  véleményét 
adja.  Szerinte  az  ébredés  után  a  teendő  és  szerep  a 
következő :  a  népet  hírlap  útján  kell  fogékonynyá  tenni 
az  alkotott  törvények  engedményeire,  a  kiváltságosakat 
pedig  könyvvel  az  engedmények  adására,  a  kormányt 
ellenben  óhajunk  igazságáról  az  országgyűlésen  kell 
meggyőznünk.  Széchenyi  vádját  túlzottnak  tartja,  s  a 
Pesti  Hirlaphan  nem  találja  meg  a  veres  fonalat. 
Kossuth  gyakran  inkább  a  szívhez  szól  mint  az  ész- 
hez, s  modora  ezért  nem  javaiható,  de  nem  hibás, 
Széchenyi  taktikája  sem  kis/.ámoltabb,  mert  nyílt  könyv- 
vel támadja  Kossuthot  az  egész  haza  előtt,  a  mi  a 
hírlapírásra  káros  lesz.  Egyetért  ugyan  Széchenyi  hala- 
dási elveivel,  de  kívánja,  köteleztessék  a  kormány  szám- 
adásra, mert  különben  a  közös  adózás  kivihetetlen.  Szüksé- 
günk van,  szerinte,  az  ausztriai  házzal  való  összeköttetésre, 
de  a  hadügyön  kívül  az  örökös  tartományoktól  függet- 
lenül intézzük  dolgainkat.  Az  ősiségnél  legyünk  óvatosak. 

nehogy  a  haza  idegen  kezekbe  kerüljön.  Széchenyivel 
ellentétben  a  nevelést,  kisdedóvást  különös  fontosságú- 
nak tartja  a  magyarosodás  miatt  és  kárhoztatja,  hogy 
Széchenyi  magyar  művészeinket  kicsinyli. 

Midőn  azonban  Kossuth  a  Pesti  Hirlaphan  megtámadta 
Fáyt,  mert  az  új  törvények  vitatását  a  hírlap  köréből  el 
akarta  vonni,  Fáy  fenti  művének  második  kiadásában 
(1842)  ráolvasta  Kossuthra,  hogy  a  hírlapi  vitatáshoz  sajtó- 
szabadság, népképviselet  és  bizonyos  közműveltség  szük- 
séges, a  mely  feltételek  nálunk  nincsenek  meg,  és  a 
melyek  hiányában  a  köznép  szokatlan  felriasztása  csak 
mértéktelen  követeléseket  szül ;  megmondta  azt  is,  hogy 
nálunk  gondosabb  számítással  kell  a  teendőkhöz  látni, 
mert  ha  a  váróknál  a  reményt  felcsigázzuk,  nem  tudván 
mi  okozza  a  késedelmet,  „a  béketűrés  fejér  fonala  meg- 
szakad, s  veres  fonal  kötődik  helyébe". 

Kossuth  szűkebb  köréből  Záborszky  Alajos  szólalt  fel 
elsőnek  a  Pesti  Hirlap  elleni  támüdás  ügyében  A  Pesti 
Hirlap  elleni  gyanúsítások  és  a  haladás  czímű  röpiratá- 
val, a  mely  a  kiadók  jegyzete  szerint  Széchenyi  művé- 
nek megjelenése  előtt  került  a  nyomdába,  de  a  melynek 
egyes  részletei  kétségtelenül  bizonyítják,  hogy  Záborszky 
előtt  nem  volt  teljesen  ismeretlen  Széchenyi  műve*. 

Záborszky  csak  néhány  ellenvetést  czáfol.  A  Pesti 
Hirlapot  szükségesnek  tartja,  sőt  állásfoglalását  kevesli. 
A  modor  nála  ízlés  dolga,  s  ha  ez  szakadást  idézne  elő 
az  ellenzékben,  nem  volna  baj,  mert  az  elpártolok  csak  útjá- 


•  Széchenyi  naplóje^zete  szerint  Záborszky  a  nyomdánál 
rezte  meg  a  mű  egyes  részeit. 

ban  vannak  a  haladásnak.  Félreismerhetleniil  Széchenyire 
czéloz,  midőn  kijelenti,  hogy  a  hazának  mindig  voltak 
hasznos  és  dicső  emberei,  de  nélkülözhetetlen  senki  sem 
volt,  s  a  ki  azt  hiszi  magáról,  hogy  ő  egyedül  a  haladás 
vezére,  az  saját  hiúságának  bábja.  Általában  kigúnyolja 
a  juste  milieu  embereit  s  melegen  védi  a  haladás  ügyét 
és  a  sajtószabadságot, 

Záborszky  művével  körülbelül  egy  időben  jelent  meg 
b.  Eötvös  József  röpirata:  Kelet  népe  és  a  Pesti  Hír- 
lap (1841).  Eötvös  az  igazságnak  vélt  eleget  tenni  fel- 
szólalásával. 0  a  taktikát  nem  tartja  lényegesnek,  sőt 
gyakran  éppen  károsnak.  Helyesli  Széchenyi  taktikáját, 
a  magyarosodást  és  az  összbirodalmi  helyzet  méltánylá- 
sát. A  Pesti  Hirlap  ezeket  nem  sértette,  mert  a  magya- 
rosodásról mérséklettel  szólt,  a  nem  korszerű  javaslatok- 
nál pedig  lehetetlen  a  szoros  logikai  egymásutánt,  a  rend- 
szeres reformot  megtartani.  A  Pesti  Hírlapnak  e  tekintetben 
nem  lehet  semmit  a  szemére  vetni,  mert  a  kifogásolt 
Mátyás  szoborról  vezérczikkeiben  nem  szólt,  a  tömlöczök 
javitása  az  állapotok  tarthatatlansága  miatt  nem  időelőtti, 
a  nevelés  ügye  meg  éppen  korszerű,  s  a  politikai  jogok 
kiterjesztésének  főfeltétele,  sőt  sürgős,  mert  csak  ma- 
gasabb műveltségünkkel  állhatjuk  meg  helyünket  a  nem- 
zetiségekkel szemben.  Ha  elrendelése  nem  tőlünk  függ, 
nem  következik,  hogy  ez  ügyben  semmit  sem  tegyünk. 
A  modorra  nézve  Eötvösnek  az  a  véleménye,  hogy  az 
ész  és  szív  merev  elválasztása,  mint  azt  Széchenyi 
tesiíi,  nem  jó  következményekkel  jár.  Az  egyes  orszá- 
gokkal bizonyltja,  hogy  egymástól  nem  választhatók  el, 
s  az  ész  maga  nagyra  nem   vezet   a  szív   nélkül.  Maga 

Széchenyi  is  szólt  a  szívhez,  ugyanezt  tette  a  Pesti 
Hirlap  is.  Kimutatja  hosszasan,  hogy  Széchenyi  vádját 
nem  bizonyítja  be.  A  Pesti  Hirlap  nem  izgatta  a  birtok- 
talanokat  a  birtokosok  ellen,  s  ha  az  a  néhány  szó,  mi 
a  lapban  előfordul,  ezt  tenné,  akkor  a  sajtó  szabadabb 
léte  nem  ér  semmit.  Nem  teszi  a  felsőbbséget  gyűlöletessé, 
hisz  csak  egyes  esetekről  szólt,  a  főrendeket  sem,  mert 
csak  egyes  egyénekről  irt  s  a  többségtől  igazságot  várt. 
Az  a  Széchenyi,  a  ki  a  haladást  hirdette,  nem  kíván- 
hatja, hogy  ne  a  jog  és  igazságtól,  hanem  egyesek  kegyel- 
métől várjuk  a  nemzet  jövőjét,  a  törvényes  engedményeket, 
A  municipalitas  depopularisatióját  sem  idézi  elő  a  lap, 
söt  inkább  hasznos  volt  felszólalása.  Sok  baj  van,  s  eze- 
ken a  kormány  hatalmának  növelése  segíthetne,  de  ez 
viszont  korlátozná  a  megye  hatalmát,  s  így  a  bajon  csak 
a  nyilvánosság  segít.  Széchenyi  aggodalmai  tehát  alap- 
talanok. A  hírlap  eddig  sok  jót  eszközölt.  Hibázott  Széchenyi, 
midőn  a  modor  ellen  írt,  mert  okai  a  szabadabb  sajtó 
ellen  szólnak,  s  ha  fejlődésünk  ügye  oly  gyenge,  hogy 
egy  hírlap  modora  veszélyes,  akkor  nem  vagyunk  még 
érettek  a  szabadságra.  Széchenyi  fellépése  óta  változott 
az  idő,  a  szabadabb  vitatás  már  nem  veszélyes,  mert  a 
nemzet  nyugodt. 

Eötvös  higgadt  hangú  röpiratában,  mint  látjuk,  eléggé 
meggyőzően  mutat  arra,  hogy  Széchenyi  fellépése  szük- 
ségtelen volt,  azonkívül,  hogy  vádjait  nem  tudta  bebizonyí- 
tani. Széchenyi,  mint  feljegyzéséből  tudjuk,  érezte,  hogy 
Eötvös  müve  „mesterien  ügyvédi"  s  hogy  veszedelme- 
sen tompította  fellépésének  hatását.  Eötvös  tényleg  nagy 
szolgálatot  tett  Kossuthnak,  mintegy  előkészítette  az  utat, 

Kossuth  néhány  nappal  később  megjelenő  Felelet  gróf 
Széchenyi  Istvánnak  (1841)  ez.  válasza  számára. 

Kossuth  válaszában  mindenekelőtt  erősen  megtámadta 
Széchenyi  önéletrajzi  vallomásait.  Szerinte  Magyarország 
nem  volta  sír  szélén  Széchenyifellépéseelőtt,saífiíeí,Fitó5r 
egyes  helyei  azt  mutatják,  hogy  felébredésünket  nem  a 
felsőbb  isteni  hatalomnak  köszönhetjük.  Széchenyi  érdeme, 
hogy  korát  megértette  és  a  nemzet  jobbjai  gondolatának 
szavakat  adott :  ezért  méltán  a  legnagyobb  magyar.  Téve- 
désben van  Széchenyi  a  hon  állapotára  nézve,  mert  nem- 
csak ő,  hanem  a  megyék,  a  sajtó  is  közreműködtek  az 
előhaladáson,  de  tőle  eltérően.  Ezt  Széchenyi  nem  akarja 
észrevenni,  ezért  nem  szabad  csodálkoznia,  ha  elmaradt. 

A  Pesti  Hírlap  nem  mint  ellenzéki  orgánum  szüle- 
tett, azzá  csak  lett,  s  ha  modora  rossz,  kötelessége  lett 
volna  Széchenyinek  tanácsával  a  helyes  útra  terelni,  nem 
pedig  az  első  számok  után  mindenütt  szenvedélyesen  fel- 
lépni ellene. 

Széchenyinek  ajánlott  hírlapi  programmja  kivihetet- 
len. A  Pesti  Hírlap  ellen  emelt  vádjait  nem  bizonyítja 
okokkal,  rémet  lát,  s  vádja  ^^ingerültségből  eredett  bosszan- 
kodási  syllogismus".  A  Pesti  Hírlap  a  népszerűséget  nem 
hajházta,  ez  csak  eszköz  volt  a  jónak  elérésére,  de  azért 
nem  áldozott  fel  semmit  érte  s  azt  hiszi,  hogy  bevál- 
totta azt,  mit  Ígért :  nem  térítette  el  sem  polgártársainak 
heve,  sem  a  hatalmasok  komor  tekintete. 

Széchenyi  szív-  ós  észelmélete  sem  állhat  meg,  mert 
nem  választhatók  el.  Csak  az  jó,  ha  az  ész  helyesli  azt, 
a  mit  a  szív  akar,  a  szív  pedig  azt  akarja,  a  mit  az  ész 
javasol.  A  mit  Széchenyi  a  modor  ügyében  szemére  vet. 

szorosan  összefügg  az  izgatással.  Módszere  az  volt,  a  mi 
Széchenyié.  Igaz,  hogy  a  kormány  irányában  nem  kell 
agitatio,  de  kell  a  nemzetnél,  a  mit  Széchenyi  is  úgy 
fejez  ki:  „majd  halkkal,  majd  gyorsan".  A  haladásban 
3  fok  van  :  az  agitatio,  a  discussio  és  a  cselekvés.  E  téren 
is  Széchenyinek  azt  az  elvét  követte,  hogy  a  nemesen 
érző  szív  jelöljön  ki  tárgyat,  hogy  az  értelem  ingert  kap- 
jon a  módosításra,  s  mindig  hideg  számokkal  fejtegette  a 
tárgyakat  először.  Széchenyi  azt  állítja,  hogy  az  alkot- 
mány várát  kívülről  ijesztgeti.  Ez  csak  örökváltsági  aján- 
latára vonatkozhatik.  Ez  ügyben  azt  fejtegette,  hogy  ha 
magunk  nem  segítünk,  a  törvény  fog  rá  kötelezni.  Ha 
ez  hiba  volt,  akkor  sehogy  sem  képes  Széchenyi  tetszé- 
sét megnyerni.  Az  egyes  tárgyaknál  modora  az  ügy  állá- 
sához képest  változott.  Tisztán  feltárta  a  rendszer  hibáit, 
mert  csak  így  lehet  foltozás  helyett  gyökeres  javítást 
elérni.  Széchenyi  a  hideg  számítást  ajánlja,  de  könyve 
ellentéte  a  hideg  számításnak  s  következetlen  is,  mert  a 
Pesti  Hirlap  Széchenyi  szerint  egyszer  a  revolutio  előz- 
ménye s  gyilkolja  a  nemzetet,  másszor  meg  a  lap  jövője 
az  elfelejtés,  ismét  máskor  olyan  mint  a  misericordianus 
fráter. 

A  birtokmegtámadás  vádjára  Kossuth  idézi  azt,  a  mit 
Széchenyi  annak  idején  Dessewffy  József  Taglalatára 
válaszolt,  a  ki  ugyanezt  vetette  Széchenyi  szemére.  Egyéb- 
ként az  a  Széchenyi,  a  ki  a  lánczhid  miatt  Buda  és  Pest 
földjét  és  vámszedési  jogát  kisajátította,  nem  léphet  fel 
jogosan  ily  váddal.  Azok  a  kívánságok  pedig,  a  melyeket 
Széchenyi  alkotmányunk  kiterjesztésére  könyvében  ajánl, 
sokkal  tovább  mennek,  mint  a  mennyit  a  Pesti  Hirlap 

eddig  tett.  Széchenyi  vádját  arra  alapítja,  a  mit  a  Pesti 
Hirlap  a  szívtelen  gazdáról  írt,  de  ezt  —  szerinte  — 
annyira  travestálta,  hogy  ha  a  Pesti  Hirlaphan  „veres 
fonal",  az  ő  travestálásában  „véres  fonal"  vehető  észre, 
mert  minden  vagyonost  ellene  zúdít.  Széchenyi  műveiből 
vett  idézetekkel  bizonyítja,  hogy  Széchenyi  sokkal  jobban 
támadta  annak  idején  a  kiváltságos  rendet,  mint  a  Pesti 
Hirlap  némely  helyen  tette.  Az  izgatás  vádjára  meg- 
jegyzi, hogy  eddig  nagyobb  mértékű  azért  volt,  mert 
általánosságban  kellett  a  dolgokhoz  szólni.  A  haladás 
közszükség  lett.  nem  lehet  semmivel  sem  elnyomni.  Rém- 
képet lát  Széchenyi,  s  ha  Robespierrenek  nevezte,  már 
messzebb  ment  nála,  mert  kijelölte  az  első  áldozatot. 
Forradalomról  szó  sincs  Magyarországon,  „de  azért  nem 
jó  az  ördögöt  a  falra  festeni". 

Széchenyi  nemcsak  a  sajtószabadságot  tartja  veszélyes- 
nek, hanem  még  a  censura  könyvvizsgálati  szabályait  is 
tágaknak  találja,  a  mi  reformatori  működésével  nagy  ellen- 
tétben van. 

Müveiből  vett  idézetekkel  bizonyítja,  hogy  a  Kelet 
Népe  ellentétben  van  előbbi  műveivel  és  akadályozza  az 
egy  czél  felé  törekvést.  Javaslataiból  csak  az  idegen 
ajkúakra  nézve  van  Kossuthnak  észrevétele.  Az  idegen- 
ajkúak  gúnyolását  a  Pesti  Hirlap  is  hibáztatta.  Véleménye 
az,  hogy  azoktól,  a  kiket  az  alkotmány  sánczaiba  már 
felvettünk,  követelnünk  kell  az  alkotmányhoz  való  alkal- 
mazkodást; azokkal,  a  kiket  még  nem  fogadtunk  be, 
legyünk  óvatosak,  s  erre  szükséges  a  népnevelés.  A  magán- 
életet ne  bántsuk,  de  kívánjuk  a  nemzeti  élet  magyar- 
ságát. Ha  a  politikai  jogok  tágításáról  szó   volt  eddig, 

azt  hangoztatták,  hogy  először  nevelni  kell  a  népet,  most 
Széchenyi  azt  mondja,  hogy  előbb  politikai  jogot  kell 
adni,  azután  nevelni.  így  soha  ki  nem  jutunk  a  circulus 
vitiosusból.  Egyik  úttól  sem  fél,  de  a  neveléssel,  bármelyi- 
ket kövessük,  sietnünk  kell. 

Mint  látjuk,  Kossuth  sok  helyütt  sikerrel  védekezett, 
s  rámutatott  néhány  ellentétre,  a  mely  Széchenyi  Kelet 
Népe  és  előbbi  művei  közt  tényleg  meg  volt.  Védiratának 
hangja  igen  erélyes  és  keserű,  midőn  Széchenyinek  fel- 
lépésére vonatkozó  nézetét  támadja;  a  hang  nem  ment  a 
gúnytól  ott,  a  hol  Széchenyiben  az  ellentétet  mutatja  ki, 
de  igyekszik  ott,  a  hol  saját  személyéről  szól,  szerény  lenni, 
sőt  saját  hatását  kicsinyíteni. 

Találó  gr.  Dessewffy  Aurélnak  nyilatkozata  Kossuth 
válaszáról,  hog}'  keserű  kritikája  a  Kelet  Népének,  mint 
önálló  műnek,  és  kíméletlen  bonczolása  Széchenyi  pályá- 
jának. 

Széchenyi  is  érezte,  hogy  Kossuth  válasza  ügyes. 
„Vannak  pillanatok,  írja  ekkor  iV^ctpZdjában,  mikor  kétel- 
kedem abban,  jó  volt-e  a  Hitellel  és  Kelet  Népével  fellép- 
nem. Ha  egyszer  elhatalmasodik  leikünkön  a  kételkedés, 
akkor  vége  a  földi  boldogságnak."  Több  más  naplójegy- 
zete mutatja,  hogy  ez  időben  mily  izgatott  volt  lelke,  s 
gyakran  azt  gondolta,  mindez  reá  nézve  a  politika  nemezise. 

Széchenyi  műve  és  a  válaszok  természetesen  a  hír- 
lapokat és  folyóiratokat  is  foglalkoztatták.  A  Kelet  Népé- 
vel a  Jelenkor  foglalkozott  érdemileg  rögtön  a  megjelenés 
után. Nagy Ignácz hosszabb czikkbenhatározottan  Széchenyi 
véleménye  mellett  foglalt  állást.  A  Pesther  Tagehlatt  bő 
részleteket    közölt    minden    véleménynyilvánítás    nélkül. 

A  többi  tartózkodó  volt.  A  válasziratok  ismertetésénél  a 
Jelenkor,  a  Nemzeti  Újság  feltétlenül  Széchenyi  mellé 
áll,  a  Hasznos  Mulatságok  is  inkább  őt  pártolja,  de  a 
Jelenkor  melléklapja,  a  Társalkodó  több  pontban  Eötvös 
felfogásának  ad  igazat,  a  Pesther  Tageblatt,  a  Hírnök 
meg  nem  egyszer  meg  is  csipkedik  Széchenyit  gúnyos 
megjegyzéseikkel. 

A  conservativok  lapja,  a  Világ,  csak  Kossuth  válasza 
után  foglalt  állást.  Itt  X.  Y.  Z.  álnév  alatt  gr.  Dessewfify 
Aurél,  a  conservativok  egyik  legtehetségesebb  egyéne,  szólt 
a  vitához  Pesti  Hírlap  és  Kelet  népe  közti  vitály  ez.  czikk- 
sorozatával,  a  melyben  az  addig  megjelent  válaszokat  (Fáy, 
Eötvös,  Kossuth)  is  felöleli.  Dessewfíy  képes  a  vitázok 
fölé  helyezkedni  s  ily  helyzetből  megítélni  állításaikat. 
Megragadja  ugyan  az  alkalmat,  hogy  atyjának,  gr.  DessewflFy 
Józsefnek  a  Taglalatért  igazságot  szolgáltasson,  mind- 
amellett mindvégig  tárgyilagos  tud  lenni. 

DessewflFy  szerint  Széchenyinek  sokan,  különösen  a 
conservativ  táborból,  szemére  vetették,  hogy  ő  hangoz- 
tatta a  nyilvánosságot,  íme  most  nem  csodálkozhatik  az  ered- 
ményen, annál  inkább,  mert  még  most  is  vállalja  az 
elvekért  a  felelősséget,  csak  a  modort  kárhoztatja.  DessewflFy 
elismeri,  hogy  Széchen^'i  meggyőződésből  írt  s  kétség- 
telen hazaíiságának  adta  jelét,  mert  tudta,  hogy  követ- 
kezetlenséggel fogják  minden  oldalról  vádolni.  Politikai 
nemezist  lát  ebben,  —  mint  azt  Széchenyi  is  sokszor 
hangoztatja  Naplójában  —  mivel  az  a  Yüág  szolgáltat 
ellenfeleinek  fegyvert,  a  melylyel  oly  keserű  gúnynyal 
ostorozta  egykor  a  Hitel  szelíd  bírálatát,  a  Taglalatot. 
Határozottan  rosszalja  a  Kelet  Népe  azon  részeit,   a  hol 


—    201     — 

Széchenyi  ellenfelével  kíméletlen  (pl.  czélzása  Kossuth 
fogságára)  vagy  epés.  A  vádat  illetőleg  azonban  az  a 
véleménye,  hogy  Széchenyi  nem  lát  rémképeket.  Söté- 
ten színezi  ugyan  vádját,  s  a  veszély  nincs  oly  közel, 
mint  hiszi,  de  a  fődolgokban  való.  DessewfiFy  ugyanis 
igen  helyes  érzékkel  kimutatja,  hogy  a  hírlapnál  kétféle 
irány  van:  az  egyik  a  lap  homlokára  van  írva,  és  a 
másik  az  a  szellem,  mely  az  elvek  alkalmazásában  nyil- 
vánul. Ez  utóbbi  a  lapnak  valóságos  iránya,  a  melyet 
gyakran  forma  szerint  nem  lehet  bebizonyítani,  mint  a 
hogy  nem  tudta  ezt  a  Kelet  Népe  sem.  Eötvös  ellené- 
ben, a  ki  ezt  a  kétféle  irányt  nem  veszi  észre,  ki- 
mutatja, hogy  a  Pesti  Hirlap  tiszteli  ugyan  a  sajátot, 
de  a  szabad  föld  eszméje  mellett  izgat ;  ajánlja  ugyan  a 
kormány  iránt  a  bizalmat,  de  tévtanokat  hirdet  s  a 
megyéket  olyasmire  biztatja,  a  miáltal  a  kormány  törvé- 
nyes hatása  semmissé  válik;  czélul  tűzi  ugyan  az  osz- 
tályok egyesítését,  de  az  egyedeket  úgy  állítja  oda, 
mint  a  socialis  rendszer  áldozatát;  a  józan  haladást 
hirdeti  ugyan,  de  az  ifjúságnak  kedvét  keresi. 

Kossuthnak  sokban  igaza  van,  ha  védiratát  a  Kelet 
iVepének,  mint  könyvnek,  kritikájaként  veszszük,  de  mind- 
amellett a  Pesti  Hirlap  irányát  nem  tudja  igazolni.  Magyar- 
országot ugyanis  lehet  egyszerre  öregnek  is,  ifjúnak  is 
venni ;  1825-ben  nem  a  rothadás,  hanem  a  szellem  kész- 
tette Széchenyit  eszméi  kifejtésére,  s  erre  a  nemzet  fogé- 
kony volt.  Igaz,  hogy  Széchenyi  intézményeivel  akart  hatni, 
a  megyéket  pedig  mellőzte,  és  ezért  vált  elszigeteltté. 
A  Pesti  Hirlap  elleni  aggodalmak  azonban  megmaradnak. 
A  Pesti  Hirlap  szólt  ugyan  a  megyék  és  egyedek  ellen, 

de  a  szenvedélyeknek  is  hízelgett,  mert  egyes  eseteket 
megróva,  ámított.  Ámította  az  ifjúságot,  mert  oly  szere- 
pet tulajdonított  neki,  mely  nem  illette  meg ;  ámította 
a  megyéket,  mert  oly  feladatot  tűzött  eléjök,  mely  nem 
hatáskörükbe  való. 

Széchenyi  sötéten  színezett,  s  nem  kell  félni  egyelőre 
a  forradalomtól,  de  ez  az  eszmékben  gyökerezik,  s  a  mi 
a  velőkben  megfogamzik.  a  szenvedélyeken  átbocsátva 
könnyen  cselekedetté  válik. 

A  mi  az  ész-  és  szívféle  országlási  elvet  illeti,  igaza 
van  Eötvösnek,  nem  használja  egyiket  sem  egyik  nem- 
zet sem  tisztán.  Az  ész  erkölcsi  alapon  kitűzi  a  czélt, 
ettől  kell  tanácsot  kérni,  a  szívhez  csak  akkor  szabad 
fordulni,  ha  rábeszélés  is  szükséges.  Nem  is  az  a  hiba 
a  Pesti  Hirlapnál,  hogy  néha  a  szívhez  szól,  hanem  az, 
hogy  előbb  megtéveszti  az  elméket,  és  azután  e  meg- 
tévesztés részére  szól  a  szívhez. 

Eötvössel  és  Kossuthtal  szemben,  a  kik  azt  állították, 
hogy  a  kor  nem  kegyelmet  követel,  hanem  jogát,  azt 
bizonyítja,  hogy  a  törvényhozásnak  a  különböző  módok 
közül  szabadon  kell  választania,  mert  ha  a  jogszerűség 
az  alap,  akkor  lépésről  lépésre  az  általános  szavazati 
jog  fog  bekövetkezni.  A  kor  csak  politikai  méltányos- 
ságot követelhet,  s  ha  ez  igaz,  a  jog  és  kegyelem  szók 
odaállítása  mindkét  részen  reactiót  szül  s  az  engedménye- 
zőt gyűlöletessé  teszi. 

A  nevelésre  nézve  azonban  DessewJBfy  Eötvössel  tart, 
sőt  azt  hiszi,  már  el  is  késtünk,  és  nincs  igaza  Széchenyi- 
nek, sőt  helytelen  volt  részéről,  hogy  a  kormányt  e  tárgy- 
ban meggyanúsította.    A    feladatok    elseje   kétségtelenül 

nemzetiségünk,  s  e  tekintetben  őt  is  aggasztja  némelyek 
féltékenysége. 

Dessewffy  a  vita  eredményéről  is  nyilatkozott,  A  vita 
megállapította,  hogy  előmenetelünknek  szellemi  alapon 
kell  nyugodnia,  nemzetiségünket  nem  szabad  erőszakol- 
nunk, szükséges  a  népnevelés,  közlekedés,  hitelintézet, 
az  ősiség  módosítása,  s  hogy  a  legközelebbi  vitatás 
tárgya  a  házi  adó  elvállalása  és  az  örökváltság  kérdése. 
Nincs  a  vitának  eredménye  a  működési  rendszerre  nézve. 
Széchenyi  és  Kossuth  két  különböző  iskolának  a  híve. 
Széchenyi  a  központosítást  akarja,  de  nála  az  anyagi 
központ  Budapest,  a  szellemi  ő  maga  és  barátai,  az 
elöhaladás  eszközei  az  ő  iratai  és  egyletei,  a  hatáskör 
az  országgyűlésen  kívül  a  vélemények  előkészítése,  Kos- 
suth is  a  központosítás  híve,  de  nála  a  talpkő  a  vár- 
megye és  a  sajtó  nyilvánossága.  Széchenyinél  hiba  az, 
hogy  nincs  tekintettel  a  vármegyékre,  Kossuthnál  meg 
az,  hogy  megfeledkezik  a  törvényes  főhatalom  jogairól 
a  megyék  ellenében. 

Mint  látható,  Desseví'fify  tisztán  lát,  mélyen  belenyúl 
a  dolog  velejébe.  Rámutatott  Széchenyi  hibáira  is,  mind- 
amellett nagy  szolgálatot  tett  neki,  mert  figyelmeztette 
a  hazát,  hogy  a  Kelet  Népét  ne  mint  önálló  könyvet, 
mint  egy  politikai  rendszer  kézikönyvét  nézzük,  hanem 
mint  egy  őszinte,  hazafias  kebel  feljajdulását,  aggodalom- 
teli intését. 

S  éppen  e  tekintetben  nevezetes  Vörösmarty  Mihály 
czikke  az  Athenaeumban  (1841  szept.  22 — okt.  12),  a  hol 
flazay    Gábor   álnév    alatt   ismertette    Széchenyi  müvét. 

Vörösmarty  is  azt  hirdeti,    hogy    Széchenyi   honsze- 

retetból  eredő  aggodalm.ait  a  legmélyebb  meggyőződéssel 
tárja  fel.  Aggodalmai  túlzottak,  néha  bántók,  mert  a 
Pesti  Hírlap  a  várakozásnak  megfelelt  és  új  szellemi 
mozgást  idézett  elő.  A  magyarosodás  tekintetében  Vörös- 
marty inkább  Kossuth  pártján  van,  s  a  művészet  és 
nevelés  fejlesztését  is  hatékonyabban  szorgalmazza.  Ö  sem 
látja  Széchenyi  vádjait  bebizonyítva,  de  szerinte  intése 
igazságos  és  sokat  tehet  az  irányzat  mérséklésére.  A 
Pesti  Hírlap  hibáját  nem  abban  látja,  hogy  forradalmat 
készít  elő,  hanem  hogy  kicsiségekkel  foglalkozik,  és 
alapos  kifejtés  nélkül  ítél  bonyolult  dolgokról.  A  hírlap 
nem  fog  forradalmat  előidézni,  azért  nem  méltányos  Szé- 
chenyi részéről,  hogy  egy  embert  tesz  felelőssé.  A  Kelet 
Népét  e  kifogás  ellenére  is  epochalis  munkának  tartja, 
a  melynek  már  is  megvolt  a  hatása,  mert  a  Pesti  Hírlap 
mérsékeltebb  lőn.  Azt  hitte,  hogy  a  mű  Széchenyi  nép- 
szerűségét növelni  fogja,  de  ebben  Vörösmarty  alaposan 
tévedt. 

Ezentúl  már  csak  két  önálló  röpirat  jelent  meg.  Az 
egyik  Kuthy  Lajos  Polgári  szózat  a  Jcelet  népéhez  (1842) 
czímű  műve,  az  egyedüli  irat,  mely  tisztán  Széchenyi 
mellett  foglalt  állást,  a  másik  Pongrácz  Lajosnak  név- 
telenül megjelent  röpirata :  A  kelet  népe  felnyitotta  sze- 
meit egy  nyugotfinalc  {1842),  Széchenyi  egyéniségének 
szenvedélyes  bírálata.  Egyik  iratnak  sem  volt  nagyobb 
hatása. 

Kuthy  müvének,  terjengőssége  és  nehézkessége  miatt 
sem  lehetett  hatása.  Filozóíiai  alapon  akarta  megvilágí- 
tani a  szívnek  és  észnek  az  országlási  rendszerben  való 
alkalmazását  és  az  alkalmazásban  az  eltérő  hatást.  Végig 

halad  a  régi  és  új  nemzetek  történetén  s  így  mutatja 
meg,  hogy  nálunk  nem  az  értelem,  hanem  az  érzelem 
volt  a  vezető,  s  hogy  szegénységünknek  egyik  forrása  a 
nemzeti  restség,  anyagi  előmenetelünket  pedig  a  gőg, 
balitéletek,  fényűzés  gátolják,  s  hogy  ingerlékenység,  önzés 
és  szalmatűz  jellemez  bennünket.  A  sajtónyilvánosságról 
szólva,  Széchenyi  zendülési  félelmét  nem  osztja.  A  Kelet 
Népe  szerinte  a  Pesti  Hírlapot  meg  akarja  javítani,  meg- 
mutatván azt,  hogy  nem  minden  kedves  egyúttal  hasznos 
is,  azonkívül  az  intelligentiát  munkára  akarja  serkenteni. 
Elérte  azt,  hogy  a  Pesti  Hírlap  nyugodtabb  lett,  élénk 
mozgalom  keletkezett,  de  a  teendőkre  nézve  nézeteltéréa 
támadt. 

Pongrácz  könyvének  minden  szakasza  éles  támadás 
Széchenyi  és  politikája  ellen.  Dicsőíti  kezdetben  Széche- 
nyit, —  a  ki  Hitel  és  Világ  ez.  müveivel  a  nemzetet  fel- 
riasztotta álmából,  —  hogy  annál  kíméletlenebbül  úgy  állítsa 
oda,  mint  a  ki  a  megkezdett  fényes  pályát  abbahagyta. 
Megtámadja  a  mű  czímét,  írásmódját,  egyes  állításokat 
ragad  ki  belőle,  hogy  szembeállítsa  előbbi  műveinek 
állításaival.  Szemére  veti,  hogy  ő  volt  a  túlzók  vezére, 
hogy  a  Pesti  Hírlap  foglalata  eltörpül  a  Világ  gyanú- 
sításaihoz képest.  Szerinte  Széchenyi  uemcsak  a  modort, 
az  elvet  is  támadja,  a  kormányt  pedig  a  Pesti  Hírlap  ellen 
akarja  uszítani,  s  így  többet  szól  a  szívhez,  mint  az 
észhez.  A  Pesti  Hírlap  vezérczikkei  nem  zendülési  syllo- 
gismusok,  hiszen  minden  betűjét  a  censura  engedélyezte, 
s  nem  vitt  ki  a  lap  semmit  nyomtatásra  a  külföldre, 
mint  Széchenyi  a  Stádiumot.  A  mint  Széchenyi  Kossuthot 
kérte  az  izgatás  abbahagyására,  úgy  kéri  Pongrácz  Szé- 

chenyit  a  hazafiság  szent  nevében,  ne  használja  fel  a 
kormánynál    tekintélyét   Magyarország    zavarbahozására. 

Széchenyi  a  censura  útján  előre  értesült  Pongrácz 
gúnyos  röpiratáról.  Nagyon  izgatta  a  hír,  mert  személyes- 
kedésről is  hallott,  azért  Mednyánszky  Alajoshoz,  a  cen- 
sura főnökéhez  fordult,  a  kinek  közbenjárására  Pongrácz 
röpiratából  a  censura  a  személyes  (családatya  és  polgár 
elleni)  részleteket  törölte. 

A  Kelet  Népe  által  megindított  vita,  mint  láttuk, 
élénk  volt,  a  politikai  életben  nagy  hullámokat  vert. 
Mindegyik  párton  voltak  olyanok,  a  kik  a  Kelet  Népét 
—  legalább  bizonyos  mértékig  —  jogosultnak  tartották, 
de  sokkal  nagyobb  volt  azok  száma  minden  párton,  a 
kik  kárhoztatták.  Jó  időre  ez  volt  a  politikai  élet  sen- 
satiója.  A  vita  eredményéről  általános  volt  a  meggyőző- 
dés, hogy  az  Széchenyire  nézve  nem  volt  kedvező. 

Széchenyi  a  Kelet  Népe  megjelenése  után  nagyon 
gyakran  volt  —  különösen  a  pestmegyei  gyűléseken  — 
a  conservativ  Dessewfíy  Auréllal  egy  véleményen.  E  gyű- 
léseken ugyanis  Kossuth  és  Szentkirályi  erősen  támad- 
ták a  kormányt,  s  ez  az  ujjhúzó  rendszer  nem  tetszett 
Széchenyinek.  Véd-  és  daczszövetséget  kötött  Dessewflfy- 
vel  már  1841-ben,  hogy  „együtt  mennek  nélkülük,  elle- 
nük". Megállapodik  vele,  mi  a  fő  szükség:  a  házi  adó 
egj'részének  elvállalása,  az  ősiség  eltörlése,  laudemium 
50  holdnyi  majorátussal,  5  út  Pestről,  s  ez  a  szövet- 
ség erősen  megmaradt  Dessewffy  haláláig  (1842).  Az 
ellenzék  nem  jó  szemmel  nézte  e  kölcsönös  támoga- 
tást. Volt,  a  ki  (Bethlen  János)  ajánlotta  Széchenyi- 
nek,   szövetkezzék    inkább    Kossuthtal,    mert   különben 

Dessewffy  és  a  conservativok  teljesen  paralizálják. 
Klauzál  meg  azt  hajtogatta,  hogy  a  Kelet  Népével 
ártott,  a  mi  Naplója  szerint  nem  kevéssé  ingerelte  Szé- 
chenyit, mert  már-már  azon  a  ponton  volt,  hogy  felkiált- 
son :  ne  higyje,  hogy  általuk,  a  sansculottok  által 
mukkanás  nélkül  engedi  megkötöztetni  magát.  Bezerédj 
István  pedig,  a  ki  nem  kiméit  fáradságot,  hogy  a  ki- 
egyenlítést elősegítse,  sokszor  felkeresi  Széchenyit  s  szin- 
tén arra  törekszik,  hogy  a  conservativ  DessewflFytől  és 
lapjától,  a  Világtól  eltérítse.  Egy  alkalommal  dicsérte  Szé- 
chenyit a  bűnügyben  elfoglalt  álláspontjáért  (decz.  1), 
a  mire  Széchenyi  azt  válaszolta,  hogy  a  Kelet  Népét  is 
a  Pesti  Hirlap  megmentése  végett  írta,  nehogy  a  kormány 
Kossuth  esetleges  újabbi  üldözésekor  mentegethesse 
eljárását.  Széchenyinek  ez  a  nyilatkozata  kétségtelenül 
bizonyítja,  hogy  ő  is  gondolkozott  a  kiegyenlítésen.  Neki 
az  volt  a  czélja,  hogy  a  mérsékelteket  és  kiválókat  egy 
csoportba  hozza  tekintet  nélkül  pártállásukra.  Különösen 
Deákkal  és  Dessew^ífyvel  találkozik  és  tárgyal  e  tekin- 
tetben sűrűen.  Deákban  felismeri  azt  a  higgadt  vezért, 
a  ki  a  centrumot,  a  mint  ő  nevezte  az  új  pártalakulást, 
irányíthatná  (decz.  4).  Sűrű  találkozásuknak  egyelőre 
van  is  némi  eredménye,  mert,  mint  feljegyzi  (decz.  7), 
titokban  megegyeznek,  hogy  Dessewffy  Bécsben,  Deák 
az  országban,  Széchenyi  a  nádornál  igyekszik  a  czél 
érdekében  közreműködni. 

A  Festi  Hirlap  hangja  —  mint  többen  elismerték  — 
egyelőre  nyugodtabb  lett  ugyan,  de  ez  nem  volt  tartós. 
Ezért  1842  elején  (febr.  9)  ismét  megvillan  éppen  Szé- 
chenyiben az  a  gondolat  Deákkal  való  beszélgetése  köz- 

ben.  hogy  jó  volna  a  Pesti  Hírlap  mérséklésére  ellen- 
újságot szerveznie.  De  csakhamar  elejtette  e  gondolatát 
egyelőre,  mert  Deáknak  nem  tetszett  ez  a  terv,  a  kisze- 
melt szerkesztő,  Tasner  Antal  pedig,  Széchenyinek  tit- 
kára, nem  akarta  a  megbízást  vállalni,  nem  érezvén 
hozzá  „elkészültségét". 

Széchenyi  tehát  továbbra  is  figyelő  álláspontján  marad. 
Nem  jó  szemmel  nézi  a  vármegyéknek  izgatott  támadá- 
sát a  kormány  ellen  s  e  tekintetben  a  kormány  embe- 
rének, Wirknernek  többek  között  azt  ajánlja,  tegyék 
meg  Batthyány  Lajost,  az  ellenzéki  egjik  vezért,  mosonyi 
administratornak  az  ottani  állapotok  megfékezésére,  mert 
ha  a  kormány  Kossuthtal  mert  kísérletezni,  erre  is  lehet 
bátorsága.  Vannak  Széchenyinek  oly  nyilatkozatai  is  ez 
időből  (1842  febr.),  hogy  hajlandó  a  kormányt  vakon 
követni  azzil  a  feltétellel,  ha  tervét  meghallgatják. 
A  vármegyén  is  védi  a  kormányt,  a  miért  meg  .Szent- 
királyi őt  is  a  conservativok  közé  sorozza. 

Ezek  azonban  mind  csak  kísérletezések,  tapogatózások 
Széchenyi  részéről,  a  melyek  izgatottságára  is  mutatnak. 
Munkássága  azonban  ép  ez  időben  bámulatos.  Hol 
Sopronban  van  a  Szederegylet  miatt,  hol  a  Vaskapunál 
a  Duna  szabályozása  miatt ;  a  mikor  meg  Pesten  van, 
állandóan  részt  vesz  a  vármegyei,  de  különösen  Pest 
város  dolgaiban.  Nem  túlozott,  midőn  Deáknak  panasz- 
kodott, hogy  nem  tudja,  hol  a  feje ;  a  mint  Deák  sem 
nagyított,  midőn  erre  azt  válaszolta,  hogy  nem  nehéz 
azt  neki  megtalálnia,  mert  mindig  egy  helyütt  áll  (ápr.  15). 

A  pestvármegyei  gyűléseken  (a  titkos  szavazás,  a 
vegyes  házasság    ügyében    kibocsátott   priraási   körlevél 

tárgyában)  elhangzott  szónoklatok  meg  a  Pesti  Hírlap 
nak  vissza-visszatérő  régi  hangja  mindinkább  izgatják 
Széchenyit.  Midőn  Kossuth  egy  követőjétől  a  Leiptziger 
Allgemeine  Zeitung  1842  legelején  az  egyik  pestvár- 
megyei gyűlésről  egyrészt  Széchenyi  és  Dessewflfy, 
másrészt  a  liberális  párt  szerepéről  egyoldalú  tudósítást 
közöl,  maga  Széchenyi  válaszol  reá  névtelenül,  elég  éles 
kritikával  még  1842  januárjában  az  Augshurger  All- 
gemeine Zeitunghsin,  a  mely  választ  a  Pesti  Hirlap 
hazaárulásnak  minősített.* 

Politikai  harczában  Széchenyit  ép  ezidétt  érzéke- 
nyen érinti  Dessewífy  Aurél  hirtelen  halála,  mint  ezt 
két  fontos  (herczeg  Grassalkovits  Antalnéhoz  és  gróf 
Széchenyi  Pálhoz  intézett)  levele  bizonyítja.  Már  azon 
gondolkozott,  ne  hagyja-e  félbe  küzdelmét;  de  nem  teheti, 
mert  életeleme  a  küzdés ;  nem  engedheti  a  „magyar  bár- 
kát", mely  „mindinkább  hullámosodé  tengeren"  van. 
Ébren  kell  lennie,  cselekednie  kell. 

Már  1842  márczius  10-ikén  az  a  gondolat  fogamzott 
meg  benne,  hogy  könyvet  ír  s  újabban  megtámadja  Kos- 
suthot a  conventekért.  Két  hónap  múlva  (máj.  5)  már 
jegyzeteket  is  készít,  rendes  szokásaként,  ez  új  könyvéhez, 
a  melyet  Öaraíiiak  akar  elnevezni  már  ekkor.  A  munkát 
a  szó  maga  igazi  értelmében  azonban  csak  június  17-én 
kezdi  meg.  Az  okot  erre  Pest  vármegyének  egy  határozata 
adta.  Zala  megye  ugyanis  köriratot  intézett  a  vármegyék- 

•  A  Garat  IV.  részében  (117 — 9.  1.)  levő  leírás  a  vármegyei 
mtrikákról  s  a  fenyegetés,  bogy  kész  neveket  is  emlegetni,  bizo- 
nyos összefúggésh'-n  van  a  fenti  czikkel,  mert  benne  neveket,, 
illetőleg  nevek  kezdőbettiit  adja. 

14 

hez  a  GoUner-ezred  zenekara  által  ezredese  parancsából 
eljátszott  (magyarellenes)  gúnydal  miatt,  arra  kérve  őket, 
intézzenek  a  felséghez  feliratot  az  ezredes  elmozdítása 
tárgyában.  Pestvármegye  június  10-iki  közgyűlésén  tel- 
jesítette a  kérést,  s  ugyanekkor  a  zágrábi  erőszakos  tiszt- 
újítás hatása  alatt  az  illyr  párt  alkotmányellenes  moz- 
galma is  szóba  került,  Kossuth  Lajos  ekkor  tette  meg 
azt  az  indítványát,  hogy  a  folytonos  súrlódások,  gáncsos- 
kodás elkerülésére  czélszerübb  volna,  ha  Horvátország 
„közigazgatásilag  és  törvényhozási  tekintetben  Magyar- 
országtól elválasztatnék".  S  ezt  a  megye  el  is  fogadta. 
Széchenyi  június  12-én  értesült  Zsedényitől  Kossuth 
indítványáról  s  azonnal  tollat  ragadott.  Kossuthnak 
ugyancsak  a  szláv  kérdésben  júu.  19-én  közzétett  Virrasz- 
szunk  ez.  vezérczikke  a  Pesti  Hirlaphsiii  csak  fokozta 
íráskedvét,  oly  fenyegetőnek  tartotta  a  veszélyt. 

Ez  az  indítvány  és  ez  a  vezérczikk  volt  kiindulópontja 
munkájában,  a  mint  ezt  egyik  Jegyzeté-ben  a  következő- 
képen ki  is  fejezi:  „Ich  habé  weder  Zeitungén  regel- 
massig  jetzt  neulich  gelesen,  noch  bin  ich  au  fait  von 
der  52  megyei  indítványok  etc.  etc.  Wollte  nicht  mehr 
schreiben.  Der  Repeal  of  the  Union  bestimmt  mich  wie- 
der  dazu". 

Széchenyi  —  a  fogalmazvány  első  lapja  szerint  — 
művét  eleinte  Szitá-nak  akarta  elnevezni.  Később  ezt 
írta  czímnek :  Garat,  s  e  czímet  bevezetésében  e  szavak- 
kal magyarázza:  „.  .  .jöjjön,  legalább  minden  garatra, 
hogy  a  hideg  súrlódás  hengerein  átmenve  elválasztassék 
a  korpa  a  liszttül". 

Művét    a    multak   ecsetelésével    vezeti    be.    Idegen 

népek  között  ritkán  tündöklöttünk  dicsőségben,  létünk 
inkább  túlhév  vagy  pangás  közt  ingadozott,  a  Habsburg- 
házzal való  összeköttetésünk  után  pedig  mély  álomba 
merülve,  kivetkőztünk  a  dicsőségből  s  csak  1790-ben 
ébredtünk  új  életre.  Felébredtünk,  de  azóta  sokszor  a 
láz  jelei  mutatkoznak.  Csodálatos  erő  van  azonban  a 
magyarságban,  mert  mindent,  még  nyelvét  is  eldobva 
magától,  szembe  tudott  nézni  magával  a  halállal.  Hely- 
zetünk bonyolódott,  óvatosaknak  kell  lennünk  s  nem 
szabad  álprófétáknak  hinnünk.  Virrasztanunk  kell,  ne- 
hogy csaleszmék  csábítsák  el  a  sokaságot,  s  az  erő- 
szakos eljárás  elrettentse  a  haza  heterogén  elemeit. 
Kelet  iVéjíé-ben  felszólalt  a  Pesti  Hírlap  erőszakos  és 
dögönyöző  modora  ellen,  de  nem  volt  sokáig  haszna, 
mert  régi  modora  mindjobban  visszatér.  Újból  fel  kell 
szólalnia  a  Pesti  Hirlap  és  pártja  ellen,  a  mely  mindig 
mást  ócsárol,  magáról  hallgat. 

Előhaladásunk  czélja  a  magyarság  lehető  boldoggá 
tétele.  A  boldogság  folytonos  vágy  anyagi  és  lelki  szük- 
ségeink tökéletesítésére.  A  tartós  boldogság  alapja  azon- 
ban az  egyesre  és  nemzetre  nézve  egyedül  a  munkában 
és  szorgalomban  rejlik.  A  mint  bűn  a  természetszerűen 
növekvő  vágyat  mesterségesen  éleszteni,  mert  ez  a  kész 
vagyon  utáni  szomját  növeli,  épúgy  bűn  az  is,  ha  egy- 
egy  politikai  osztályt  a  régi  álmába  akarnak  egyesek 
visszasülyeszteni.  A  magyart  hátramaradottságából  nem 
engedmények,  hanem  a  politikai  jogok  tágítása  emelheti 
ki.  Ezen  törekvésben,  a  jelek  szerint,  valószínűen  el- 
hibáztuk a  helyes  utat,  mert  a  túlbuzgók  türelmetlenek 
az  előhaladásban,  s  ez  visszatetszést  szült.  A  Pesti  Hir- 

14* 

lap  megtámadta  a  sajátot  s  ezzel  az  alsóbb  osztályt  a 
kész  vagyonra  uszítva,  elhintette  a  gyűlölet  magvát, 
viszont  szenvedélyének  hízelegve,  a  rendbontásra  készí- 
tette elő,  azonfelül  előidézte  másrészt  azt,  hogy  azok,  a 
kiken  múlik  a  dolog,  a  dögönyözésekre  csököuyösek  let- 
tek. A  túlzók  hibája,  hogy  egyszerre  sokfélét  vetnek  fel- 
színre, s  nem  tudják  megérteni  azt,  hogy  nem  mindegy 
az,  és  ettől  függ  a  siker,  hogy  ki,  mikor  és  miként  szól 
vagy  tesz,  és  hogy  lényeges  különbség  rejlik  abban : 
könyvben,  hírlapban  vagy  indítványban  vetünk  e  valamit 
felszínre.  Ha  Gustermann  vagy  Piringer  neve  állott  volna 
a  czímlapon  a  Hitel  szerzőjeként,  visszatetszést  szült 
volna  e  mű,  mert  az  idegentől  nem  túri  a  magyar  a 
gáncsot ;  épúgy  ha  Wildner  jogtanár  legutóbbi  műve 
Széchenyi  szerzőségével  jelent  volna  meg,  jóakaratú 
műnek  tekintették  volna,  míg  így  ellenszenvet  idézett 
elő,  noha  sokban  igaza  van.  Nem  mindegy  az  sem,  hogy 
a  jövő  országgyűlésen  némely  kérdéseket  a  kormány 
vagy  a  nemzet,  vagy  a  nemzet  részéről  a  haladó  vagy 
a  conservativ  párt  hoz  szóba,  sőt  egyenesen  attól  függ 
a  siker,  ki  hozza  szóba.  Rögtönzéssel  semmit  sem  érhe- 
tünk el.  Nem  lehet  egyszerre  játszani  az  indítványozó, 
alkotó  és  egyeztető  szerepét.  A  haza  körülményei  néhány 
év  óta  megváltoztak.  A  kormányhoz  való  viszonyunk 
nincs  tisztázva  és  elrendezve,  s  ez  az  oka,  hogy  a  mohácsi 
vész  óta  nem  erősödtünk,  de  nem  erősödött  a  dynastia 
sem  általunk,  mertelőhaladásunkat  egymás  erejének  csorbí- 
tásában kerestük,  s  nem  ismertük  fel  azt,  hogy  nem  lehe- 
tünk el  egymás  nélkül.  A  kormány  viszálykodásainkat 
hatalma  növelésére  fordította,  mi  meg  a  kormány  szorult- 

ságát  igyekeztünk  kihasználni.  Törvényeink  mind  igy  egy 
részről  kicsikartattak.  A  haza  körülményeinek  változása 
abban  áll,  hogy  a  kormány  most  már  nem  támadja  alkot- 
mányunkat és  nemzetiségünket,  sőt  erre  az  alapra  áll. 
Mi  azonban  nem  változunk.  Azelőtt  nemzetiségünket  és 
alkotmányunkat  védve,  nem  maradt  időnk  alkotó  mun- 
kára, de  most  a  kormány  változott  álláspontja  mellett 
nem  szabad  a  kormány  iránt  a  régi  csökönyösséggel  len- 
nünk, hanem  közelednünk  kell  hozzá.  Ki  kell  lépnünk 
az  ellenzés  teréről  a  cselekvés  mezejére.  Az  ellenzés 
szükséges,  de  nem  szabad  megakasztani  azt,  a  mi  a 
nemzetnek  és  az  alkotmánynak  új  jövőt  ígér. 

Többet  nem  sikerült  a  műből  megmenteni,  a  mű 
végének  kivételével.  Eleinte  az  volt  véleményem,  hogy 
Széchenyi  nem  fejezte  be  művét,  de  csakhamar  meg- 
döntötték ezt  a  feltevést  Széchenyinek  nem  kevés  fárad- 
sággal egybegyűjtött  előzetes  jegyzetei  és  két  letisztá- 
zott lap. 

Mielőtt  Széchenyi  valamely  munkának,  sőt  czikknek 
írásához  fogott,  először  feljegyezte  minden  eszébe  ötlő 
gondolatát,  a  mely  a  műre  vonatkozott.  E  jegyzetek 
sokszor  nagyon  fontosak,  mert  itt  a  személyeket  is  meg- 
nevezve találjuk,  a  kik  ellen  Széchenyi  írt.  így  tett  Oarat 
czímü  művénél  is.  Jegyzeteit  három  nagy  ívlapra  írta  ily- 
kép:  „Új  munkám  I  1842;  Új  munka II;  3-ik  Fő  tervezet". 
Majd  pontosabb  rendbe  szedte  s  külön  lapokra  szaka- 
szonként jegyezte  fel  gondolatait,  a  három  régi  jegyze- 
ten pedig  római  számmal  jelölte  meg,  hogy  a  felhaszná- 
landó gondolat  mely  szakaszba  tartozik.  így  megmarad- 
tak a  következő  jelzésű  lapok :  „Tervezeti  töredékek  I ; 

T.  T.  ü;  T.  T.  m.;  T.  T.  IV.;  T.  T.  V.  és  Tervezeti 
Töredék  VI."  E  lapokon  levő  gondolatokat  egybevetet- 
tem a  művel  és  sokat  —  mert  természetesen  nem  mind 
használta  fel  —  pontosan  megtaláltam  a  Garatnak  meg- 
felelő, tehát  I.,  n.,  IIL,  IV.  és  V.  szakaszában.  Kétség- 
telen tehát,  mivel  VI  jelzésű  szakasza  is  volt,  hogy 
Széchenyi  a  müvet  a  bevezetésen  kivül  hat  részre  ter- 
vezte, s  hogy  e  VI.  részt  is  elvégezte,  mutatja  a  fenn- 
maradt két  lap,  a  mely  a  mű  befejezését  nyújtja.  A  két 
lap  számozása  pedi  azt  bizonyítja,  hogy  a  VI.  rész  arány- 
lag a  leghosszabb  volt  az  összes  részek  közt. 

Sikerült,  a  VI.  szakasz  kivételével,  az  egyes  szakaszok 
sajátkezű  fogalmazványait,  a  különféle  jelzés  mellett  is, 
egybeállítanom.  A  bevezetésnek  első  lapján  ez  a  czím 
van:  „Garat",  a  többin  vagy  semmi,  vagy  csak  a  Gr.  betű ; 
az  I.  szakasz  1.  és  2.  lapjának  czíme :  Tervezeti  Töre- 
dékek, azontúl :  T.  T. ;  a  lí.  szakasz  czíme  „T.  T.  II"  ; 
a  Ill-é  és  IV-é  csak  ül,  ületőleg  IV ;  végül  az  V-é : 
T.  T.  V.  A  mint  látjuk,  a  műnek  nem  volt  egységes 
jelzése,  s  éppen  ez  volt  az  oka  annak,  hogy  a  fogal- 
mazvány később  szétszóródott. 

A  fogalmazvány  és  Széchenyi  Naplódénak  megfelelő 
helyei  azt  is  feltűntetik,  mikor  írta  Széchenyi  e  művét. 
A  bevezetést  1842  június  17-én  kezdte  meg  s  24-én, 
tehát  nyolcz  nap  alatt  befejezte.  Ekkor  félbeszakította 
a  munkát,  mert  Üdvlelde  czímű  művét  írta  és  a  Soproni 
Szederegylet  megalapítása  foglalta  le  idejét  július  10-éig. 
E  teendőinek  végeztével  július  12 — 16-a  közt  írta  az  I, 
július  19 — 21  közt  a  II,  július  22.,  29.,  30.  és  aug.  1-én 
a  III.,  aug.  1— 4-én,    16-án    a   IV.,    aug.    20.,    27—31., 

szept.  4.,  7 — 9.  és  14-én  az  V.  részt,  a  Vl-ikat  pedig 
azután  17-éig,  Összesen  tehát  körülbelül  40  napig  dol- 
gozott művén. 

Széchenyi,  rendes  szokásaként,  letisztáztatta  e  fogal- 
mazványát is,  mert  meglehetősen  sok  a  törlés  és  javítás 
benne,  de  a  tisztázatból  reánk  csak  a  bevezetés  és  az 
V.  rész  maradt  meg.  A  letisztázás  után  újra  átnézte 
művét.  Szept.  17-én  olvasta  át  és  javítgatta  a  letisztázott 
bevezetést,  s  miként  Naplója,  bizonyítja,  „hosszú  harcz 
után"  arra  határozta  magát,  hogy  munkáját  nem  adja  ki.* 
így  is  történt. 

*  Széchenyinek  egyik  megmaradt  (Neuer  Eingang  feliratú) 
jegyzete  azonban  azt  bizonyítja,  hogy  a  bevezetést  át  akarta  dol- 
gozni. Tervezetéből  ki  kell  emelni  a  következő  gondolatokat : 

Midőn  a  politika  mezejére  lépett,  nem  láthatta  előre,  hogy 
lesz  idő,  a  mikor  aposztatának  fog  látszani,  mert  számított  jellem- 
szilárdságunkra. Látva  az  ország  nyomorúságát,  a  kormányhoz 
fordult,  de  mindenütt  hátat  fordítottak  neki,  azért  egyedül  fogott 
a  munkához.  Könj-vekkel  dolgozott  és  kerülte  az  izgatást.  Des- 
sewffy  szemrehányása,  hogy  t.  i.  a  kormánynyal  kellett  volna 
munkálnia,  nem  rajta  múlott.  Mindig  tisztelte  a  dynastiát,  mert 
különben  nem  maradt  volna  17  évig  katona.  1825-ben  nyíltan,  de 
sértés  nélkül  beszélt,  azért  el  kellett  mennie.  Tudatában  volt  annak, 
hogy  a  kormány  loyalitása  a  mi  legjobb  reményünk.  Azt  mondják, 
miért  nem  beszélt  előbb  is  így.  Azért,  mert  akkor  aludtunk.  Sötét 
minden  körülöttünk.  Javítsunk,  míg  lehet,  törekedjünk,  hogy  egész- 
ségesek legyünk,  de  akkor  látnunk  kell,  hol  a  hiba.  Téves  fogal- 
mak téves  tetteket  idéznek  elő,  s  ez  szétzüllést.  A  Pesti  Hirlap 
megjelenése  óta  minden  felfordult.  A  kormány  ós  Kossuth  is 
machiavellizmust  lát. 

Műve  kevés  hatással  lesz,  mert  a  magyar  nem  szeret  semmit, 
s  ezt  a  beteg,  ingerült  állapot  okozza.  Ö  könyvekkel  agitált,  nem 
ment  megyéről  megyére;  indítványait,  ha  az  érzelmekhez  szóltak 

A  nemzetiségi  kérdés,  Kossuthnak  Horvátországra 
vonatkozó  indítványa  és  vezérczikke  volt  ugyan  kiinduló 
pontja,  s  ezt  erélyesebben  tárgyalja,  mint  a  Kelet  Népé- 
hen, de  kétségtelen,  hogy  e  müve  a  Kelet  Népe  folyta- 
tása. E  müvével  akart  megfelelni  a  Kelet  Népe  válaszaira 
is  avval,  hogy  rámutatott,  mily  nagy  a  különbség  a 
politikában :  ki,  mikor  és  miként  vet  fel  és  tárgyal 
valamely  kérdést. 

Müvében  erősen  támadja  Kossuthot,  lapját  és  irányát, 
feljegyzése  szerint  különösen  Pulszky,  Prónay  Albert, 
Batthyányi  Lajos,  Eötvös  József,  Wesselényi  legnagyobb- 
részt szóvitákban  elhangzott  nézeteit.  De  ép  oly  leplezet- 

is,  a  csendes  szemlélődés  szőnyegére  hozta.  Most  gúnyiiyá  vált  a 
fontolva  haladás.  Mondják  (Bezerédj),  hogy  ö  is  izgatott  (egyle- 
tekkel, akadémiával).  Igen,  de  akkor,  mikor  a  kormány  semmit 
sem  tett,  nem  volt  sem  haladás,  sem  magyarság.  Jaj,  ha  a  szen- 
vedelmek egyszer  felbőszültek,  mert  akkor  az  óvatosságot  félénk- 
ségnek,  a  türelmet  gyávaságnak  nevezik  el. 

Viszonyunk  Ausztriához  az  Á.  A  folj^tonos  oppositio  nincs 
helyén.  Deákkal  és  társaival  tartott,  mert  azt  hitte,  hogy  nem 
ujj  húzók,  hanem  államférfiak.  Sötét  a  láthatár,  a  minek  sok  oka 
van :  a  legfőbb  az,  hogy  sokan  katasztrófától  tartanak,  s  hogy 
mi  forrunk  és  a  kormánynyal  folyton  ujjat  húzunk.  Az  ellenzékiek 
lenézik  azt,  ki  nem  tart  velük,  még  vele  is  éreztetik  ezt.  Belevon- 
ják a  politikába  az  asszonyokat  s  az  ifjakat. 

Kossuthtal  sohasem  fog  egy  hajóban  evezni.  Ha  Kossuth 
egyedül  állana,  hagyná  kiabálni,  de  úgy  látszik,  Batthyányit  és  tár- 
sait ö  vezeti,  azért  ki  kell  lépnie,  világosabban,  mint  ezt  a  Kelet 
Népéhen  tette. 

E  gondolatok  szorosabb  összefüggés  nélkül  vannak  papírra 
vetve,  8  azt  mutatják,  hogy  lelke  mélyéig  át  volt  hatva  a  veszély 
érzetétől.  Az  átdolgozásból  nem  lett  semmi. 

lenül  megmondja  az  igazságot  a  kormány  múlt  állás- 
foglalásáról és  a  conservativ  párt  csökönyöseiről,  kik 
közt  jegyzete  szerint  különösen  Sztáray  Albert  állás- 
pontját támadja,  a  ki  a  jogok  kiterjesztését  még  idő- 
előttinek tartotta,  s  a  ki  őt  jegyzete  szerint  az  AUg. 
Zeitungban  „unbesonnener  Reformátor" -nak  neyezte. 
E  körülmény  mutatja,  hogy  Széchenyi  a  pártok  fölé  igye- 
kezett helyezkedni.  Ismeri  körülményeinket  és  a  helyze- 
tet, az  igazat  mindenkinek  a  szemébe  mondja  leplezet- 
lenül és  kíméletlenül.  Valóban  m.egható  művének  kezdete 
és  vége.  A  kezdetén  ecseteli  azt,  hogy  veszélyes  időket 
élünk,  s  ezért  az  éghez  sóvárog,  vajha  valaki  képes 
volna  ezt  a  magyarral  megértetni  és  mindenkit  köteles- 
sége teljesítésére  bírni.  A  végén  meg  kifejti,  hogy  kö- 
telességét teljesítette  mindenkor,  most  is  lelkiismerete 
sugallását  követi,  midőn  a  Pesti  Hirlap  ellen  ír,  mert  a 
keletkezésekor  támadt  aggodalmai  nagy  mértékben  meg- 
valósultak. 

A  haza  jövője  volt  Széchenyi  szeme  előtt,  s  ez  menti 
a  helylyel-közzel  előforduló  izgatott  és  erős  támadását. 
Talán  éppen  ez  az  utóbbi  körülmény  volt  az  oka 
annak,  hogy  nem  adta  ki  művét.  Kéziratban  maradt,  s 
az  események  árja  később  már  Széchenyivel  is  elfeled- 
tette, mily  czéllal  írta  e  müvet.  Erre  vall  az  a  körülmény, 
hogy  később,  mivel  csak  az  L,  II.  és  III.  rész  borítéká- 
nak volt  e  címe:  „Tervezeti  Töredékek",  e  három  részt 
magában  foglaló  tisztázat  szétszóródását  éppen  e  czím 
akadályozta  meg.  A  bevezetés,  a  IV.,  V.  és  VI.  fejezet 
kéziratának  és  tisztázatának  lapjai  elhányódtak,  úgy  hogy 
magát  a  művet  az  elfelejtéstől   csak   az   mentette    meg, 

hogy  Széchenyi  Naplóykhaii  czím  szerint  megemlíti  e 
müvét. 

Az  I — ÜL  fejezetet  Széchenyi  1858-ban  a  Hunnia 
és  a  Budapesti  por  és  sár  kézirataival  együtt  Török 
Jánosnak  ajándékozta  kiadás  végett,  s  Török  1860-ban 
némi  kihagyással  „  Töredék  gróf  Széchenyi  István  hi- 
adatlan  irataiból^  czimen  (Pest,  Werfer  Károly  betűivel) 
ki  is  adta,  de  mint  előszava  bizonyítja,  sejtelme  sincs 
arról,  mi  az,  a  mit  kiad.  Azt  hitte,  hogy  az  „olvasó  em- 
lékezete azon  válságos  időkre  vezettetik  \dssza,  midőn 
a  dicsőült  az  1844-iki  és  1847-iki  országgyűlések  között 
reform  mozgalmaink  kimenetele  felett  aggódott". 

Azontúl  sem  sejtette  senki,  hogy  e  töredék  egy  rész- 
let Széchenyinek  Kossuth  ellen  írt  egyik  művéből.  Zichy 
Antal  Széchenyi  Naplója  nyomán  „Oróf  Széchenyi  be- 
szédei" ez.  müvében  (223.  1.)  megemlíti  ugyan,  hogy 
Széchenyi  írt  egy  Garat  czímű  művet  s  ezt  nem  adta 
ki,  de  ezzel  végzett  is  vele.  0  sem  sejtette,  mi  akart 
e  műve  lenni  és  megmaradt-e  reánk. 

Ha  Széchenyi  nem  is  adta  ki  művét,  egpk-másik 
gondolatát  felhasználta  később  hírlapi  czikkeiben.  így  pl. 
azt,  hogy  az  állandó  ellenzékiesség  nem  éppen  követ- 
kezetesség, Oppositio  I.  és  Czégér  ez.  hírlapi  czikkeiben 
(1843)  fejtette  ki. 

Széchenyi  nem  adta  ki  ugyan  Oarat  czímű  művét,  de 
azért  támadása  Kossuth  és  a  Pesti  Hírlap  ellen  nem 
maradt  abba,  csak  elhalasztotta  azt.  Még  1842-ben 
megtette  ismeretes  akadémiai  beszédében,  a  melynek 
kiindulópontja  éppen  a  nemzetiségi  kérdés  volt. 

